
Predgovor . 


Evo Ti mili narode dajem a ruke ovu knjigu, 
kojoj je svrha, da ti zasladi časove odmora, a pri 
tom, da te puti i vodi, svjetuje i uči, kako bi se i 
ti podigao na onaj stepen napredka, na kojemu 
drugi prosvjetljeni narodi već odavna stoje. 

Sve štogod sam mislio, da bi ti moglo kori¬ 
stiti, skupio sam u ovoj knjizi. 

Pri izradbi gospodarskog dijela ove knjige 
dobro su mi došla višegodišnja moja izkustva i 
bilješke , al sam se poslužio i sa gospodarskim 
knjigama društva sv. Jeronima, Kuraltovim: „ Go¬ 
spodarstvom“ i knjigom: „Ne seli u Ameriku“ te 
drugim zgodnim gospodarskim radnjama. 

Pripovjedka pako sama — izvorna je, pa će 
te mili narode poučiti, kaki da budeš, a kaki da 
ne budeš ; što da radiš a čega da se čuvaš. 

Bacio sam sjeme! Dao Bog, pala zrnca na 
plodnu zemlju i urodila obilnim plodom! 

Bizovcic, mjeseca kolovoza 1905. 

s.j. 

I. DIO. 


1. Razgovor s učiteljem. 

Nova je godina. 

U ubavom mjestu Brezovcu, u valpovštini, sprema 
se narod u crkvu. Taj dan ide mlado i staro u hram 
gospodnji, da se zahvali Bogu, što su dočekali opet 
jedno novo ljeto. 

I gazda se Ignjo požurio u crkvu. Od glave do 
pete obukao se svečano, kako se pristoji, kad čovjek 
na taki dan ide u kuću božju. Pristal je to stasit 
osrednji čovjek — naš Ignjo — kojih četrdeset godina. 
Crni brci rese mu od sunca ocrnjelo lice, dok mu 
garave oči otvoreno i pošteno gledju u bijeli taj svijet. 
Na glavi mu je crna astraganska šubara, a oko vrata 
šal, koji prikriva garel, prošit naborima i s’ rancima, 
ko snijeg bijele košulje. Danas je obukao raspletom i 
poremećem iscifranu košulju, sanavezenimpismenicama, 
skopčane vezama. Crni pršnjak sa zrcalcima izšaran, 
pokrio mu široke grodi, a preko ovoga prevukao je 
ćurdiju od crne čove, izvezanu s petljama i jaspricama. 
Crne čovene čakšire sa čurdicama, izvezene crnim gaj¬ 
tanima, pristale su mu lijepo nuz tijelo, a noge je obuo 
u ukusne vunene obojke i šute opanke sa plavim 
granama, crvenim kapicama i fucakom. 

Dok je cijelom crkvom ječala pjesma: »Na tom 
mladom ljetu veselimo se«, dotle se gazda Ignjo vruće 
moljaše dragom Bogu. Zahvalio se je za sva dobro¬ 
činstva, koja je prošle godine od dragoga Boga pri¬ 
mio. Sva je kuća bila zdrava, hrana je dobro urodila, 
a marva dobro napredovala, pa kud bi bolje! Ignjo 
se moli Bogu, da mu dade dosta jakosti, zdravlja i 
pameti, da mu i ova godina bude sretna i napredna. 
Zamislio se gazda Ignjo.... Do sada je kućom upav- 
ljao otac mu Marko. Jučer je otac zvao svu družinu: 
njega, ženu mu Janju, djecu Ivana i Anicu, brata Tomu, 
ženu mu Ružu i kćer Franjku, pa im probesjedio: — 
Djeco moja, evo sam već omatorio, pa ne vrijedim 
više ni pol lule • baguša. Sedamdeset me i dvije go¬ 
dine tuku. Samo šeprtljarim, a za posao više nisam. 
Do sad sam staru našu čestitu kuću u redu držao, 
al sad osjećam, da više ne mogu. Na mladjima svijet 
ostaje — štono rekoše naši oci -- pa i ja tebi sine 
Ignja — kao starijemu predajem sav grunt i sav 
imetak s kućom. Budi ti gazda, pa upravljaj mudro. 
Nedaj da nam kuća, u kojoj se je moj pradjed, djed 
i otac, gdje sam se ja i gdje ste se vi svi rodili, pro- 
pane. A ti sinko Tomo slušaj starijeg si brata i bu¬ 
dite složni. Nesložna braća, propala kuća. Nemojte se 
inatiti, jer od inata nema gorjeg zanata. Slogom rastu 
male stvari, a nesloga sve pokvari. Radite i štedite, jer 
u radiše svega biše, u štediše još i više. Rad i šted¬ 
nja podižu kuću. Živite u ljubavi i strahu božjem, 
poslušajte moju zadnju molbu i ne ćete se kajati, a 
Bog će vas blagosloviti. Tako otac, a svi su plakali 
i obećali, da će si te poštene i mudre besjede u srce 
upisati. Samo jedini Tomo ne reče ni bijele, već uze 
kapu i ode iz sobe. 

Jučer je otac svu kuću na Ignjina ledja naprtio. 
Ignjo se danas u crkvi zavjetova, da će uvijek raditi, 
kako mu je otac kazao. Bit će čestit gospodar, pa će 
dan i noć raditi, da mu družina bude u svem selu 
najčestitija, a kuća najbolja. Ignjo se samo jednoga 
boji. Već je jučer vidio, da se brat na njega srdi, što 
je postao gazda. Ignjo bi mu prepustio tu brigu. Ne 
mari, da bude gazda, al ne može Tomi grunt, kuću i 
marvu povjeriti, jer ga zna, kaki je. 

Toma je nagal, rada pije špire, voli se svadjati i 
tući, a to bome za čestitog gazdu nije. Ignja sna, da 
bi Toma kuću upropastio, pa za to mu ne može volju 
ispuniti, stoga odluči, da će gledati, da s bratom 
bratski živi u ljubavi. Za to se moli Bogu, da mu u 
toj novoj godini bude u pomoći. 

Poslije mise razidje se svijet kućama svojima. 1 
Ignja će doma. Pred crkvom dočeka učitelja, pa !ga 
pozdravi sa: »Hvaljen Isus! Čestita Vam nova godina. 
Živi i zdravi bili mnogo godina. Živili !« 

— Hvala Ti Ignja, čestiti gazdo. Hajd, oćeš li 
kući? Možemo skupa. Kako si? 

— E hvala na pitanju gospodine, kako drugi hoće. 

— Kako to? upitat će učitelj. 

— Eto vidite, tako. — Apa mi naprtio kuću i 
grunt, pa sad više nisam svoj za sebe, već moram, da se 
brinem za svu družinu. Lako bi to bilo, da nema Tome! 
I sami oni znadu, kaki je! Puno će mi brige praviti. 

— Gle Ignje! Zar Ti ne znaš, da sam još i ja 
tu! Ako trebaš upute, nije ti daleko moja kuća. 

Hvala, gospodine! Još ću njih još puno ban- 
tivati. Ja sam kao soldat hodao dosta po svijetu, pa 
sam vidio, kako je drugdje. Svuda se bolje gospodari, 
negli kod nas. Kod nas se samo uvijek viče: 

»Ubi nas porcija!« Nije istina! Sami se ubijamo! 
Ne znamo gospodariti. Da dobro gospodarimo, lako 
bi bilo i za porciju. 

— Evala, ta ti valja, — upane mu u riječ učitelj. 
Ti si Ignjo zbilja pametna glava. U tebe ima i volje 
i ustrajnosti, pa ako hoćeš, evo Ti moje ruke, da ćemo 
skupa Tvoju kuću doterat već za godinu, da će se 
sve selo čuditi. Kad drugi budu vidili, kako si se Ti 
pomogo, radit će i oni kao Ti, a onda sretna li sela! 
Hoćeš li? Ako hoćeš, dodji češće k meni, pa ćemo 
zamisliti, kako da kroz cijelu godinu radimo. 

Evo moje žuljave ruke! Bog nam pomogao — 
usklikne radostno Ignjo, a Njima gospodine naplatio trud. 

— Mani se toga. Ja sam učitelj. Moje zvanje 
traži od mene, da narod učim. Ne samo djecu moram 
učiti, već i odrasle. 1 vidiš Ignja dragi, kad se namjerim 
na takog seljaka, kao što si ti, koji hoće da sluša 
mudre savjete, onda mi srce u [grudima igra. Onda 
istom vidim, kako je najljepše biti učitelj. Ali na žalost 
malo ima paura bistre glave, kao što si ti. Malo ih je, 
koji hoće da slušaju mudar savjet i pametnu riječ. 

Pa dok Švabo i Magjar napreduju, mi Hrvati na¬ 
zadujemo. 

— Živa je istina, gospodine, što kažete! 

Mi pauri nismo pametni. Ako nas tko na dobro 
puti, a mi mjesto da ga |poslušamo, mi mu se spr¬ 
damo. Ali, tako mi poštenja, ja ću drugač početi, pa 
se nadam, da će se i drugi za mnom povesti. 

— Živio Ignja! 

Bog nam pomogao! 

— Daj Bože, gospodine! Evo me kod moje kuće. 
Ostanite s bogom. 

— S bogom Ignja! 

2. Tomo luduje. 


Ignja stupi u svoju kuću. Još u dvoru čuje inat. 
Stupi u kuću, a odavle u sobu, gdje je bila sva dru¬ 
žina sakupljena oko Tome, te ga mirila. Toma stajaše 
pripit usred sobe te larmaše, a kad opazi na vratima 
Ignju, poviče: — Evo ti apo, tvog [gazde! Ide kao 
inoš. Misli, da je carske kobile trumbetaš! A1 ako mu 
ne treba. Pokazat ću ja vama svima, ko sam! Ja sam 
gazda i niko drugi. Jesil čuo Ignjo? Ideš u crkvu Bogu 
petice lizati, pa bi ti zar bio gazda; ti djubre! Ha? 

— Ma Tomo brate, što ti je!? Zar se ne bojiš 
Boga? — 

— Ja se ne bojim nikoga. Svima ću vam poka¬ 
zati, tko sam. Čuješ ti stari, jesam li ja gazda, kazuj 
odma ii će — — — 

— Čovječe! Ma jesi li lud? poviče uplašeni 
Ignjo. — 

— Ko lud? Zar ja lud? Čekaj gade! Sad ćeš 
vidit, kako ti crieva izgledaju i što si sinoć večerao! 
U taj mah skoči k bratu, trgne nož, pa će na Ignju. 

Brat se Ignja još brzo jadu dosjetio, uhvati gvoz¬ 
denom svojom rukom Tominu pijanu ruku, pa ju 
stisne, da je Tomi udmah nož iz ruke pao. U času, 
kad je Tomo trgo nož na brata svoga,; začu se tihi 
poklik iz zapećka, gdje je sjedio stari otac Marko. U 
strahu i buki prečuje sva družina taj poklik. Ignja 
držaše još uvijek gvozdenom rukom Tomu, a žene 
priskoče, da odnesu nož. U to jedna opazi na zemlji 
oca Marka gdje leži. 

Isuse! usklikne Janja i protrne, ‘pokazav rukom 
u zapećak. Ignja opazi oca, pusti brata i skoči, da ga 
digne. — 

-- Ne diše. — 

Svi udare u plač, a sam Tomo od straha se raz- 
trijezni. — 

— Umre nam apa! A joj! Apa, zlatni apa! pro¬ 
budi se! vikahu snaše i Ignjo, a Toma promrmlja: 
»Htio sam brata ubiti, a gle ja ubi oca!« 

— Sve se uskomješalo, a prvi se osvijesti Ignja. 
Možda još nije mrtav, reče. Ivo! Brže preži, pa hajd 
u grad po doktora. A ti, Tomo, bjež gospodinu uči¬ 
telju, on zna, kako treba pomoći, kad tko na- 
strada. Tomo promrmlja: »Ajd za oca ići ću, al ne 
tebi za volju. Da znaš!« — i ode po učitelja. 

Učitelj odma dobrza Ignjinoj kući i tu nadje starca 
Marka obumrla. 

— Odkapčajte mu odijelo — reče učitelj: Otvo¬ 
rite prozore i vrata, da dobije svježeg zraka! Dok su 
ukućani izvršili te zapovjedi, metne učitelj starcu pred 
usta malo stakalce. Za čas odstrani stakalce i opazi, 
da se je uhvatila na njemu para. 

Još živi i diše. Eto vidite, kako se uhvatila para, 
to je njegov dah — reče učitelj. Još mu opipa žilu 
kucavicu i metne uho na srce i zbilja, — srce je još 
kucalo. — 

— Vode amo. — 

— Evo je. — 

Učitelj poškropi lice hladnom vodom djedino lice, 
pod nos mu dade sirčeta, ali starac još ne može da diše. 

— Ako ga je kap udarila, reče učitelj, ne mogu 
mu pomoći, ali ako se je onesvijestio, još ćemo ga 
oživiti. — 

— Dete gospodine, žene će na to, spasite nam 
dobrog starog apu. 

— Ako mi Bog pomogne, spasit ću ga. Tarite 


mu tijelo, osobito noge, a ja ću dotle, da ga pritjeram 
na umjetno disanje. Pod glavu treba podmetnuti 
vanjkuše. Tako! Sad na posao ! Ignjo, potegni der jezik, 
da usta ostanu slobodna, pa da više zraka može u 
usta. Učitelj uzme djedine ruke kod lakta, pa mu ih 
lahko gore uz glavu pritegne. Malo ih je tako držao, 
dok je izbrojio jedan, dva, a onda ih je pružio uz 
grudi i pritisnuo čvrsto uz prsa. Tako je rukama ma¬ 
hao kojih 10 minuta, kad najednom poče starac di- 
hati. Svi se poveseliše, a učitelju sijevahu oči, jer je 
znao, da je tu svojim znanjem spasio staroga slaboga 
čovjeka, koji bi inače sigurno umro, dok bi liječnik 
došao. Tada odredi, da ga toplo pokriju i da mu taru 
ruke i noge odozdol gore prema srcu. Kad je starac 
mogao gutati, dali su mu malo tople kave, koju su 
brže bolje dali od učitelja dobaviti. 

— Eto vidite ljudi — reče učitelj — kako je 
dobro, kada danas čeljade koješta znade. Nikad nebi 
kazao, da ću kome život spasiti, a eno gledjite, djed 
oživio! Sada se tek sjeti, da upita družinu, od čega 
je starcu pozlilo? 

Svi umuknu, a Tomo se zažari. 

— Ti si dakle, Toma, oca žalostio? 

- Nisam ga htio, gospodine. Jedio sam se na 
svog brata, pa sam ga htio — i zamukne. 

— Htio si me zaklati, kaži samo iskreno gospo¬ 
dinu učitelju. 

— Pa da, pa šta je onda, odbrusi prkosno Tomo. 

-- Što čujem, Tomo? Zar si već tako daleko 
došao? — uplašeno će učitelj. Tomo brate, osvijesti 
se! Vidiš, kad si bio mlad, čuo si u školi o Kainu i 
Abelu. 1 ti si sada htio brata da ubiješ. Al bio bi još 
gorji — ubio bi i oca.. Jer da si ubio brata, niko se 


9 













od vas ne bi sjetio slati po mene, i evo otac, vaš 
dobri otac bi umro. Promisli Tomo, kaka bi te kazna 
stigla. Okaj grijehe, pa se popravi! Izmiri se s bra¬ 
tom, pa — 

— Nikada! poviče Toma. A šta Vi tu prodičete? 
Ja nisam više škular, da mi Vi pamet solite. Ja ću ra¬ 
diti, što ja hoću — pa mir. 

— Nemoj tako, sinko, mirit će ga učitelj. Ja ti 
dobro želim. 

— A što mene to košta? II ja gazdaj ii ignja 
nastrada! To Vam se tu sad kunem. Jestel čuli?Tomo 
će držati, što je rekao! Rekoh, ne porekoh! To reče 
pa ode u birtiju. 

Starac djeda pomalo se oporavio, a kada je liječ¬ 
nik stigao, mogao je samo još potvrditi, da bi djed 
bez učiteljeve pomoći bio sada već mrtav. 

Kad je liječnik ošao, oprosti se i učitelj. Svi mu 
suznim očima zahvale, a on blagoslivljaše čas, kad je 
od svakoga zvanja jezgru naučio, da sada u narodu 
može biti pravi rodoljub, koji ne pri punoj flaši, već 
u siromašnoj kolibici posvećuje sve svoje zvanje svom 
narodu. Veseo ode doma, a pri odlazku pozove još 
Ignju, da poslije večere dodje k njemu na razgovor o 
gospodarstvu. 

* 

* * 


3. Razgovor o gospodarstvu. 

Dok je druga paurija dangubila po sokaku pušeć 
i kartajuć se, dok je većina njih sjedila u birtiji i tamo 
se špire natukla, dotle su u skromnom učiteljevom 
stanu sjedjeli učitelj i Ignja zadubljeni u ozbiljan raz¬ 
govor. Ajde da prisluškujemo, što se razgovaraju. 

— [Gospodine, hoću kako vi kažete, govorio je 
baš Ignjo. Kad budem imao kada, doći ću k Vama, 
pa |ćemo — kako naši odbornici kažu, »zaključiti«, 
kako ćemo gospodariti. Ali znate, ja bi rado sve od 
početka znao. 

— E pa dobro. Pitaj me. Još nije sve ishlapilo, 
što sam naučio, pa ću ti kazati, što znam. 

— Jelte gospodine, kad su ljudi počeli po¬ 
lja obradjivati? 

— Dobro si počeo Ignja pitati. Slušaj! Prvi ljudi> 
naši pradjedovi, bili su samo stočari i ribari. ,Kad isu 
se ljudi umnožili, nisu više od stočarstva i ribarstva 
mogli živiti, nego su počeli zemlju obradjivati; onda 
se nije pazilo kako oreš već koliko oreš. Svako ljudsko 
pleme je u zadrugi obradjivalo što više zemlje. Ni 
jedan nije mogao reći, ovo je moja oranica, a ova 
lenija ili parcela tvoja. Svaki je orao, koliko mu je 
trebalo, pa mirna Bosna. A1 slušaj dalje. Kad je ljudi 
sve više bivalo, bome su si onda svaki po komad 
uzeli, pa da se ne pravdaju, rekli su, to je moje, a 
ovo tvoje. Tako su postali — posjedi. 

— Aha, pa gle gospodine, to bi si i sam mogao 
misliti, ta drugač ne može ni biti — upane Ignja. 

Vidiš i sada je zemlja uprav onolika, kao onda 
kad je na njoj tek par plemena živjelo. Zemlja je osta¬ 
la ista, ali ljudi su se pomnožili kao kunići. Ljudi sva¬ 
ki dan više, a zemlja uvijek ista. Što misliš, što je 
moralo nastati. 

— E pa na jednoga je manji tal (dio) došao, od¬ 
vrati Ignjo. 

Sasvim dobro. A1 vidiš! Ta obitelj mora da živi 
od toga maloga komada, od koga je možda prije ži¬ 
vio samo jedan čovjek. Šta će morati uraditi? 

— E pa zemlju moraju bolje obraditi. 

Pogodio si. Sad sam sudi, jel seljaci dobro 
rade, kad hoće od manjeg komada zemlje živjeti isto 
tako kao stari njihovi, a da više ne rade. 

— To ne može biti. II moraju bolje raditi ili mo¬ 
raju nazadovati — Odvrati Ignja. 

— Tako je, za to je nužno, da mi umno gospo¬ 
darimo, da iz toga komadička zemlje uprav toliko iz¬ 
vučeno, koliko su naši stari od čitavog hatara. Jel Ti 
to jasno? — 

— Jasno kao sunce, gospodine. Indi mi ćemo 
onda umno gospodariti. Kako ste to gospodine za¬ 
mislili? Dete kažite? 

— Evo ovako, moj vrijedni Ignjo. Dobar go¬ 
spodar mora da u svako doba zna, kako mu stoji 
kuća, koliko ima imetka, koliko ima duga, što je pri¬ 
mio, što izdao. To će znati samo onda, ako si zapiše. 

4. Ignjo vodi gospodarske knjige. 

Zato treba, da ima svaki seljak posebnu knjigu, 
u kojoj će upisati sve, što godj zove, da je njegovo. 
Upisat će najprije imovinu i to: kuću, kiljere, štaglje, 
štale, grunt, pokućtvo, alat i druge sprave, onda što 
imaš na zalihi: žita ili drugog ploda, onda: stoku, 
niarvu, gotov novac i što irnaš od koga tražiti. Sve 
treba lijepo procijeniti i kraj svakog predmeta napisati, 
što vrijedi. Kad je sve popisano, valja sve sračunati, 
pa ćemo vidjeti, koliki je imetak. 

— Da gospodine, to razumijem, al to neće biti. 
čisti imetak, jer ja mogu imati i duga. 

— Dobro si kazao. Kad smo izbrojili imetak^ 
onda ćemo opet iznova počet opisavati, što kome du¬ 
gujemo. Napisati ćemo: što je uknjiženo na kuću ii 

grunt, i naše dugove, pa ćemo opet to izbrojiti. Sada 
ćemo viditi, koliko smo na našu imovinu dužni. Dug 
ćemo od imovine odbiti, pa ćemo dobiti čistu imovinu. 

Taki ćemo imovnik sastaviti svake godine po 
jedan, pa ćemo onda viditi od godine do godine, dali 
nam imovina raste ili pada. Ako raste, dobro gazda- 
rimo, ako pada — zlo. 

— Ja mislim gospodine, da bi već sada mogao 
sastaviti imovnik tu kod Vas. 

— Ajde da vidim. 

— Pa de. Kažimo da Vaš ormar vrijedi . 20 K 

» stol «' . 10 K 

» stolca « . 3 K 

» krevet » . 10 K 

» knjige » . 200 K 

kažimo da nema ništa više, onda je to skupa . 243 K 


to bi bila imovina. 

Sad ćemo izbrojit dugovinu. 

Stolaru kažimo da dugujete.21 K 

Za knjige . 45 K 

skupa . . 66 K 

Vaše stvari vrijede . 243 K 

Duga imadete na njima .— 66 K 

ostane čista imovina . . 177 K 
— Jel tako dobro? 


— Sasvim dobro ignjo. Vidiš, tako se imovnik 
sastavlja. U kalendaru si još zapiši, što si u gotovom 
novcu primo, a što izdao, pa eto ti blagajna knjiga. 
Ako si još u drugu knjižicu zapišeš, što si kome du¬ 
žan, a što je tko tebi dužan, eno ti onda sve u redu. 

—- Pa ću ja onda biti cijeli blagajnik. 

— I hoćeš, ali svoj a ne tudji. 

— Mi bi dakle danas već mogli sastavit imovnik 

— Mogli bi, gazda Ignjo, ali bolje da nekoliko 
dana čekamo. Čuo sam, da se Tomo kod lihvara hvali, 
da će se odijeliti od tebe, pa čemu dva posla? 

— Oh ta prokleta dioba, uzdahne Ignjo. 

— Mene srce steže, kad pomislim, da nije moći 
s bratom bratski živjeti. Kušat ću ga još jednom jjmi- 
riti. Imovnik ćemo onda u nedjelju sastaviti, ako Vam 
je pravo gospodine. 

— Tako valja Ignjo! 

— Onda ako si budeš sve uredu upisao a to 
nije teško, ta u malom se to gospodarstvo svaki dan 
za V 2 sata urediti može, — onda da te tko u pol noći 
probudi i upita: »Ej gazdo, kako ti stoji kuća?« a ti 
ćeš kazati: |»eno tamo u ormaru, knjige, gledaj i za 
čas ćeš viditi, kako stojim«. 

— Baš se veselim, dragi gospodine, na taj posao, 
al ja esapim, da od pisanja ne će žito uroditi, i gdje 
se ne radi ne će biti što zapisati. 

— Pravo veliš. Treba i jedno i drugo. 

5. Sto radi Ignjo u siječnju? 

— A što si Ignja odlučio na svom polju ovaj 
mjesec raditi? V 

— E gospodine tu baš nema puno. Djubre ću 
dati voziti na polje, a gnojnicu (mokraću) na djete- 
lište, jer tko maže, taj se vozi, a tko djubri, tome rodi. 
Ko zemljište gnoji, glada se ne boji. 

— Da Ignja, tako je to! Zemlja, koja se ne djubri 
bude slaba i mršava. A znaš za što? Eto zato, što 
biljka živi, a što živi, troši hrane. Biljka troši hranu iz 
zemlje, a zemlja tu hranu izgubi. Kad bi uvijek biljke 
sijali, a ne bi na polju ništa zemlju snažili, izvukle bi 

biljke sve hranive tvari iz zemlje, pa ne bi u njoj više 
ništa roditi moglo. 

— Pravo imate gospodine, al gledjte, ja sam vi¬ 
dio, da svako djubre nije za svaku zemlju, kao ni 
svaka šubara za svaku glavu. 

— 1 to sam već zabardo, da je djubre snažnije, 
ako se marva boljom hranom hrani. Znam, da je 
ovčje djubre vruće i žestoko, za to ga i manje treba 
od marvinskog. To djubre ne valja za žito, jer od 
njega polegne. Ja to djubre upotrebljujem samo za 
okopavine. 

— Ovomu je djubretu slično i konjsko jdjubre. 
[ toga ne vozim na žito, jer sam vidio, da takvo žito 
raste u batvo. Bude doduše — šta treba kazati — 
dosta slame al malo zrnja. Najbolje ga je izmiješati 
sa svinjskim i marvinskim djubretom. Samoga ga 
mećem samo na hladno i teško zemljište. Najbolje je 
djubre rogate marve, jer je dobro za svaku zemlju. 
— Al s gnojnicom znate gospodine — da Vam baš 
pravo kažem — velika kubura. 

Jest kako vi svi radite, da pustite mokraću po 
dvoru da curi. Bome teško ju je onda skupiti. Ljudi 
ju ni ne skupe. Ti si jedini, koji znaš, koliko ona 
vrijedi, zato slušaj, što ću ti reći, i kako si možeš po¬ 
moći. Napravi si blizu staje veliku rupu. Gledaj, da 
ju napraviš gdje je najveći hlad i kud kiša lahko ne 
može, da ti mokraću ne ispere. Ako kopaš dublje, 
doći ćeš na ilovaču zemlju. Ta ti ne će mokraću pro¬ 
pustiti. — 

— Otok ili gnojnicu ne daj, da ti curi otvoreno 
u jamu, jer će puno snage ishlapiti, već ju vodi žlie- 
bom u jamu. Jamu uvijek dobro prikrij, da ju kiša ne 
zaplavi. U istu jamu možeš i ostalo djubre baciti. 

Gnjojnica ti je toao štedionica. Pomalo u nju sla¬ 
žeš, a kad je puna, imaš blago, kojim ćeš svojoj zemlji 
pomoći. Vidiš, kad se u proljeću okopa bostan, baci 
onaj korov u gnojnicu. Kad si lužio, a ti lug u gnoj¬ 
nicu. Jednom riječju, sve što ti ne treba, baci u gnoj¬ 
nicu, nek strune. U gnojnicu možeš baciti i ljudski 
izmet. To ti je najbolje djubre, što god ga ima. Ki¬ 
nezi su već prije dvije hiljade godina znali, da je čo¬ 
vječja mokraća i pogan najbolje djubre. Kineza ima 
preko četiristo pedeset milijuna, pa svejedno ih i danas 
zemlja hrani kao i prije. Oni ti se ne stide kupovati 
čovječju pogan. Kad njihov seljak ode u grad, pašto 
prodaje, on ti uvijek ponese iz grada kabljić, dva, čo¬ 
vječjeg izmeta. 

— E gospodine tako ćemo i mi, našali se Ignjo. 
Odnijet ćemo u grad kantu mlijeka, pa ćemo onda nr 
putu natrag — — — — Hahaha! 

—. Mani se šale. Ja sam ti to samo kazao, da 
vidiš kako drugi narodi cijene djubre. 

— Kad je dakle gnojnica puna, a ti natjeraj marvu, 
da ju nagazi. Djubre će se sjesti, i podjednako svuda 
rastaviti. Miješaj sav gnjoj skupa, te ga više piita 
vodom polij, da se ne osuši. Kad se poči.ma pariti, 
onda ga treba zalijevati, jer će inače izgoriti, a jakost 
s Bogom ! 

— U zimi nećeš trebati djubre poljevati, al zato 

kad je toplo češće. _ 

— Hm, hm, pa probat ćemo i to. Skodit ne ce, 

pa se može probati. Gnjojnicu ću iskopati, a žlijeb 
imam stari na tavanu. Za taj će posao još valjati. — 
Dakle po onoj »Hop šalaj Raci, što ne valja, baciš 
ću sve, što u kući ne trebam, baciti u tu rupu, nek 
strune. 


— Da, to čini, pa ćeš dobiti izvrstan mješanac. 
Jesi li orudje za oranje i sijanje dao prirediti i po¬ 
praviti? — 

— Nisam, al ću ovaj mjesec sve u red spraviti, 
pa kad počne posao, mogu odmah početi. 

— Sada Ignja da još govorimo o voćarstvu 
u tom mjesecu. Kad je lijepo vrijeme, a ti čisti voćke 
od gnjezda gusjenica, od suhih grana i mahovina. Oko 
voćke odkopaj kolika je krošnja, pa podjubri. 

— Zar voćke podjubriti? To bome — pravo da 

kažem — još nisam čuo. 

— Odmah ćeš vidjeti, da je to potrebno. Jesi li 
već opazio, da naše voćke obično jednu godinu rode, 
a drugu ne. Što misliš zašto ? 

Voćka, koja rodi, omršavi zemlju, uzima joj 
puno snage, pa do godine ta zemlja ne može opet 
toliko hrane dati voćki, koliko treba. Zato ne može 
roditi. Kad to znaš* prihvati učitelj, onda malo misli. 
Ako bi zemlji dali toliko hrane, da bi ona opet tako 
jaka bila kao prošle godine, kad je rodila, što misliš 
bili opet voća dobili? 

— Nego da bi. A ha! Sad znam, kud vi to ši¬ 
bate. Vi mislite, ako nema druge nezgode, da bi voćka 
svake godine radjala pojednako, ako bi ju djubrili. 

-- Da, to sam mislio, a to i znam, jer ja evo 
svake godine svoje voćke plitko okopam i dobro na- 
djubrim, pa dade li Bog, da voćke bez mraza ocvatu 
i ne dodje li led ili gusjenice, siguran sam svake go¬ 
dine roda. 

— Sad ja istom vidim, kako smo mi paurija za¬ 
lupani. Mi nikada ne mislimo što radimo, zato i ne¬ 
mamo ništa. Danas sam već puno od Vas naučio 
Baš Vam hvala! Svaka Vam zlata vrijedi, a ja ću pro- 

bati umno raditi i gospodariti. Uvijek ću se pitati: 
A Ignja što to radiš i kako to radiš? Jelte onda ću 
probati ovako i onako, pa ću viditi, što je bolje.Tako 
ću postati razuman gospodar. 

— Jest Ignja, pravo si kazao. Istina Bog razuman 
gospodar ima puno briga, al mu je zato i posao bla¬ 
goslovljen. Znaš kako se ono kaže: Vinograd ne traži 
molitve, nego motike. Dok se ne namuči, do onda 
se čeljade ne nauči. Tko radi, dobro mu i Bog daje. 
Pomozi si sam, pa će ti i Bog pomoći. 

— Jest gospodine pravo imate. Radiši Bog po¬ 
maže. 

* 

* * 

6. Tomo hoće da se dijeli. 

Došav Ignja kući, dugo nije mogao zaspati. Raz- 
mišljavao je o svemu, što mu je gospodin učitelj ka¬ 
zao, pa se je već unaprad veselio, kako će ga sve 
selo poštivati kao najboljeg gazdu. 

Sutradan već rano prije izlaza sunca, evo gazde 
Ignje na junačkim nogama. Ao ! družino! Na noge ! 
Vrijeme je novac! 

Sve se diže, mije, pomoli, jede, pa hajd na posao. 
Samo Tomo ne mari za gazdine riječi, već dalje leži. 

— Ej brate Tomo, odi samnom na drva! 

— Briga me, odvrati Tomo, idi sam. Ja danas 
idem na sud, hoću diobu, hoću da budem svoj 
gazda a ne tvoj sluga. 

Mani se baja diobe! Što sam ti skrivio, da ne 
možeš samnom skupa gospodariti! Gledaj našu lijepu 
djedovinu. Dok smo pod tim krovom svi složni, dotle 
ćemo napredovati, a budemo li nesložni, sve će pro¬ 

pasti. Nesložna braća propala kuća, a gdje je ljubav, 
tamo je i Bog. Gdje se bratska srca slože i olovo 
plivat može. Misli brate na riječi našeg starog ape. 

— A šta to mene košta? Ja ne ću biti tvoj sluga, 

pa mir, izdere se Tomo. 

Ja ni ne tražim, da mi budeš sluga. Ostani 

zadrugar i čestit član kuće. Hoćeš li. 

— Neću, pa me se mani. Još danas idem u grad 

na sud. — 

— Brate, promisli što radiš. Zemlju ćemo po¬ 
dijeliti, pa neće ni jedan puno imati. Oslabit ćemo. Ti 
nemaš sina. S godinama omatorit ćeš, a ko će onda 
tvoju zemlju obraditi? 

— Ti ne! Šta to tebe ide? Ja ću, kako hoću, a 
ti me se okani. 

— E pa dobro brate! Kad već nećeš, da skupa 
gazdarimo, hajdemo se bar u ljubavi rastati. Podijelit 
ćemo se bratski. Pol meni pol tebi. Kuću ću si pri- 
držati, a tebi polovinu isplatiti na tvoj tal ili dijel. 
Oca ćemo skupa hraniti do smrti. Pol godine kod 
mene, pol godine kod tebe, jel ti pravo? 

Nije. Kuća nit je tvoja, niti moja. Nek se ruši, 
pa ćemo ciglu po ciglu dijeliti. Oca moš ti hraniti, ja 
ga netrebam. Šta bi ga badava hranio, i tako nije za 
nikakvi posao. 

O brate Tomo, kako možeš taki i biti! Kuda 
si pristo, kad tako divaniš? Zašto da kuću i dvor 
dijelimo? treba platiti rušiti, voziti i opet sagraditi, a 
dvora bi dobio svaki 4 tata. Ta ni kola se ne bi 
mogla okrenuti. A onda je to kuća naših roditelja i 
predja. Ne! To ne smije nikako biti! Kuća ostaje kakva 
je, tako i dvor, a ja ću ti u gotovu novcu platiti 
tvoju polovinu. Što o api divaniš, grehota je. Sam 

gospodin Bog kaže: Poštuj oca i mater, da ti bude 
dobro na svijetu. Otac te je odhranio i brinuo se do¬ 
sad za tebe. Pa to mu je sad hvala! Neka brate, 
griješiti ! 

— A1 ja kažem: briga mene za oca i tebe! Ako 
ja idem, rušit će se sve, pa ne ćete ni vi, ni ja ništa 
imati. Ja rekoh! 

— No pa vidit ćemo! Ti ne ćeš s’ mirom, ja opet 
ne dam, da se očevina oskvrne. Tuži, pa ćeš viditi, 
da će i sud dosuditi što je pravo, reče žalosno Ignja. 

— A ja ću ti pokazati, da ćeš kuću rušiti, ma 
se do zadnje krajcare istrošio — odvrati oštro i Iju- 
tito Tomo. 

Brate, — na to će mu Ignja — tvoja će te prkoš- 
ljivost i nerazboritost ubiti. Žao mi te je! 

— Žali ti tvoju strinu, a ne mene, — povikne 
bijesno Tomo. 

Ignja videći, da ne može s bratom mirno govo¬ 
riti, ostavi ga samoga te ode turoban na dvor.- 

— — Oči su mu plivale u suzama. O lijepa djedovino, 
zar je već došlo vrijeme, da te nestane! Sve, što su 
stotine ruku tu radile, i gradile, zar sve to da jedan 
nepromišljeni raspikuća protepe? Ne! Nikada! Dok 
je meni na ramenu glava, ne smije djedovina propasti. 
Tomo nek se odijeli. Ovo malo što ostane, obradit 
ću razumno, pa ću gledati, da s vremenom prikupimo 
toliko zemlje, koliko će Tomo rastepsti. Čuo Bog! 
Tako u sebi savjetujuć se ode Ignja na posao. — — 

7. Tomo opet luduje. 

Toma je zbilja otišao u grad. Ponio je novaca, 
da si uzme advokata (odvjetnika, fiškala). 

Ovaj gaje odgovarao od parnice, al Tomo ni da čuje. 

Sad započe parnica. Povjerenstvo ili kumišija za 
kumišijom došla, pregledala sve, i odgovarala Tomu 
od njegove lude nakane, al sve badava. Toma naruči i 
plati sud i kumišije dalje. Ignja si nije pravio ni filir troška. 
Kad god je došla kumišija, on je lijepo mirno i pametno 
rekao, o čemu se radi, a sva mu gospoda odobriše. 

Napokon puče sud. Toma izgubi parnicu. Tomo 
sav bijesan ode trgovcu i birtašu, lihvaru Marki. Tu 
se napije i ode u grad da apelira. Ponio je opet sto¬ 
tinjarku. koju mu je rado lihvar na obligaciju dao, da 
poslije mjesec dana vrati stodvadeset kruna. Dvadeset 
kruna da su, kaza mu lihvar, kamati za novac. Mudri 
lihvar napiše obligaciju na stodvadeset kruna Tomo 
hoćeš ne ćeš potpiše, i dobi sto kruna. 

Pol napiti stigne u grad, te ode svom odvjetniku. 
Ovaj mu reče, da je uložio utok, ali da je slabo nade. 
Sad se Toma ražesti i ode sucu. Našav ga u kan¬ 
celariji (uredu), stisne mu 50 kruna u ruke. Sudac ga 
upita, što je s’ otima novcima? Tomo mu uz vražiji 
smijeh došapće: Dobit ćete još 100 kruna, ako dobijem 
parnicu. Sudac pridrži ovih 50 kruna u ime globe, a Tomu 
još osim toga osuditi radi pokušaja mita na strogi za¬ 
tvor. Toma probliedi, al nema pardona. Zatvoriše ga. 

Dok Tomo na ludu parnicu novac troši' i tako 
se kod seoskog lihvara zadužuje, dotle Ignja svaki 
dan radi kao mrav. 1 on je podigao 500 kruna u 
mjestnoj štedioni uz 5 postotaka, ali zato, da bratu 
naplati dosudjeni mu dio. Taj dug ga peče, pak je 
odlučio radit kao mrav, da još ove godine isplati 
dug. Svako veče, poslije večere ide gosp. učitelju, pa 
računaju i snuju. A učitelj svaki put veli: Bude li bar 
srednja godina, otplatit ćemo zav dug, jer što se 
hoće, sve se može — samo kad se hoće. 

— Čista nam je imovina 3.633 K. Tim ćemo 
već moći živiti, ako čedno živimo i marljivo radimo 
AI da ne radimo, zlo bi prošli, jer taj novac po 4 posto 
ne nosi ni 150 K, a od toga bome ne bi mogli živiti. 
— Dabome, da ne bi, dodade učitelj, 

— Vidite Tomu! I on ima čiste imovine 3.633 K, 
ali ako ne pazi, može za godinu dana propasti. Na 
proces već je blizu 400 K potrošio, lihvaru duguje 
120 K, eto već pol hiljadarke ode! Ako tako dalje 
radi, propast će brzo. Šteta djedovine, uzdahne Ignja! 
— Bome šteta! dodade učitelj. 


II. DIO. 


1. U stupici. 

Birtaš je Marko danas dobre volje. Čuo je, da 
će danas na samu Svjećnicu Tomo iz rešta doći, 
Marko pozna Tomu, pa je osjedočen, da će s njim 
dobar pazar napraviti. — E mudra sam ja glava, po¬ 
hvali lihvar sam. To je bilo pametno od mene, što 
sam pecko Tomu, da ga brat hoće za slugu. Ja sam 
mu kazao: Toma, ti si za gazdu stvoren. Nu pa budi 
svoj gazda a ne Ignji sluga. Ignja mi je kazao da će 
ti pokazati, kako se mora služiti gazdu. 

— Što? Sto mu gromova, to je Ignjo kazao? — 
skočio je onda Tomo. 

Da, da, to je Ignjo kazo! 

— Nikada, kazao je onda Tomo. 

— Izbilja, Toma se je odijelio. Sad pamet u glavu! 



— 22 — 


U to stanu pred birtijom kola, a iz njih skoči 
Tomo. 

— Sluga pokoran, gazda Tomo — pozdravi po¬ 
nizno lihvar Tomu. 

— Rakije daj. Pol litre špire i dvije čaše — 
otrese se Tomo. 

— Na službu, gospodine gazda Tomo, reče lihvar, 
i otrči po špiru. Za čas se vrati sa špirom i čašama. 

— Ajde Stevane unutra, reče Tomo svomu 
kočijašu. 

— Evo me, gazda Tomo! 

— Vražji gazda! Sad sam na, iz rešta došao radi 
onih gadova. 

— Šta ima novoga u selu, Marko? 

— Puno, puno, gazda Tomo. 

Jesu 1 se one hulje: Ignja i njegova svojta veselili, 
kad su čuli, da sam u reštu ? 

— O je! Ignja je skoro poludio od veselja, Tomo 
bez kuće, našo si je kuću sad u gradu kod profuza 
hahaha, rekao je svuda. 

— Grom ga ubio! Al čekaj ti, nitkove, poviče 
Tomo jarostan — ja ću ti pokazati, da ću si napra¬ 
viti ljepši svinjac, neg je tvoja kuća. Birtašu! Hoćeš 
li mi prodat ono jutro grunta kraj Ignjine kuće? 
Hoću, da si tik njega sazidam kuću, da mu srce pukne 
od jeda. 

— E gazda Tomo, teško, teško. Hm, hm, za¬ 
misli lihvar ko bajage, a srce mu igralo od radosti. 
Ne mogu, ne mogu. Jeftino ne mogu dati, a toliko Vi 
novaca nemate, što to košta. 

— Šta? Ja nemam? Ta cijelog ću te kupiti, kako 
tu stojiš. Ja gazda Tomo, a ti meni tako ? Šta cijeniš 
ono jutro, kaži? 

— Ali gazda Tomo! 

— Šuti! Kazuj odmah, jer ćeš dobiti flašu u 
glavu! — 

— Pet sto kruna, izlane lihvar i pogleda ispot 
oka Tomu, šta će on na to. 

— Šta nitkove, ja da, ja gazda Tomo nemam pet 
sto kruna? Evo ih! Zemlja je moja. Udri! 

— Gilta, reče blaženo lihvar, pa spremi stoti¬ 
njarke u svoju kesu. AI ste Vi gazda! Takog nema 
na cijelom svijetu! usklikne oduševljeno Marko. 

— To i ja mislim, odvrati zadovoljno i po¬ 
nosno Tomo. 

— Odmah još pol litre, zapovjedi Tomo. 

— Taki. 

— Dok je lihvar ošao, primakne se Stevan Lisica 
bliže Tomi, pa mu prišapne: Gle, lihvar bi nam mo¬ 
gao nabaviti baruta, Pušku ću ti ja za 50 kruna pro¬ 
dati, sasvim dobru. Da ju kupiš u dućanu, stajala bi 
stotinjarku. 

— Gilta, odvrati već malo napiti Tomo, al sad 
nemam novaca. 

— Posudi od Marka, nagovori ga Stevan Lisica. 

U to dodje birtaš. Stevan toči, a Tomo marljivo 
trusi čašu sa čašom. 

— Alaj će se Ignja jediti — prihvati Marko, kad 
bude vidio, kaku ćeš si kuću sagraditi, kraj njegove 
krpetine. 

— Bome će gledati, prihvati Tomo zadovoljan, 
al zbilja, govorio sam u gradu sa majstorom. Kaže, 
da će mi za 3000 kruna napraviti finu, gradsku kuću, 
kake u cijelom selu nema. 

— Marko, daj mi posudi 4000 kruna. 

— Oprosti gazda, reče ko bajage lihvar žalosno, 

ne mogu. Znaš, novac je skup, pa ga nigdje ne ćeš 
brzo dobiti. 

— Al ja ga trebam odmah. A majstor ne će po¬ 
četi, dok nema novaca. 

— E ja Vam ne mogu pomoći, reče lihvar. 

— Ne moreš — moraš. Tko će drugi, ako ne 

ćeš ti? — 

— No pa dobro, al pred dva svjedoka, dodade. 
Dat ćete mi obligaciju na 4500 kruna i dozvolu, da 
se mogu intabulirati na vaš tal (dio). 

— Marim ja, reče već pijani Tomo, intabuliraj se 
na moju punicu, ako hoćeš, samo daj novaca. 

Marko zamoli Stevana i pozove svog slugu, koji 
nije ni riječi zapisati znao, da budu svjedoci. 

Lihvar napiše obveznicu na četiri hiljade pet sto 
kruna i slijedeću punomoć: 

PUNOMOĆ: 


Potpisani ovom punomoćju ovlašćuje Marka 
Varalića, da se može na svu njegovu imovinu 
uknjižiti. 

U Brezovcu, 3. veljače 190.... 

Svjedoci: vlastoručni potpis: 

f Stevan Lisica. f Tomo Naprednjaković 

f lmra Glupić pred svjedocima potpisao: 

po meni Marko Varalić. 

Marko Varalić. 


Kad su dali Tomi, da potpiše, teškom rukom 
primi pero, al ne znajuć pisati, dade Marki, da pod- 
piše obvezu, a poslije njega svjedoci Stevan Lisica i 
sluga Markin. 

Marko odnese obveze i za čas nabroji na stol 
četiri hiljadarke. 

Tomo razmijeni jednu, pa dade Stevi 50 kruna. 
Znaš za ono — reče. 

— Znam, odvrati zadovoljno Stevo. 

— Marko, prihvati Tomo, ti si pouzdan čovjek, 
bil mi pribavio baruta? 

— Koliko trebate, upita Marko. 

— Dvije kile odvrati brzo Stevo. 

— Odmah. Marko ode i dodje za čas s vrećicom 
baruta. — 

— Što stoji barut i rakija, upita Tomo? 

— Kako bi Vi tako šta i pitali, gazdo? Takom 
gazdi dajem za ljubav. Ne košta ništa. 

— Eto vidiš, reče ponosno Tomo, pa se još više 
udobrovolji. 

— Hvala ti, izlane, i onda opet pograbi čašu, pa 
ju na dušak iskapi, ustane i ode kući. Stevan je još 
neko vrijeme ostao kod lihvara. 

Došav Tomo kući, ne pozdravi nikoga već po¬ 
nosno izvadi iz kese 3000, a ostalih 950 kruna si pri- 
drži, pa reče ženi: 

— Ženo, spremi to. Sutra kad dodje majstor, 
predaj mu. Za te novce napravit ćemo kuću, da će se 
gazdi Ignji crieva u trbuhu od jeda okrenuti. 

— Isuse, toliki novci! usklikne uplašena žena, 
odakle ti to? 

— Šta to tebe košta, blebetušo? Jezik za zube! 

— Joj čovječe, što poradi od nas? 

— Šut! odbrusi Tomo. 

— Ali za imena božjega.... Ao! Isuse! zaviče 
žena bolno, dobiv od Tome ćušku. 

— Tako, ako još budeš lajala, dobit ćeš još. 

— Brate, što radiš, poviče Ignja i skoči bratu. 
Zašto tučeš ženu pravu zdravu, za prav Boga? 

— Šta to tebe kipira? Šta se ti miješaš. Vi ste 
kanda svi proti meni, al pokazat ću vam ja, ko sam. 
Ženo! kupi odmah svoje dronjke, pa seli Stevi Lisici, 
a i ti Franjko. Tamo ćemo stanovati, dok nam kuća 
bude gotova. Za sat da ste tamo, ili ćete vidjeti, 
što će biti. S tim prijetnama ode do kuće Stevana 
Lisice. S ovim se dogovori glede stana, plati mu 20 
kruna u naprijed za tri mjeseca, pa ode s njim u šumu 
s puškom na ledjima. — — -- — — — — — — 

2. Valjan čovjek. 

Prva kuća kraj Marke bila je kneževa. 

Čestit je bio to starac, koji je u poštenju osijedio. 
Od prve žene nije imao djece. Tek kad se je po drugi 
put oženio, obdario ga Bog prije 24 godine sa sinom. 
Taj je sin bio ponos cijele kuće. Knez Mato Čestić 
vidio je puno svijeta. Kao soldat bio je u ratu u Ita¬ 
liji, pa još danas voli pripovijedati o rutu u Kustoci, 
gdje su naši soldati junačku pobjedu održali. Hodajuć 
posvijetu, vidio je, kako narodi živu, vidio je, kako 
djecu često pokvare roditelji, pa si je preduzeo, da 
će sam svoje dijete uzgojiti. 

Često bi znao kazati: Bolje je bez djece umrijeti, 
nego li po smrti ostaviti zle sinove. I materi, svojoj 
ženi, znao je često reći: Čuješ ženo, pazi što ću ti 
kazati: 

Do majke je najviše, 

Kakva su joj djeca; 

Majke goji djavola, 

A goji i sveca. 

[Sundečić.] 

Knez je Mato držao i kuniće (pitome zečeve). 
Svi mu se rugali! »Idi kneže, šta se baviš takim po- 

slom«, ali knez se samo smije. Budale — veli knez 

— zar oni znadu, zašto ja kuniće držim ? Bome ne 
držim ih samo radi mesa, već da malom Živki ople¬ 
menim srce. 1 zbilja, Živko bi se znao po čitave sa¬ 
tove igrati s kunićima, milujući ih. 

Knez Mato nije pod živu glavu trpio, da se ka¬ 
kova životinja kolje pred malim Živkom. Ne! — reče, 
to ne valja; dijete će postati okrutno. Ne će mu više 
biti žao životinja, on će ih mučiti, postat će nemilo¬ 
srdan i tvrd. 

Kad su se on i njegova žena malo poriječkali, ni¬ 
kada se ne bi pred djetetom svadjali. Dijete neka od 
starijih vidi uvijek samo što je lijepo — kazao bi 
više puta, a družina ne bi smjela nikada sramotno go¬ 
voriti, niti se kleti. Šta će vam i škola — rekao bi 

— kad vi djecu doma više pokvarite, nego što ih 
učitelj može dobra naučiti. 

Nikad nije trpio, da sva družina u jednoj sobi 
spava, kazao je: tako se ubija stid u djece. Čim je 
mali Živko došao k pameti, a-otac već pazio, da ga 
naučio redu. 

Svaku igračku morao je spremati na svoje mjesto 
kad se više nije s njom igrao. 

— To će mu preći u krv, znao je reći, pa će i 
kasnije biti uredan. 

Puno bi mu pripovjedao, a mali bi Živko samo 
slušao. Kad je apa svršio, a on pitaj ovo, pitaj ono, 
a apa uvijek odgovara. Dijete ne bi pod živu glavu 
smjelo prkositi ili svojeglavo biti. Mali Živan od pr¬ 
vog časa morade slušati starije. 

I tijelo mu je jačao. Nije dao, da se pretopio 
oblači, već ga je polahko naučio na hladnoću. Oko 
vrata ne bi nikad trpio šala. 


Kad se je mali Živko rodio, htjela ga je mati po 
paurski kruto povijati, al to knez nije ni pod živu 
glavu dao. Zašto mučiti dijete? bit će i onako odviše 
ravno, reče. I nije se varao. Mali Živko porasao je 
kao jablan. 

Koje čudo, da je mali Živko kraj takova oca 
bio čestit. Kad je Živan došao u školu, a to je njemu 
sve igračka. Učio bi najbolje, a otac bi često čuo 
od učitelja: Valjana sina imate, al mu ne kažite to u 
lice, jer bi se on mogao uzoholiti, a oholost je gorja 
od neznanja. 

Kad je Živan bio otpušten iz opetovnice, pri¬ 
tegne ga otac na posao. Živan je tu bio takodjer va¬ 
ljan i marljiv. 

Došlo je vrijeme, a Živan ode u vojnike. Tamo 
postane kod domobranaca vodnik, a poslije dvije go¬ 
dine pustiše ga doma. Ali otkad je došao doma, nekud 
je nujan. 

Otac ga promatra, al ne kazuje ništa. 

Sin zaboravi sad ovo sad ono. Kaže ocu »da«, 
a nezna ni što ga je pitao. Danas je ušao u vrt, da 
krumpire izabere, te lošije za svinje priredi. 

Otac sjedi u sobi, kad najednom začuje žalosno 
i turobno mekani glas svoga sina, gdje pjeva: 

Ljubi mene, moj golube bijeli, 

Rane moje na srcu zacijeli; 

Jer mi rane mlado srce tištu, 

A od tebe milostinju ištu. 

— Aha — u tom grmu zec leži! Ole, gle, luda 
glavo — progunda knez, te se lupi po čelu — sad 
vidim, da sam omatorio. Pa što bi i drugo bilo ? 

Imam dragu ko kiticu cvijeća, 

Ova pjesma na nju mene sjeća: 

Spominjem ju ja u svako doba, 

Od sad, dušo, do hladnoga groba. 

No, no, »imaš još vremena sa hladnim grobom«, 
zabrunda stari, ali koja je to, što mu je tikvom za- 
krenula. Da, koja je? Bome ako je kaka šuša, ne će 
biti dobro. Al čuj! Već ona »kitica cvijeća« odpjeva: 

Tebe dragi u srdašcu nosim, 

I s tobom se ja mlada ponosim ; 

Mirišeš mi ko plava ljubica. 

Ja sam diko tvoja golubica. 

Da! Miriše ko plava ljubica, a ovamo krumpire 
izabire za svinje. Baš se eto slaže! Al gle, ta to je 
glas Naprednjakovićeve Anice! Čestito dijete, pa neka, 
nek se vole, oboje su radini i pošteni. Al gle, čovjek 
tu ne može pravo ni misliti, opet gunđa: 

Zašto mlada da živim u tugi 
Kad me dika iz sveg srca ljubi; 

Ljubi mene, srdašce mu vene, 

Kad god mene mladjahnu spomene. 

— Vidiš ti vraga, opet će stari knez, ti su se baš 
banatski zacopali. Baš sam znatiželjan, što će sad moj 
gospodin sin — a evo već pjeva: 

Pjesme diko meni se dopale, 

Što s’ od tvoga srdašca procvale; 

Procvale su ko mirisno cvijeće, 

Naša ljubav usanuti neće. 

— Da, da, tvoja ljubav neće usanuti, to ja već 
vidim, al će moji krumpiri, ako ih ti tako dugo trijebiš. 

— Oče, — — uplašeno će Živko, zar ste čuli? 

— Nisam ništa, baš ništa. Oj Anice! poviče stari 
kod plota. 

— Stoje, kneže? — ozva se uplašena Ignjina Anica. 

— Odi malo ovamo, reče knez. 

— Odmah — odzva se Anica, koja je u svome 
bostanu (vrtu) bila. 

Tek dvije kuće dijelile su je od kneževe. Kuća- 
šumskog odbornika Marke Pušića i Markina. Kad je 
čula staroga kneza, da ju zove, sva protrne, jer je 
odmah pomislila, da je knez sve čuo. Uplašila se je 
mlada, nevina. Što će sad biti? pomisli. Otac i nje 
mati ništa ne znadu, da ona voli Živku, a knez je sada 
sve čuo, pa možda će ju još i psovati. Zna ona kneza! 
Ne zna taj za šalu, a valjda više ni za ljubav. Ta već 
je osijedio. 

Kad je došla do kneza, sva se je žarila. 

Knez ju milo pogleda, pa će joj: Nisam ništa čuo, 
ama baš ništa. Htio sam te samo moliti, da ideš onoj 
»ljubici« tamo u bašči pomoći malo krumpire izabi¬ 
rati, jer bome taj ima još uvijek prvi krumpir u ruci, 
pa ga mota ovamo, onamo, ko pogaču. Idi pomozi 
mu, nasmija se knez i ode. 

Anica ode sva zažarena u bostan, gdje ju va¬ 
treno zagrli Živko. — Moj »apa« zna, pa mu je pravo, 
reče on sav u sreći. Sad smo svoji, zlato moje, 
golubice ! 

— HejŽivane! poviče otac, jesu 1 krumpiri gotovi? 

— Odmah, apo, odmah. 

Sad se stari ogledne i zbilja, jedno kraj drugoga 
čuči, pa rade, marljivo rade. 

Evo na, sad su opet složili. Ona sitno a on roži 
(sekundira) : 

»Kad se vidim, ja i moje lane, 

Oči nam se u glavi divane. 

Ja pogledam uzduž i poprijeko, 
Svakako je moje lane lijepo. 

Opal dojti će! 

Opa! neće! 

1 juh ju ! Ha! Ha! Ha! 

— Gotovo. Apa dragi, krumpiri su gotovi. 

— No pa dobro. Anice, pozdravi apu. 

— Hvala, kazat ću mu. S bogom. 

— Sretno! 

* 

* * 


3. Rastanak. 

U isto doba, kad su se to dvoje sretnih za 
uvijek našlo, rastadoše se i oprostiše Ruža, žena 
Tomina, — i Franjka, kćerka njegova, od Ignje, žene 
mu Janje i sina Ivana te djede. 

— Oprosti, gazdo, mome čovjeku, što te je tako 
uvrijedio. Ne zna bolan što radi. Tjera u propast sebe 
i nas. Hvala ti, što si nam bar ti uvijek dobar bio — 
reče kroz plač nesretna Ruža. 

— Hvala, gazda Ignja, protepe kroz jecaj i plač 

Franjka. 

— Nemate čemu. Mene srce boli, kad Vas vidim, 
kako ostavljate ovu kuću, ali nema druge. Stoji pisano: 
i roditelje i kuću ćeš svoju ostaviti i slijediti ćeš svog 
čovjeka. 

Da Ružo, ja znam, kako ti je! A1 ti si mu se 
kod oltara zaklela, da ćeš s njim djeliti dobro i zlo, pa 
zato ga slijedi u ime Božje. Bog vidi, što trpiš, pa 
će se već smilovati! 

Uzdaj se u Boga. Sirota ženo! Bolju si sudbinu 
zaslužila. Ako božja volja bude, možda će se još Toma 
opametiti, kaži mu, da su mu moja vrata uvijek otvo¬ 
rena, da ga moje bratsko srce voli, ali i žali. 

— Kazat ću mu. Sbogom družino draga, sbo- 
gom kućo stara, koja si dočekala, da te moram osta¬ 
viti! Sbogom dragi djede! Molim Vas blagoslovite 
bar mene, kad Vam je Tomo tako nezahvalan. 

— Bog te kćerko blagoslovio i tebe Franjko! 
Tomi će Bog krojiti, a ja mu sa svoje strane praštam 
sve. — 

— Hvala oče! — Sbogom! Sbogom! Sretno! — 

Sva je kuća plakala, kad se rastadoše. U taj čas 
dotrča Anica. I od nje se oproste, a Franjka i Anica 
obrekoše si, da će i od sada ostati dobre druge. 

Sva družina gledala je još dugo tužno za Ru¬ 
žom i Franjkom, a kad su sirotice već podaleko bile, 
vrate se svi u sobu. Ignja sjedne na šaragljaš pa se 
duboko zamisli. Crne ga misli morile. 

Vidio je, da Toma bježi sam u svoju propast, 
a on njegov baja ne može mu pomoći. Žao mu je 
bilo Tome, Ruže i Franjke, a žao mu je bilo i oče¬ 
vine. U takvim tužnim mislima zateče ga učitelj, koji 
je danas k njemu došao, da ga utješi i bodri. 

— Čuo sam već sve, prihvati učitelj riječ. Ruža 
je bila kod mene, pa mi je pripovijedala. A sad nema 
druge, već kako si je Tomo prostro, onako će i spa¬ 
vati. Ako tako dalje radi, kako je počeo, ne će proći 
ni godina, a Tomo će biti prosjak. Da, da, lakše je 
čuvati ovce, nego novce. — Tomo svoj novac u ludo 
rastepa. On ne čuva bijele novce za crne dane, već 
pomalo troši, troši na ovo, troši na ono, a bome iver 
po iver pa nestane klade. A1 mi ne ćemo tako. Mi 

ćemo se držati one; »Zrno do zrna pogača, kamen 
do kamena palača«. 


ili. DIO. 


1. Lihvar. 

U malom nečistom i mračnom svom dućančiću 
sjedi Marko. 

Pred njim stoji jedna seljakinja. Na prvi mah 
se vidi, da je jako siromašna. U ruci drži maramu, pa 
znatiželjno gleda lihvaru u lice. 

— Dakle ovaj list da ti pročitam i da odgovor 
napišem? upita Marko. 

— Da gospodaru, zato sam došla. Ne umijem 
čitati, a sama sam u kući. Ako dam kome iz sela, da 
mi protulmači pismo, onda to odmah sve selo znade, 
a ti barem gospodaru nikom ne kazuješ što znaš. 

— Dobro, dobro. Za to, što ću ti čitati, dat ćeš 
30 filira. Za odgovor napisati platiti ćeš krunu. Zato 
što ću šutiti, i što ću ti badava marku dati, papir i 
omot, platit ćeš 70 filira. Skupa dvije krune. 

— Nemam toliko kod sebe. Imam samo jednu 
krunu — reče žalosno seljakinja. 

— Za krunu se to ne može. A1 znaš šta! Idi 
kući, pa donesi još par pilića, pa ću ti onda proči¬ 
tati i napisati odgovor. 

Seljakinja se malo zamisli, pa reče: E šta ćemo 
de, kad čeljade ne zna čitati ni pisati, onda mora pla¬ 
titi, što tko traži. Tko nema u glavi, mora imati u bu- 
djelaru. Idem po piliće. 

— Idi pa se žuri. Krunu ostavi tu, da ju ne iz¬ 
gubiš, reče lihvar. 

— Evo je na, odvrati žena, davši lihvaru krunu 
i pismo. 

Jedva što ova ode, dodje u dućan dijete od kojih 
5 godina. 

— Dajte gospodaru za apu paklić duhana. 

Dok je Marko iz ladice vadio duhan, dotle je dijete 
nabrojilo na stol devet lijepih velikih klipova kukuruza. 

— No Jurica, jel vaše kokoši već nesu? upita lihvar. 

— Aha — odgovori mali. 

— Donesi jaja, opet će lihvar, dat ću ti gomboca 
(šećera). 

— Hoću, reče mali, spremi duhan pa hoće da ode. 

— Al nemoj api ništa kazati, ni maji, jer će te 
tući — dovikne mu lihvar. 

Ne ću, odvrati mali, pa ode. 

U to dodje ona žena sa pilićima. 

— Nješta ćeš gospodaru, dati prida. Kokoši su 
velike, pa bi mi na pijaci dali za nje sedam seksera. 

— Ako ti ne treba. Ako to perje očupaš, ne 
ostane ništa već kost, koža i meso. Ako ti nije pravo, 
a ti nosi. 

— E pa dobro, neka bude, uzdahnu žena. Čitaj. 

Lihvar spremi piliće, pa uzme list, razreže najed- 
noj strani omot, a onda natakne očale, pa počne či¬ 
tati ovaj list: 

Mitrovica, dne 5. ožujka 190.... 

Draga mamo! 

Evo ti pišem ovo pismo, da znaš, da 
mi je jako zlo. Uvijek mi je žao, da sam 
postao nevaljan. Kad sam bio malen, krao 

sam kukuruza i jaja, kasnije se nisam mo¬ 
gao odučiti, pa sam sve gori posto. Evo 
me sad u Mitrovici! Kuku mene, majko 
moja! Pošalji mi pet forinti, da si kupim 
dobre knjige. 

Pozdravlja te tvoj žalosni sin 

Maksim. 

P. S. Jesil živa i zdrava? 

Mati je za cijelo vrijeme, dok je 'lihvar čitao, je¬ 
cala. Sad kad je svršio, a ona će: 

— Joj kuku lele meni jadnoj! Kako ću mu po¬ 
moći, kad sama ništa nemam. Sirota sam udovica, pa 
osim malo žita nemam ništa. 

— E pa ti prodaj žita. Ja ću kupiti. Donesi 2 
mijerova, a ja ću ti dati 5 forinti. Te mu novce možeš 
poštanskom. naputnicom poslati, a sutra će već 
imati novac. 

— Joj teško mi je! Kako ću zimu prepatiti. Al 
dijete mi je! Bože dragi i srce bi mu dala. Donijet 
ću žito. 

I zbilja, za kratko vrijeme dobavi žena žito. Li¬ 
hvar pregleda žito i isplati ženi peticu. 

— E što ja bolna znam početi? De ti, gospo¬ 
daru, šalji. 

— No tebi ću to praviti, mučan je to posao, 
al ja ću ti to za jedno pile napraviti. 

— Dobro, pravi gospodaru, a ja idem dotle po pile 
Kad je žena otišla, nasmije se Marko: Ha ha ha! 
Al su ti Šokci ludi! Djecu gledaju svakako da iz škole 
ispišu, ili ni ne dadu, da idu u školu. Dijete naraste, 
bude staro, pa ostane uvijek ludo. Blago meni, dok 
je još narod tako glup. Da što znadu, mogli bi si 

sve sami napisati, pa ne bi trebalo za sve platiti. Ja 
ću ih svuda operušati, gdje god mogu. I ovu sam 
babu nasamario. Za pismo sam dobio forintu, a lud 
bi bio, da svih 10 kruna šaljem onomu lopovu nje¬ 
nom sinu. Poslat ću mu dvije krune, a osam ću 
sebi u žep. 

— Da, da, i njenog sina Maksima sam ja spre¬ 
mio u Mitrovicu. Ha ha ha! 

Kad je bio mal derančić, dao sam mu šećera, a 
on mi je za malo šećera donio punu kotaricu jaja 
i svaki čas po nekoliko klipova kukuruza. Kad je na¬ 
rastao, a ja ga nagovorio, da mi ubije srne i jelene. 
Od srnetine sam pravio dobre klobase, koje sam 
dobro prodavao. 1 drva je donio za par deci špire, 
koliko god sam trebao. Ha ha ha! nije Marko lud! 
Znam ja, kako čovjek može obogatiti. Ha ha ha! — 

— Evo pile, gospodaru, a sad piši. 

Marko sjedne, uzme čisti arak papira, pa napiše 
ovo pismo: 

Brezovica, 10. ožujka 190.... 

Dragi sine! 

Tvoj sam list primila. Hvala ti na pi¬ 
tanju,' ja sam zdrava. Drago mi je, da se 
kaješ, pa ti evo šaljem novaca. Piši mi od¬ 
mah, da si novac primio. Piši samo na karti: 
novac primio. 

Grli te i pozdravlja tvoja tužna mati 

iGjurgja. 

— Bome tužna, zajeca udovica. Marko smota pismo, 
pa ga spremi! u omot, prilijepi marku i napiše naslov. 

Poslije toga napiše lihvar poštansku doznačnicu 
na dvije krune, a žena ode umirena doma, čvrsto 
uvjerena, da je sinku pomogla. 

Poštansku doznačnicu ispunio je ovako: 

Čitao je pitanja, pa na nje odgovorio. Najprije 
je napisao svoje ime i prezime, da se zna, tko je pre¬ 
dao novac. Onda je napisao, koliko šalje. To se sve 
na odresku i kuponu napiše. Kada doznačnica dodje 
kud treba, onda onaj, koji ju dobije, odreže tamo, 
gdje piše: »Naslovnik može ovdje kupon odrezati«. 
Zatim se napiše na samu doznačnicu koliko se šalje, 
brojkama i slovima, a onda, kome se šalje. Kakovu 
marku moraš prilijepiti, kaže ti se na zadnjoj strani. 
Ako šalješ novac u Austriju, dobiješ doznačnicu druge 
farbe (boje), a ako ćeš u Hrvatsku, Slavoniju i Ugar¬ 
sku slati novac, dobiješ opet doznačnicu druge boje. 
Zato kad na pošti kupiš doznačnicu, moraš kazati, 
da li ćeš pisati u zemlje krune sv. Stjepana, a to su 
Hrvatska, Slavonija i Ugarska, ili ćeš u Austriju. — 
Ajde da se vratimo lihvaru, kojega smo sasvim zabo¬ 
ravili. Odmah iza žene stupi neka propalica u dućan. 
Ispod povezane surke izvuče zeca i fazana, pa ga 
dade lihvaru, ne rekav ni bijele. 

Lihvar ogleda fazana i zeca, natoči šuteč pol litre 
špire i dade toj skitalici. Ovaj popije, pa zaište još 
ali mu lihvar odbrusi: 

— Dosta za tog mršavog zeca i laganog fazana. 

Kupi se! - 

Kad je lihvar bio sam, sjedne za stol, pa počne 

svoja pisma pisati. 

Najprije napiše ponudu ovako: 

Štovani gospodine! 

Čuo sam, da Vi trebate žita i kuku¬ 
ruza. U mene ima 200 mijerova žita i 400 
mijerova kukuruza, što sam lane od na¬ 
roda skupio. Žito ću Vam dati za 8 kruna 

mijerov, a kukuruz za 7 kruna. Platiti imat^, 
čim robu preuzmete. Robu morate preuzeti 
kod mene i na vaš trošak dobaviti. Brzojavite 
mi odmah, hoćete li robu preuzeti. 

Svota iznaša za žito . . 1 600 K 

za kukuruz . . . 2.800 K 

Skupa . 4.400 K 
Marko Varalić, trgovac. 

— Ha ha ha! Nasmije se zadovoljno lihvar. — 
Robu, koja je jedva hiljadu kruna vrijedila, prodao sam 
za žito i kukuruz, koje vrijedi do četiri i pol tisuće 
kruna. Da su ljudi pametni, nikad ne bi drugdje 
kupovali, nego za gotov novac. Da! da su pametni, 
ali nisu. Ha ha ha!... 

U to stupi u dućan seljak Martin Šljivović. 

— Dobar dan, gazda Martine. 

— Dao Bog! 

-- Daj gospodaru špire dva deci. 

Martin ispije, počeše se za ušima, zakašlje se 
pa će plašljivo: 

Gospodaru, hoćeš I' mi posuditi novaca? 

— Koliko? 

— Osamdeset kruna — na obligaciju, doda po- 

lahko. 

— Jel znaš pisati, upita lihvar. 

— Znam. 

— No pa napiši zadužnicu ili obveznicu. 

— Ne znam, kako se to pravi. 

— E onda plati dvije krune, a ja ću ti ju na¬ 
praviti. 

— Evo dvije krune. 

Lihvar sjedne, pa papiše slijedeću zadužnicu 

ZADUŽNICA. 

Ja Martin Šljivović ovim izjavljujem 
da sam danas od gospodara .Marka Vara¬ 
lica primio zajam od 100 K (sto kruna) i 
obvezujem se, da ću tu svotu za pol go¬ 
dine to jest 10. rujna ove godine uz 5 po¬ 
stotaka kamata povratiti. 

U Brezovcu 10. ožujka 190.... 

Martin Šljivović, poljodijelac. 

— Ime moraš sam potpisati, reče lihvar. 

— A1 meni ne treba 100 kruna, prigovori Martin. 

— A1 meni. Zar ti misliš, da ću ti badava novac 
dati. A zar to ne bi badava bilo, ako bi na svom • 
novcu zaslužio dvije i pol krune ? 

Ne. Ja ću ti dati 80 kruna, a ti ćeš mi vratit 
za pol godine 102 krune i 50 filira. Hoćeš? Ako ne 
ćeš, a ja ću obveznicu poderati, a ti si traži novac 
drugdje. 

— Da, gdje ću ja sad tražiti ? Danas mi već treba. 
No, pa neka bude, daj da potpišem. 

— No, no, samo polako reče lihvar. I tvoja žena 
mora potpisati. Svjedoka netreba. Ja nevolim puno 
svijedoka. 

Došla žena i potpiše. Što će ? Nužda pritisla, pa 
se mora. Pa na posljedku nije to ni mnogo deset i 
pol forinti, jedanajst, intereša za pol godine! 

I tako lihvar i dalje trguje. Siromasi dolaze, pa 
na vjeru nose, a lihvar duplo piše. 

Dužnicima dodje rok da plate, pa ne mogu. Done¬ 
su mu intereše i još mu daidu, koji 10, koji 20 kruna, 
samo da ne tuži. Lihvar si tare ruke, pa se veseli. 

Ali jedno mu ipak muti sreću. Gleda on u duhu kako, 

će to biti kasnije? Sad ima selo dobrog učitelja, koji 
je dušom i tijelom učitelj. Djeca puno uče, a to se 
ne dopada Marki, jer što je narod pametniji, to će 
njemu biti gorje. Jaja mu već školari, a ni kukuruza, 
ne smiju donijeti, jer im je to učitelj strogo zabranio 
Lihvar je opazio, da mu učitelj pazi na prste i odgo¬ 
vara ljude, a bome takoga Marko ne trpi. Moram gle¬ 
dati, da ga odavde maknem pomisli lihvar. Zato je 
svakom zgodom ljude huškao: 

— Šta će vam škola? Samo vam je na teret. 
Djecu doma trebate, a učitelj ih treba opet u školi. Šteta 
za novce što trošite. Bome ; vam djeca neće bit ad¬ 
vokati ni doktori. 

Puno se je našlo neukih, koji su povladjivali, jer 
da bi bolje bilo, da djeca doma svinje čuvaju. Ta u 
školi ništa ne zarade. 

Stali učitelja na nagovor Marka proganjati. Tu¬ 
žili ga, ako bi jedan čas poslije dva u školu došao, 
tužili ga za ovo, za ono i sve zato, da dobiju malo 
špire od Marke, da ugode onome, koji im živim 
kožu guli. 

— Siromašni narode, koji proganjaš 
prave svoje prijatelje, za volju — tvojih 
dušmanina! 

* 

* * 


2. Tomo krivolovac i kartaš. 

Dok je Marko u dućanu pazario, dotle mu je 
žena u birtiji goste posluživala. Danas je birtija bila 
dubkom puna. Zidari su svršili Tominu kuću, pa su 

se sastali da dočekaju gazdu Tomu, koji im je obećao, 
da će platiti aldomaš. Osim zidara sjede još u jednom 
uglu dva lugara pa piju vina, a kod stola kraj vrata 
sjedi Stevan Lisica kraj svoje špire. 

Ne potraja ni fertalj sata, a evo ti gazde Tome. 
Kad je Markova žena vidila Tomu, ode ona u dućan 
a Marko ode dvoriti goste. Ta Toma je došo, pa će 
biti opet pazara! 

Čim stupi u birtiju a svi u jedan glas poviču: 
Živio nam gazda Toma! Samo ona dva lugara sjede 
mirno na svom mjestu, kan da ga nisu ni opazili. 
Toma pristupi k njima, rukuje se i upita ih za ju¬ 
načko zdravlje. 

— E hvala — reče stariji, po imenu Brenek, sa¬ 
svim hladno. 

Tema ode zidarima, naruči 20 litara vina, te pozove 
Stevana i lugare. Stevan sjedne k njima, ali lugari 
neće. To razljuti Tomu, pa će lugarima: Pa kakva ste 
vi to gospoda, da vi ne smijete samnom — gazdom 
Tomom — kod jednoga stola sjediti? 

— Nismo mi nikakva gospoda, odvrati drugi lu¬ 
gar — Marijan, — al mi ne ćemo sa šicarom i krivo¬ 
lovcem kod jednoga stola sjediti, a još manje si dati 
od njega platiti. 

— A tko vama kaže, da sam ja šicar, posprdno 
će Tomo ! 

— Ne treba nam nitko kazati, što sami znamo 
odreže Brenek. 

— Pa najposlije, ako sam, šta mi možete? Uhvatili 
me niste, a to je glavno. 

— E što nije, može biti, dokonča lugar Marijan. 

Malo ušute svi, a onda će opet Tomo: 

— Pa dobro, neka je tako, ne ćemo se svadjati. 




— Ali kažite mi pravo ljudi, jel to u redu, jel to 
pravica, da ja, ni drugi ni treći, ni mi svi skupa ne 
smijemo loviti, a samo našem gospodinu grofu da je 
gospodin Bog kazo! Ti grofe! Tvoji su svi fazani i 
zečevi a pauri neka — jedu s oproštenjem djonove 
od čizme. 

— Bome pravo imaš, gazdo, odobre mu njegovi 
prijatelji. 

— Bog je stvorio životinje za nas sve — reče 
jedan zidar — a ne za jednoga. 

— Pravo bi bilo, da smijemo svi tući zečeve, a 
ne samo spaija. Jel tako lugaru, posprdno će Toma? 

— No kad me baš pitaš i kad vam je svima 
krivo što mi čuvamo lov, to slušajte, reče lugar Bre¬ 
nek: U našim šumama, a ne samo kod nas, već 
svuda bilo je prije sila divljači. Meso od te divljači 
vrlo je slasno i tečno. 

— Bome je! Upane mu u riječ, zajedlivo Tomo. 

— Samo da ti ne bude jedanput gorko, odbrusi 
Marijan, pokazujuć na svoju pušku. 

Svi zašute, a lugar će Brenek dalje! 

— 1 krzno je skupo, pa zato su svi ljudi tukli 
nemilice divljač. Došlo je već tako daleko, da su skoro 
svu divljač nerazboriti ljudi potukli. Oblasti i pamet¬ 
niji ljudi videći to, rekli su: Bome ako i dalje pustimo, 
da se divljač u ludo ubija, nećemo do skora imati 
divljači. Zato su se države složile, i svaka je izdala 
zakon, kojeg se svi imaju držati. U tomu zakonu piše 
crno na bijelo, da se škodljiva zvijerad uvijek smije 
ubijati, a korisna zvijerad treba jedno doba štediti. 
Prije sam već kazao, da svi ne mogu loviti, jer bi za 
godinu dana sve potukli. Ele treba dati lov najrazbo- 

ritijemu, koji će znati divljač čuvati. Zakon lovni zato 
dozvoljava lov samo onima, koji su zato ovlašteni. 

Eto vidite. Ovlašten može svaki biti, ali mora 
držati lugare, koji se moraju kod oblasti zapriseći. A 
sad mi Torno pravo kaži, bil se tebi za ono par ze¬ 
čeva isplatilo nas deset lugara plaćati! 

— Bome nebi bio lud, odvrati Tomo.] 

— Eto vidiš ! Kad je potrebno, da se divljač čuva 
a ti čuvare platiti ne možeš, ne možeš ni iskati, da lov 
bude tvoj. A1 sad se nadje tko, kome nije stalo |do 
par stotinjarka, pa ti taj kupi lov. Zar taj sada nema 
prava, da svoje čuva? Ti si kupiš svinju i najmiš 
svinjara. Što bi ti 'rekao, kad bi jedanput došao tko pa 
kazao: E Tomo! Bog nije nikad reko, ova krmača bit 
će Tomina, već ju je za sve ljude stvorio, daj mi 
krmaču, ta moja je kao tvoja! 

— Lijepo bi ga pozdravio, odvrati Tomo. 

— No eto vidiš, tako će te i moj gazda lijepo 
pozdraviti, ako ti njegovu zvjerku kradeš. Što nebi 
rada, da ti drugi čini, ne čini ni ti drugima! 

Svi zašute, pa se malo zamisle, a Brenek će dalje: 

— Mi smo zaprisegnuti, da čuvamo lov, pa je 
naša dužnost lov i čuvati, zato nije pametno, ako nas 
tko mrzi zato, jer svoju/dužnost vršimo. Nemojte 
tudje dirati, pa se nećete morati nas bojati. Koliko 
je već ljudi rad zvijerokradje nastradalo u ludo. 
Zato vam kažem: manite se lova, koji vam je za¬ 
branjen ! A napokon zakon je zakon! Svaki je zakon 
od Boga, kaže sveto pismo, zato poštujmo zakon! 
Marko platiti! 

Lugari platiše, pa odoše u šumu. Malo su se svi 
poozbiljili, ali vino učini, da su skoro zaboravili na ri¬ 
ječi lugarove. 

— Još deset litri poviče Tomo. Ja plaćam. Da¬ 
nas ste mi kuću zgotovili, baš je onako ama ha! 
Ignja će pući od jeda. Neka! Ja sam mu pokazo, ko 
je gazda Tomo. 

— Živio gazda Tomo, poviču svi. 

— Da živio! poviče još jednom Tomo sam, ži¬ 
vio ja! 

— Živio! poviče još jednom pijano družtvo i 
istrusi punu čašu. 

Još dugo se pilo, pjevalo i larmalo. Tomo je bio 
već sasvim pijan. Pred samu zoru razidju se gosti. 
Ostade još Stevan i Torna sa Markom. Učili su Tomu 
kartati »einca«. Do zore izgubio je Tomo 100 kruna, 
a Stevan ga otprati doma, žaleći ga, što je toliko iz¬ 
gubio. Kako je Tomo sasvim pijan bio, a novac od 
onih 950 kruna još uvijek u njega bio, ukrade mu 
Stevan još dvadeset kruna, i ode u svoju sobu, da 
spava. 

U jutro broji Tomo svoje novce. Manjka mu 
novaca. Ljut obori se na svoju ženu, te ju na pol 
mrtvu istuče: 

— Čekaj nesrećo, dat ću ja tebi, novce od mene 
krasti! rekao bi, a što se je siromašna Ruža više iz- 
vinjavala to gorje! Od sad je Tomo išao svaki dan 
k Marki, gdje bi pio i kartao se, a kad bi se 
opio, odveo bi ga dobri prijatelj Stevan kući. Drugi 
dan, kad je Toma mamuran novac brojio — dobila 
bi Ruža batina. 


3. Razgovori o kući i ženitbi. 

Otkad se je gospodin učitelj oženio, bijaše Ignja 
još češće njegov gost. Učiteljeva supruga, dobra go- 

spođja volila je Ignju kao svoga brata. Jednom je rekla 
mužu si: Šteta što je Ignja seljak. Kako je pametan 
i bistar, mogao bi što drugo bit. A učitelj bi na to: 
Nemoj ženo tako! Zar da seljak ne bude pametan i 
bistar? Baš taki bi trebali, da su svi poljodjelci. A 
što veliš, da bi mogao što drugo biti, ne znam, koji 
je stališ bolji od seljačkoga. Zar si zaboravila onu: 

»Ralo i motika svijet hrani«. 

— Ta da stari, imaš pravo, mirila bi onda uči- 
teljka supruga si. Samo je sreća, da je taj tvoj Ignjo 
muško, inače bi se ti još u njega zaljubio, nadoveže 
u šali. — 

I danas je Ignja kod gospodina učitelja, 

Učitelj mu je dao »Gospodar«, list gospodarskog 
društva, da ga čita, a učitelj bi za to vrijeme čitao 
»Hrv. pčelu«, dok bi gospoja učiteljeva čitala knjigu 
»Dobra kućanica«. Na jednom zakašljuca tiho Ignja. 
Učitelj odloži novine, pa ga upita:' no što je? Znao 
je naime, da bi Ignja uvijek, kad bi što htio pitati, za- 
kašljao, jer se je bojao drugačije buniti učitelja u či¬ 
tanju. — . v .... 

- Tu baš čitam, kako piše, da bi svaki čestiti 

gazda morao biti osiguran. 

_ ja sam već dugo mislio na to, da bi baš fain 

bilo, da i ja svoju kuću osiguram. Vrag ne spava. 
Čovjek ne zna što ga čeka. Lako se dogodi nesreća, 
a kud sam onda pristao? Kako sam kazao, osigurao 
bi se, al ne znam, bil to puno koštalo, i kako se to 

radi? — . 

— I ja sam moj Ignjo već mislio, da se osiguraš. 

Eto vidiš i ja sam osiguran. 

— Osigurati možeš sebe, družinu svoju, kuću i 

pokućtvo svoje pa i usjev. 


— Sebe možeš ovako osigurati. U svakom skoro 
mjestu ima jedan povjerenik kojega osjeguravajućega 
družtva. 

lomu povjereniku odeš, pa mu kažeš, da se 
hoćeš osigurati, tako, da kad umreš, dobije tvoja žena 
ili tvoja djeca hiljadu, dvije ili tri hiljade pa i više 
kruna. Ako se na više osiguraš, više ćeš godišnje 
platiti. Tako možeš i ženu osigurati. Ako sebe i ženu 
osiguraš svakoje na dvije hiljade kruna, platit ćeš 
kojih 6 ili 8 kruna na mjesec za svakog. Vidiš pa- 
ur-ija toliko na duvan i špire potroši, pa da se ba¬ 
rem za te novce osigura, bar bi imali- koristi. 

— To je, — reče Ignja. 

— Kćerku bi mogao osigurati na 500 kruna da 
ih dobije poslije 18 godina. Zato bi platio mjesečno 
oko dvije krune. To nebi pravo ni osjetio, a dijete bi 
ti za par godina imalo novaca, koji bi joj dobro došli, 
pa bi te blagosivljala. 

— Proti vatri osiguraj kuću, štaglje i pokućanstvo. 
Osiguraj sve na deset hiljada kruna. Zato ćeš platiti 
kojih 5 do 6 kruna mjesečno. 

— Usjev možeš osigurati tako, da platiš krunu 
na mjesec a stigne li te led ili druga šteta, plaća ti 
družtvo sve. 

Kad si sjeno i slamu u kamare svozio, osiguraj 
sve, pa ćeš i zato par filira platiti. Dakle za kojih 15 
kruna ili 20 na mjesec mogao bi sve svoje imanje i 
sebe osigurati, pa bi mogo mirno spavati. 

— No to baš nebi bilo odveć, reći će gazda 
Ignjo, al kod koga se mogu to osigurati ? 

Kod mene Ignjo. Ja sam za ovo selo povje¬ 
renik, ali se nitko neće osigurati. Ljudi još ne znadu, 
kaka je to sreća biti osiguran. 

— Pa ja ću, odluci se Ignja. 

- Ignja izvadi šlajbok, uruči učitelju novac, a 
ovaj mu izpostavi »policu«. To je cedulja, koju dobije 

onaj, koji je platio obrok. . 

— No tako, reći će Ignjo. Sad mi je odlanula i 

ta briga. Sad mogu mirno spavati. 

— Da gazdo, mirno možeš spavati, i možeš ka¬ 
zati ; ja sam sve učinio što kao dobar gazda moram 
učiniti. Vidiš, Švabe su svi osigurani, pa zato kad je 
kod njih vatra manju imadu štetu. Kod nas kad se 
porodi velika vatra, tjera kadkad cijelo selo na pros¬ 
jački štap. 

— Da, da, pravo oni kažu, reče Ignja. 

— Malo se zamisli, pa će opet: 

— A što je ono sa tima silnima pismima, što 
svaki čas iz grada dobijem. Nude mi se da secujem 
lutriju, pa vele da ću dobiti puno novaca. 

— Mani se ti toga moj Ignja! To nije za paura. 

— Igrač kuću ne steče. Uzdaj se u se i u svoje 
kljuse. Radi pa ćeš obogatiti. Ta lutrija košta puno 
novaca, a bome nije sigurno, da ćeš šta dobiti. Šteta 
dakle za novce. 

— E kad je tako — djaba joj — reći će Ignja. 

Dok su se Ignja i učitelj tako razgovarali, od¬ 
loži gospoja učiteljeva knjigu i ode u kuhinju i za 
čas se vrati s tanjurem masatića i s bocom vina ja- 
bukovca, kojega je učitelj lane od svojih jabuka napravio. 

_ To je zdravo vino, kojeg bi si svaki seljak 

mogao napraviti, da si zimske jabuke što dulje na 
drvetu drži, a kad je vrijeme branja, da ih ne trese, 
već lijepo obere. Onda da odabere samo zrelo voće 
i zdravo za mošt, da ga lijepo slaže na rpe visoke 
jedan metar, a duge već po tom koliko ima jabuka 

Te rpe da metne na travu i tu bi voće dozrijevalo". 
Što voće na rpi dulje leži, bit će i vino bolje i miriš- 
ljivije. Kad je već zrelo, onda se krpom obriše i smrvi. 
Smrvljeno se voće ostavlja 20 sati da vrije, a onda 
se tek sok istišće tako, da te stiskane jabuke metnemo 
u platnene vreće, te onda sok iscijedimo. Sad se sa 
sokom radi kao i s drugim vinom. 

Zadjeli bi još razgovor o kući. Ignja reče, da 
je jučer kod njega bio knez, pa ga pitao, bil svoju 
kćer Anicu dao njegovom sinu. — Ja sam Anicu za¬ 
pitao, nastavi Ignja, a ona mi reče, da ga voli i da 
bi za nj rada pošla. 

— E pa nek se uzmu, reče na to učitelj. Živko 
je pošten mladić, odslužio je soldačiju, a Anica je 
stasita i valjana djevojka. Doći će u čestitu kuću, jer 
je knez Mato ljudina, da mu treba para tražiti na da¬ 
leko i široko. Pošten je od glava do pete i radin kao 
mrav, taki je Mato. 

— To je, priznati će Ignja. 

— A kad misliš udati kćer, upitat će učitelj. 

— E pa oko svete Kate, odvrati Ignja, tako mi 
pauri uvijek ženimo djecu. U jesen je puna kuća, pa 
je laglje svatove držati. 

— Nemoj tako Ignja, to nije mudro. Nemoj se 
prenagliti. Ajdemo malo razmisliti, kad bi bilo bolje 
da se seljak ženi, da li u jesen ili u proljeće. 

Gledji! Ti si rekao, da je u jesen puna kuća, 
pa je laglje svatove držati. Baš je to zlo. Gdje puno 
ima, puno se i troši. Troši se bez mjere. U proljeće 
svako zna, da u kući nema puno, pa su svi zado¬ 
voljni sa ono malo što dobiju, a gazda se ne istrošj, 

— To je, reći će Ignja. 


± 

_ Sad pomisli još jedno. Udaš li kćerku u jesen, 
eto ti duge zimske večeri, a mladi ko mladi 
zti3.š vec ^ 

__ ja idi čovječe, što govoriš! zastidjeno će go- 

s poja^ ^ tQ gri j eh nj srarno ta, ako su 

vjenčani. Dakle računaj. U studenom se uzmu. Onda 
ima u kući malo posla, pa se mlada snasa badava u 
kući hrani. Sada za devet mjesec, pada žetva. U to 
doba se snaša rastepe, pa za posao nije bas onda, 
kada ju čeljade najviše treba. A ne samo to, sto nj 
za posao već ju još i druga družina mora služit., pa 
eto gazdi opet štete. Tako ti to ide godinu za go- 
dinom a snaša gotovo badava u kući. 

i TO je. ma kako Vi to, gospodine, sve računate! 

Ama baš je tako. Govorit ću s kne * om - k 

— Da govori, nadoveže učitelj. Kazi mu, ak 
su svatovi poslije Uskrsa, a ono će manje tros.tr 
Dobit će mladu snagu u kuću. Snasa ce čije o je 
lijepo raditi, a u zimi, kad ne bude . onako mnog 
posla, onda će moći da mirno dočeka porod, a 
ooet dodju poslovi, a ona je opet na nogama. 

P - Ala baš je tako. Baš Vam hvala, gospodine. 
Opet su mi oni par stotina prištedih, a budu U i 
drum paun tako radili, onda ste postali veliki dobro- 
tvor naroda, jer ste ma hiljade i,hiljade z« 'tem .■ 

Ajde mani se, reći će mu kao srdit učitelj. K 
dobrotvor? Radim, što mogu pa mir. os jedno. Na 
običavaju po osam dana svatove držat,. Tu se kolju 
krave, telad, svinje i što ti ja sve znam. Ljudi se za 
duže tako, da nikad više iz duga napolje ne mogu 
Gledaj Martina Šljivovića. I taj se je u ludo tako is 
trošio. Svatove je osam dana napajao i hranio, pa 


je do ušiju zadužio. 1 danas, a već je pet godina 
prošlo od svatova, kuburi, te se ne može iz duga iz- 
kopati. Stari plati, a novi napravi. A koja mu je hvala? 
Ljudi su mu se kasnije narugali i rekli: zašto si tro¬ 
šio, kad nisi imao odakle?- I pravo mu je! Zato ti 
Ignja gledji, da se u ludo ne troši. 

— Bome ne će se, znam ja, kako je to! Vidite 
onaj stari dug, što sam ga na grunt od oca preuzeo, 
nastao je samo kroz kojekakove svatove, karmine i 
druge nepotrebne troškove, pa evo još i danas trpim 
od toga duga. 

— Tako je, reče učitelj. Drži lijepe narodne obi¬ 
čaje, al ne troši u ludo. Jedan dan svatova dosta je. 
Pozovi samo bližu rodbinu, a ne sve selo. U početku 
će ti prigovararati, ali će pametniji uviditi, da pravo i 
pametno radiš, a što ljudi kažu, za to nek te ne 
boli glava. 

— Da, da, tako će i biti, zaključio Ignja. Drugu 
nedjelju nek idu na upis gospodinu paroku. 

— Samo da mi Anica ne ide iz kuće, uzdahnu 
Ignja. Posao sve veći, a evo ću sada izgubiti opet 
jedno čeljade. Što mislite: da ženim sina Ivu? 

— Koliko mu je godina? upita učitelj. 

— Osamnaest, odvrati Ignjo. 

— Da, da, u to doba žene naši ljudi svoju djecu, 
al ti toga ne čini. A znaš zašto? 

— Jok, odvrati Ignja. 

— Eto zato, kazat ću ti pravo, pa mi ne zamjeri. 

— Ne ću, gospodine. 

— No pa čuj! Uzmimo, da ti se zbilja sin oženi. 
Ivo je kršan momak, pa je siguran, da će ga primiti 
u soldate. Ivo će ti na tri godine iz kuće, a snaša će 
ostat sama, postat će soldatuša. 

— 1 sam znaš, da rijetko koja soldatuša ostane 
tri godine vijerna svome čovjeku. E vidiš, dodje napast. 
Čovjeka nema doma. Snaša ode na vašar. Tamo tko 
baci oko na nju, kupi joj maramu od svile, ili joj 
dade dukat. Ti znaš, da sjj skoro sve naše seljakinje 
tašte, gizdave i ohole. Rada bi što više nakita. Snaša 
dolazi u napast — i nastrada. Čim je prvi put preljub 
učinila, a ona svakim danom gorja. Bude li od grijeha 
ploda, a ona ajd k vračari. Ova tari pa maži, liječi pa 
vračaj i protjera plod. Snaša oboli i nikad više zdrava. 
Sin dodje kući, nadje bolesnu ženu, čuje kaka je bila 
i eto nesreće gotove. 

Kad ne može vračara pomoći, a snaša u 
strahu s vretenom uništi plod, koji pod srcem nosi. 
Kolika je već tako nastradala pa umrla! Koliko ih je 
već i sud uhvatio, pa evo sramote za cijelu kuću. Da 
su naše snaše toliko pokvarene, krivo je, što postanu 
soldatuše. Zato Ignja pazi, da si ne uvučeš zlo u 
kuću. Ivo neka otsluži soldačiju, a onda nek se ženi, 
pa će mu biti sretno. 

— Bome gospodine, Vi baš svemu kraja nadjete, 
kako Vi to znate? Kako Vi dobro poznate soldatuše I 
dodade lukavo se smijuć. 

— No, no, nemoj tako misliti. Ja volim narod 
naš hrvatski, volim ga od svega srca, pa me boli, kad 
vidim, da radi neukosti nastrada. 

Otvorenim očima gledam sve, što se u harodu 
dogadja i uvijek mislim, kako bi se moglo narodu 
pomoći. Vidiš ignja, dok ti mirno spavaš, ja se po 
krevetu valjam i ne mogu zaspati. Svaki dan vidim 
po nješto u narodu, što nije dobro, pa onda mislim 
i lupam glavu, kako bi našao lijeka, da narod izbjegne 
zlu. / rana ženitba je jedno zlo u našem narodu . 

Kad smo već kod ženitbe, čuj još jednu. Gledaj naše 
selo, ima preko dvijesto kuća, a u školi jedva osam¬ 
desetero djece. Zar to nije čudno? Vidiš, i tu narod 
griješi. Sto Bog dade, treba primiti, a ne u zametku 
ubiti Ako naše seljakinje tako dalje rade — pro- 
padosmo. 

* * 

* 


4. Gjureta Adamićev kod vračare. 

Da, da, gospodine, pravo velite. Malo ima djece. 
Grjehota je, što radimo. Treba se toga okaniti. Sve 
su tome krive vračare. Pametan čovjek neće vjero¬ 
vati ni u vračare ni u vraćanje. To je praznovjerje. 
Da te babe znadu vračati, one bi najprije sebi navra¬ 
ćale svega što im treba, pa onda ne bi više ni dru¬ 
gima vračale. Te babe znadu, kako je narod prazno¬ 
vjeran, pa mu svašta nalažu. Izmame novac baš za 
prav’ Boga! 

Eno vidite Gjuretu Adamićevoga. Taj je lani 
obolio na nozi. Noga otekla, a nitko nije znao, što je. 
Došao je k Vama, a Vi ste mu rekli, da odmah ide 
k liječniku, a on mjesto liječniku, ode vračari. Ova 
mu reče: Ti imaš dušmana. Ovaj ti je podmetnuo 
tvoju kosu, koju je kod brice našao, kad si se šišao. 
Ti si stao na svoju kosu, pa od toga ti je noga bo¬ 
lesna. — 

Ako mi dadeš četiri krune, kazat ću ti, kako ćeš 
se izliječiti. 

Ludi Gjureta dade četiri krune, a baba će mu: 

— Kada dodješ doma ubij svoga psa. Izvadi mu 
crijeva, pomoli se nad njima, pa ih onda zakopaj u 
bostan pod prvom kruškom. Skupa sa crijevima za- 

kopaj škatuljicu od šibica, a u nju metni tri krune. 
Kad si sve pokopao, metni kamen na ono mjesto, da 
znaš, gdje si ukopao novac i crijeva. Poslije osam 
dana pregledji. Crijeva će progutati novac, a ti ćeš 
onda ozdraviti. Ako još svaki dan turiš bolesnu nogu 
u mjesto, gdje su crijeva bila, dakle u trbuh tvoga 
psa, i ako ovu nedjelju dana ne ideš iz sobe, sigurno 
ćeš ozdraviti! 

Ludi Ojureta ode doma, ubije psa, zakopa crijeva 
i novac, pa ode u kuću, iz koje nije više izašao. Nje 
koliko je dana turao nogu u psa, ali kad je pas počeo 
smrditi, nije više mogao, pa je psa napolje bacio. Ka 
mu poslije osam dana bude noga sve gorja, ode da 
vidi, jesu V crijeva već novac progutala. 1 zbilja! No¬ 
vac više nije našao! Kad se je onda po kući ogledao, 
vidio je, da mu je puno koješta ukradjeno. Nije se 
bolan sjetio, da je njegova vračara znajući, gdje je no¬ 
vac, i da on neće nikud iz sobe,, iskopala i odnijela 
novac i druge mu stvari ukrala. To nebi mogla uči¬ 
niti, da je pas bio živ. Zato je kazala Ojureti, da 
mora psa ubiti. 

Kad mu je noga postala sve gorja, ode opet vra¬ 
čari. Ovoj plati dvije krune, a ona • mu reče: Tvoja 
noga nije zarasla i ozdravila, jer nisi činio što, sam 
ti kazala. Morao si cijelu nedjelju nogu u psu imati* 

— A1 ja to nisam mogao izdržati, reče bolno 

Cjureta. 

— E onda ti ja nisam kriva, reče mu vračara, 
onda ti ne mogu pomoći. Ojureta ode tužan doma, 
pa pozove liječnika. Liječnik pogleda nogu i reče: Rana 
je bila lahka. Da ste odmah -k meni došli, ozdravili bi 
za par dana, al sad ste s nječim nogu otrovali, pa ju 
moramo odrezati, ako hoćete, da ostanete živ. 


Sad bolni Ojureta stane pripovjedati, što je s no¬ 
gom radio, a liječnik mu reče Ijutito: »Vidiš ludo, baš 
tvoj te pas otrovao. Nastrado si upravo zbog svoje 
ludosti. Pravo ti je! — 

Sad ide Ojura na drvenoj nozi, pa se je tvrdo 
zakleo, da neće više nikada vjerovati vračarama, al sad 
je prekasno. 


IV. DIO. 


1. Aničini svatovi. 

I Uskrs sretno prodje. 

Prvi dan Uskrsa nosila je Anica u crkvu na po¬ 
svetu: ren, bijeli luk, jaja, meso, kobasice, kolače i 
jedan kruh. Od onda po malo u kući troše od toga 
posvećenoga jela, 

U Aničinoj kući sve je zdravo i veselo. U subotu 
poslije Uskrsa, došla je Naprednjakovićema kneževa 
žena, a Živkova mati, pa donijela pogaču i rakije. Došla 
je pitati Anicu, bi li u njihovu kuću htjela ići za Ži- 
vana. Pa kad je Anica prihvatila rakiju i pogaču i 
rekla: »Ako je mojemu api pravo, i meni je«, bila je 
isprošena. Bože dragi, kako je bila sretna! Ta kako je 
na taj dan već dugo i željno čekala! 

Pripravila je i ona pogače, pa kad joj žena kne¬ 
ževa dade pogaču, a ona na sokak. Tu su se već 
skupile druge i momci, kojima je Anica dijelila po¬ 
gaču. Ta ne bi ona pod živu glavu, da joj druge 
uvijek predbacuju: »E udala se, pa nam nije dala ni 
pogače« Ta kako nebi dala, kad je tako sretna! 

Na sokaku zagrli i izljubi svoje druge, pa svojim 
zvonkim glasom zapjeva: 

»Što će meni i srebro i blago, 

Kad ja imam, što je srcu drago«, 

Ijuh, juh ! Evo ti ga na! pocikivahu druge. 

— Alaj si Anice sretna! 

— I jesam. Ajde, da što pjevamo. 

— Pa ajde. Anice počmi. 

Anica začme, a sva mladež pjeva složno s njom. 

»Ružmarinu, cvijetu u pol zime, 

Dojdi dragi, nakiti se njime. 

U dragoga crne oči male, 

Kad god ide uvijek gleda na me. 

Udat ću se, al ne ću za selo, 

Već u selo za najbolje tijelo. 

— Ej Anice, ajde večerati, ajde večerati, poviče mati. 

— Evo me, majo draga. S bogom druge, dao vam 
Bog da budete sretne kao ja! 

-- Živila nam Anica, rekoše svi, baš je valjana, 
pa je i vrijedna Živka. 

Kad Anica u sobu, a družina već sjela da večera. 

Na stolu stajala velika zdjela graha s čorbom, 
pirage, pogača i rakija. Poslije večere ode kneževa 
žena zadovoljno doma. Ta isprosila je sinu najčesti- 
tiju djevojku iz sela! 

Od to doba donijela bi kneževa žena svaku sri¬ 
jedu, četvrtak i nedjelju milošće. Sad gužvaru, sad 
meso, ili što drugo, jer je taki adet ili običaj. Kne¬ 
ževa žena time pokazuje, da Anicu smatra za člana 
svoje obitelji. 


— 56 — 


Anica i Živko bili su već sa starim svatom kod 
župnika na upisu. 

U nedjelju odoše k Naprednjakoviću stari svat 
sa kneževom ženom i svojom ženom — na »ugovor«. 
Stari svat Šimo Svačić donio je obični veliki kolač 
kao rešeto, koji se sprema za svatovski ponedjeljak. 

— E druže, upitat će stari svat, što ćeš dati Anici ? 

— E brate, što bi joj još dao — prihvati Ignja. 
Poštenje i čestit glas ima, kod mene je učila čestito 
gazdariti, pa ja esapim, da je to najbolje. Ruha ima 
za 3 godine dosta. Ima zdrave ruke, pa nek radi. Tko 
radi, taj ima. 

— Pravo divaniš — prihvati stari svat. I Živko 
ne će Bog zna šta dobiti. Radljiv je, pa dok stari knez 
živi, ima svega, a ako jednom umre, bit će sve Živ- 
kovo. Bilo im sretno! 

— Dao Bog! 

Poslije užine ode stari svat sa ženama kući. 

Dok su kod Ignje ugovarali, radilo se je kod 
kneza u kući sve u šestnajst. Knez je do duše obećao 
da ne će rastipati, ali malo bolje ipak je htio da pro¬ 
slavi taj najljepši dan svoga života. Knez je zaklao 
ovcu, bravca i nješto pilića, a vina si je nabavio ja- 
bukovca od učitelja. Rakije nije trebalo kupiti. Ta ima 
je u kneza još od par godina. Muzikaše nije htio 
uzeti. Ta šta bi još na to trošio. Mladež je grlata, pa 
neka pjeva. Pa čemu je gajdaš Luka? Taj će za kolo 
svirati i badava — za jelo i piće. 

U svatovski ponedjeljak hodale su dvije druge 
»vjenčarice«’lijepo narozane (obučene i nakićene) po selu. 
Zvale su ostale druge na vijence. I zbilja. Naveče sabrale 
se sve Aničine druge, da joj pletu vijenac. Samo jedna 
nije došla: Franjka! Plakala je jadna doma, al šta će? 

Neda apa ni pod živu glavu ! Kad su se druge sku¬ 
pile, započe vjenčarica Aga praviti vijenac. Dok je Aga 
pravila vijenac za Anicu, dotle je druga vjenčarića 
Marica napravila za Živka kitu od tri ružmarina. Kad 
je Aga zabola prvi put iglom u vijenac, zapjeva: 

— Božepomozi i majka božja, a sve druge nastave: 

I ovaj danak današnji, 

I ovaj časak sadašnji, 

I ovaj kolač bijeli, 

I ovo vino rumeno, 

Sve bi svoje druge zvala, 

Vjenče moj, zelen vjenče: 

Zelen vjenče — dangubo moja, 

Vjenča viti, vinca piti, 

Ružmarina visokoga, 

Od bršljana širokoga, 

Od traturka crvenoga, 

Od nevena okatoga, 

Od šemšira granatoga, 

Od ružice sitna lista, 

Od metega zelenoga i t. d. 

Odbila se šajka od brijega, 

Ko lijepa Anka od roda. 

Pogubila Anka prsten pod lozom, 

Pod lozicom vinovom, pod vinogradom. 
Šalje apu, da joj traži pod lozom, 

Pod lozicom vinovom, pod vinogradom. 
Ode apa, pa ne najde pod lozom itd. 

Šalje majku, da joj traži pod lozom itd. 

Tako pjevajuć dogotove vijenac. Kad su vjenča- 
riče vijenac dogotovile, polila ga je Aga s vinom, pa 

će: »Zdrave bile druge!« Onda je uzela iglu, kojom 
je vijenac šila, pa ju prebije. Za tim izvadi kolač iz 
rešeta, pa odreže svakoj drugi po komadić, dok jedan 
komadić ostavi Anici za sutra. Tako podijeli i vino. 
a onda se druge oproste i odu k Živkovoj kući u kolo. 

Anica se sva blažena raspremila, pa po običaju 
legla s vjenčaricom Agom i Maricom u svoju bračnu 
postelju. 

Dugo nije mogla od uzbudjenosti zaspati. Sve 
je to za nju bilo novo, dražestno i čarobno. Mislila 
je ona na priče, koje je čitala o začaranoj kraljevni... 

Da, da, i ona je začarana. Zaspat će danas, ali 
hoće ! spavati stoljetni san? Ne, ne. Već sutra probu¬ 
diti će ju začarani kraljević. 

A kako će biti taj novi život lijep, lijep.- 

Još je dugo razmišljala o svojoj sreći, dok ju 
napokon ne shrva san. — — — 

* * 

* 

— Idu svatovi! Eno svatovi! 

- Čiji, čiji, gdje? Uz te poklike skupilo se u 
utorak cijelo selo oko crkve. 

— No pa kneževa jedinca Živana i Naprednjako- 
vićeve Anice. 

— Ja ih još ne vidim, reče jedna snaša. 

— Ma bolna, odakle bi ju vidila, kad se istom 
spremaju. 

— E pa onda tako kaži, reče ljutito druga snaša, 
koja je na ruci dijete držala. 

Dok se je tako znatiželjan narod pred crkvom 
kupio i razgovarao, stigla je Anica Naprednjakovićeva 
već sva opremljena u kiljer, dočekujuć sa obim vjen- 
čaricama svatove. 

— Alaj si lijepa, uskliknu vjenčarice, promatra- 
juć ju sa svih strana. 

— Bome je i bila lijepa ta Anica. 

Crnu gustu kosu uplela je u sitne struke, pa ju 
skopnicama (Harnadel) priljubila nuz glavu. 

Krasne oči gledale su otvoreno, veselo i nevino 
u taj bijeli svijet. Ma rekao bi, da pred tobom stoji 
djevojče od kojih dvanaest godina. 

Glavu si je nakitila vijencem od bijelih gjurgjica, 
izmiješanih sa crvenim i plavim brobuljcima, prikapčanim 
skopnicama. Oplečak šlingan svilenim bijelim pamu¬ 
kom sa bijelim granama i širokim rukavima pristao je 
zgodno mramornom tijelu dražesne te djevice. Crvene 
pismenice i bijele taclije (čipke) svezane sa resama, 
resile su lijepe joj okrugle ruke, dok joj se je bijeli 
pojas svijao oko nježnog, ali ipak punog tijela. Na 
suknji je imala privezanu kecelju, sa plavim svilenim 
krilom i žutim granama. 

U uši pričvrstila si je zlatne pletene mindjuše. 

Na oplečak privezale su joj vjenčarice svilenu 
plavu maramu sa žutim vezama, a na reklji joj se oko 
vrata cakle dva reda žutih dukata, prišiti na crvenu 
pantliku i pričvršćeni i uvezani drotom. Još je imala 
na suknji dva rifa svilene pantlike, a na grudima bijelo 
biserno zrnje (merdjan, djerdjan), koje je podrhtavalo 
pod uzburkanim grudima. 

Na noge je obula plave cipele sa visokim peti¬ 
cama, žuto i crveno rscifrane. 

Kako je taj čas kroz kiljerski prozor sunce sjalo 
i svoje zlaćahne zrake na taj lijepi pupoljak slalo, pri¬ 
činjala ti se je kao pravi andjelak nevinosti i dražesti. 

Selom idu svatovi. Iduć po Anicu zapjevaju: 

Evo nama svi svatovi, 

Gorom zelenom; 

Nose nama kitu smilja, 

A1 je nepuna. 

Mi molimo ovog doma, 

I domaćina, 

Da nam dade kitu smilja, 

Da ju ispune. 

Živko dobaci djevojkama, koje su pjevale, jabuku, 
u kojoj su bili pozabadani filiri Mijićeva Kuža uhvati 
jabuku, povadi filire, a jabuku spremi za snašu Anicu, 
kojoj će tu jabuku dati, kad izadje iz kiljera. 

U to dodju svatovi do kiljera (sobica, u kojoj je 
snaša. Pred kiljerom stoji straža — vjenčarice Aga i 
Marica. 

— Gdje je naša snaša? — upita djever i jedna 
snaša. — 

— Unutri je, al ju mi ne damo, dok ne platite. 
Ona ne ide za prav’ »Boga«, odvrate junačke vjen¬ 
čarice. — 

— Pa šta išćete? upita šaljivo djever. 

— Dvije krune, odvrate vjenčarice. 

— Brus, kumo, to je odviše! Nismo ju ni vidili. 
Možda je ružna, pa bi preplatili. Dat’ ću vam krunu, 
počne se iz šale cijenkati djever. 

— E ako neš platiti, a ti idi zbogom, odvrate 
odvažno Aga i Marica. 

— E kad nije druge, evo dvije krune, odluči se 
djever, pa dade svakoj vjenčarici po krunu. 

Sad se otvore vrata od kiljera, a djever odvede 
Anicu u sobu k trpezi, za kojom je već sjedio Živko, 
kum i stari svat. 

— Evo sam dobio snašu, reče djever, paleći 
dvije svijeće, jednu od djuvegije (Živka) i jednu od 
snaše (Anice). Te su svijeće gorile, dok je Anica sve 
obukla, što je za taj dan od Živka dobila.*) 

Djever uzme Aničinu jednu cipelu, koju je ta- 
kodjer Živko kupio, pa ode do kuma, komu prozbori: 
»Evo cipele, da ju potkujete«. 

Kum dade nešto novaca u cipelu, a tako i stari 
svat. — 

Sada sjedoše svi k stolu da jedu. Samo Anica 
danaa mora postiti. E šta ćemo de, k^d je taki adet! 

Nakon jela ustade kum, pristupi Živki i Anici, 
pa zaište njihovo prstenje. Prstenje metnu na tanjur 
sa solju, promijeni medjusobno, pa će: U ime Oca f 
i Sina f i Duha f svetoga. 

To reče po tri puta pa im vrati prstenje, a svi 
se prisutni dignu. Sad istom pristupe u sobu i ostali 
gosti i rodovi. Kad su se bili svi sakupili, prozbori 
stari svat stojeći: 

— Hvaljen Isus, braćo moja! 

— Amen, odvratiše svi. 

— Išćem blagoslova od Gospodina Boga, od 
blažene divice Marije, od svih svetih, od nje oca, od 
nje majke, od nje brata i od nje braće naokolo. Čuo 
Bog i pomogo! to reče tri puta, a za to vrijeme stoji 
na trpezi flaša s vinom. 

Jedva što je to stari svat izrekao, skoči čiča 
Marko, uhvati flašu pa reče: 

»Naša snaša, naša je i flaša«; pije, a onda dade 
dalje redom. Kad su bili svi pili, dignu se na put. 
Anica stupi naprijed, pa poljubi goste u lice, a Živko 

*) Na te svijeće narod dobro pazi, jer vele: čija prije 
utrne, taj će prije umrijeti. 

ide za njom, pa onoga, koga Anica u lice ljubi, ljubi 
u ruku. Anica uzme bijelu maramu, pa na njoj izvede 
Živka iz sobe*) - Došav van, zapjeva Anica medenim 
svojim glasićem: 

Kreni se mili kume, vrijeme ti je; 

Osta snaša nevjenčana, sramota ti je. 

Svi svatovi krenuše u dvor i tu posjedaše u kola. 
U prva se je smjestio kum i djuvegija, u druga stari 
svat, a za njima drugi, dok se je Anica smjestila u 
zadnja kola sa domaćinom. Tako krenu u crkvu. Ko¬ 
nji, okićeni peškirima, bježali su, dižuć ponosno glavu, 
kan da znadu, kaka je danas svečanost. Kola, okićena 
velikim barjacima i šarenim maramama, dala su ti ne¬ 
običnu sliku. Cijelim se je putem pjevalo, ali pucao 
nije niko, jer je to knez izrično zabranio. 

U crkvi obavi časni pop vjenčanje. Kako radosno 
reče Anica u crkvi pred svim narodom^ da ljubi Živka, 
i da će mu jostati vijerna do groba. 1 Živko je glasno 
i razgovijetno očitovao pred božjim zamjenikom, što 
je već tako dugo u srcu nosio. Da! On ljubi Anicu, i 
gledat će da ju usreći. 

Poslije vjenčanja krenu svatovi k’ kneževoj kući. 

Pred kućom dočekale cure svatove, pa zapjevaše: 

Raduj se majko vojnova, 

Evo ti vode zamjenu, 

Od vode i od metlice. 

Jer koliko ta djevojka, 


*) Narod se pri tom obično nateže, jer se kaže, koji kome 
maramu iz ruke istrgne, bit će u kući jači. Kod vrata djuvegija 
neda, da snaša stane na dovratak, s istoga razloga. 

Zdravo veselo! 

Zdravo veselo itd. 

Anica samo da ne zaplače od radosti I Drugama 
dobaci jabuku, u koju je nabola filire. Cure pojedu 
jabuku, a novac spreme. 

Anica pako obučena, kako bijaše, ode u hambar. 
Tu joj dade svekrva dva kruha, dvije flaše vina, a 
onda lati beza, pa ga prostre do sobe. Anica pro¬ 
miješa rukormžito, u znak, da te godine žito dobro urodi 
a zatim ode po bezu u sobu. Dok je Anica kao pravi 
andjeo hodala, blagoslivljajuć hranu, bacahu gosti 
pred nju novaca. Krasan je to bio prizor, krasan je 
to narodni običaj! Djever skupa sa snašom novac 
pobire, te joj ga u sobi predade. 

Anica došav u sobu, stavi vino i kruh na trpezu 
pa glasno prozbori: »Evo ja i rušna i krušna«. 

Obaviv taj lijepi narodni običaj, ode Anica sva 
zastidjena u kuću (kuhinju), gdje je stajao mali šarag- 
ljaš. Tu joj dadu u krilo malo dijete (znak plodnosti), 
a Anica dade djetetu šećera, jabuke i drugog slatkiša, 
milujuć ga. Još pogleda tri puta u čadjavi dimnjak, da 
joj čedo dobije crne oči, a onda izljubi sve ukućane 
i ode u svoj kiijer, gdje se raspremi i obuče jedno¬ 
stavno odijelo. 

Sad je došao za nju važan čas, jer je morala 
komšiji, gdje sujurazpleli i zavijali u maramu od kaš¬ 
mira. Uši joj prikrile pojaskom i zasukama, dok joj 
kosu smjestiše pod kumbu. Ele, Anica je imala sada 
šamiju i postala prava snaša! Svi joj rekoše, da je 
sada još sto puta ljepša, a ona se samo smije — za¬ 
dovoljno smije. 

Vrativ se u svoju kuću, hodala je zavita sa dje¬ 
verom oko stola i ljubila redom sve goste. 

U to dodje učitelj sa gospojom si. Ignja ih je 
bio pozvao, a oni drage volje dodjoše. Na vratima ih 
dočeka djuvegija i snaša. Snaša poljubi učitelja iz po¬ 
štovanja u ruku, mjesto u lice, a učitelj joj dade nješto 
sitniša. — Spremi danas dobro novce, što dobiješ, 
reče učitelj. Trebat će kasnije u kući. Nemoj na gizdu 
ni filir trošiti. Budi sretna! 

— Hvala im gospodine, odvrati mlada snaša 
Anica, poslušat ću Vas ! 

Dok su Anica i Živko goste dočekivali, dotle se 
mladež do sita naplesala. 

— Hej, momci, cure! u kolo! Hej ! 

Gajdaš zasvira, a dva se momka uhvatiše da 
igraju. Za čas evo nabujalo kolo, ta Bože dragi, mi¬ 
lina ga je gledati. Sad na, su se uhvatili zgodno. 
Momak, pa cura, i tako redom. Vesela Aga zapjeva 
prva: 

Crne oči prevarile bijele, 

Ko što mene moje milo dere. 

Da si diko ružica rumena, 

Ja bi s tobom bila zakićena, 

a odmah druga prihvati: 

Crne oči mojega dragoga, 

Kako bi ih preboliti mogla! 

Svakomu su crne oči mile, 

Samo s’ meni bijele omiljele. 

Ijuh, juh, Evo ti ga na! 

Kako diko bijeli liljan cvate, 

Tako moje oko gleda na te. 

Diko moja crne oči tvoje, 

Alaj broje sve korake moje. 




vesela 


Opa dojti će! 

Opa ne će! Ijuh juh ! Hahaha! 

Opet se zemlja zatrese pod kolom, a 
mladež nastavi: 

Procvala se ljubičica plava, 

Pod prozorom, gdje mi draga spava: 

A ja igram, kosa mi se vije, 

Dragi mi se preko kola smije. 

Oajdaš i dalje bez odmora duše, a mladež pjeva: 

Tko je iroš, opravit se mora, 

Ma ne imo na kući rogova. 

Moje dike kuća zidanica 
U njoj duga devet stotinica. 

— Gle, cure nam se rugaju, ali čekaj, presjest 
će Vam. — 


Al miriše cure od pomade, 

Vrag je znade, tko to njima dade. 

Hopa dojti će! 

Hopa ne će! Ijuh, juh! 

- - Vidiš momke, kako se špotaju. Al neka, čut 

će i oni: . , 

Izgorjelo tri lojene svijeće, 

Naši momci brke dobit ne će. 

— Da vam ne bi psovali! Zar nemamo brkove, 
reče jedan momak, komu su tek počeli nicati. 

— A di su ti ? Daj fenjera, da ih tražimo. 

— Ha ha ha, udare u smijeh svi. 

U to se vrijeme sakupili u sobi svi gosti oko 
trpeze. Sjesti nije smio nitko, dok što ne plati. Tko 


plati dobije pod sebe vanjkuš. Svi gosti platiše svoja 
mjesta, te posjedali, da ručaju. 

Na stolu čorba, meso, paprikaš, hladetina i ko¬ 
lača, koliko si htio. 

Svi su bili pri teku. I učiteljeva gospoja pokuša 
svako jelo, pogleda učitelja, pa se duboko zamisli.... 

Danas je prvi put jela u paurskoj kući. Svatovi 
su. Najbolje se je priredilo, što se je samo moglo, 
pa k tomu je još došla u najbolju kuću, gdje je sve 
bilo čisto, pa opet, kakovo je to jelo? Čovjek, koji 
je naučen na čestito jelo, nije mogao to jelo •jesti. 
Kako je istom u drugim kućama, pomisli učiteljeva 
supruga. Siromašni ljudi! Teško rade. a kad dodje 
do jela, a oni i ono, što imadu ne znadu prirediti. 
A tko je tomu kriv? upita se učiteljica. Ra tko drugi 
nego snaše. 

Ni jedna, kad se udaje, ne zna kuhati. Šta je to 
zafrig i kako se jelo začinja, za to nisu ni čule. 
Eno Švabe i Magjara. Idi u njihovu paursku kuću, 
pa ćeš jesti kao u najboljoj gospodskoj kući. Ne ka¬ 
žem tako finih jela, ali što se napravi, to valja. A 
kod nas? Bome tako zlo se valjda niko ne hrani, 
kao upravo naš narod. 

Dobra ta učiteljica pomisli: »Evo dok moj čo¬ 
vjek radi za naš hrvatski narod, da ga duševno po- 
digne, ja ću skupiti oko sebe djevojčice i mlade snaše 
pa ću ih učiti kuhati. Tako ću i ja nješto učiniti za 
mili svoj narod. 

Već se je ta dobra duša u srcu radovala, kako 
će iznenaditi svog muža, kad bude u svojoj kuhinji 
sakupila mlade domaćice, snaše, djevojke i opetovni- 
čarke. Radovala se je, kad je pomislila, da će za ne- 

koliko godina naučiti sve žene dobro kuhati, pre 
zela si je što prije sa obukom početi. 

Dok je ta prava rodoljubka mislila, kako ce na¬ 
rodu pomoći, kako li će i ona nješto dopnnjeti da 
narod napreduje, dotle je mlada snaša Anica obre¬ 
da a sve goste da ih ljubi. Svaki bi joj dao nešto 
sitniža Z a g poljubac. Tako je 

pruge, pa ju s poštovanjem poljubi u ruku. Uc.telj.c 
joj poljubi čelo, pa će joj: 

_ Anice draga, ja bi te nješto molila. 

— Što? molim. 

_ ja moram prekosutra u grad. Bil ti htjela 
mome suprugu kuhati na podne i na večer ? 

— Joj gospojo, molim, pa kako cu, kad ja 
znam po gospodski, reći će zarumenivši se Anica. 

__ Ništa to, dodji sutra k meni, a ja cu ti p 

kazati kako ćeš kuhati. . 

Pa doći ću. Samo kad ću moći, odvrati Anica. 

— Kako riebi mogla, ja ću ti već pokazati. 

Anica ode dalje ljubiti, a učiteljica se radosno na¬ 
smije. — Hahaha! Tako ću ja nje učiti. Neće ni znati, 

kako će naučiti. . 

— U kolo, u kolo, začuje se jedan glas. 

_ He nek nam sada igra Živko sa Ankom. 

— Hej gajdašu, gdje si? 

— Evo me. 

Živko se uhvati s Anicom, da ih je bilo milina 
gledati. — 

Diko moja, naše ruse kose, 

Naše kose, jednu pamet nose. 

zapjeva Živko, a odmah za njim naveže Anica: 


Svekrva mi daje ružmarina, 

Volim sina, nego ružmarina. 

Živko ju zanosno pogleda, pa će: 

A1 ko će mi zabranit očima, 

Da ne gledim, kud me volja njima. 

A Anica će na to: 

Šta će meni istom kaka šuša, 

Koji meće u zube baguša, 

Kad ja imam garava Živana, 

Garava ga i rodila mama. 

Men’ je mio, ma i garav bio, 

Otkad mi se oko srca svio. 

— Vidji der, vidji, zaklima Ignja glavom. Ko bi 
se to nadao, da je ta cura tako zacopana. Ha ha ha! 
— Vidji ti nju! 

— Ma kaka cura, bola te, ta to je moja snaša, 
u šali će Živan, pa ju primi oko pasa. 

— Daj Bože, ostala uvijek taka, reče Ignja. 

Tako u veselju dočekaju svatovi mrak. Čim je 
lampa bila nažgana, ustane čauš, te započe gostima 
dijeliti snašine darove. 

— Hvaljen Isus, reče. Pobrinula se naša snaša 
za našega kuma, te mu lijep peškir donijela. Po tom 
umoči peškir malo u vino i reče: Čuo Bog i pomogao. 

Čauš Lovro dade tako peškire redom. Starom 
svatu, djeveru, djuvegijinom ocu (starom knezu) i osta¬ 
lim gostima. 

Svi već bili lijepo razigrani. Učitelj se je poslije 
večere lijepo zahvalio na svemu, pa ode doma. Htio 
je doduše mladencima nazdraviti, al je znao, da bi 

time poremetio red, kojeg se seljaci kod svatova drže, 
na ie zato radje šutio i promatrao sve običaje. 

Svi mu se zahvale, što je došao i ispra e ga 
do vrata, a onda se vratiše i veseliše do polnoci o- 
slije polnoći sjeli večerati. Poslije večere uhvate se 
svatovi u kolo, da igraju. Snaša Anica donijela jastuk 
te ga dala kumu. Kum lupi jastuk o zemlju, te ga 
baci pred snašu, puknuv dva tri puta po njem. Anica 
klekla na jastuk skupa sa kumom, pa se poljubise. 
Sad uzme snaša Anica jastuk, te će zapitat, kuma: 

»Pred koga ću ?« v 

— Pred djuvegiju Zivka. Zivko poljubi Anicu, 

a onda se opet uhvati u kolo. Tako je kolo igralo do 
umora, a onda se svi razidjoše kućam svojim. Sve 
leglo na počinak. Samo buljati mjesec gledao je jos 
dugo smiješećim se licem na kuću staroga kneza. Vi- 
dilo mu se je na licu, da je zadovoljan 

* 

* * 


2. Otac zakarta svoje dijete. 

Toma si je sagradio novu novcatu kuću, tik 
do gazde lgnje, da se ovaj jedi. Podigao ju je od 
pečenice, pokrio ju crijepom i ofarbo bas po gradsku 
Potrošio je na nju tri hiljade kruna, al zato i je bas 

Bolan Tomo! Ima kuću, al ima i duga. Eno kod 
Marka leže dvije obligacije. Jedna na četiri hiljade i 
pet sto kruna, a druga na sto dvadeset kruna. Te 
novce prorajto je evo za fertalj godine, sto na kuću, 
što na parnicu, karte, pušku, globe i birtiju, a naj¬ 
manje za družinu. Fertalj godine prošlo, pa treba in- 

tereše platiti, a Tomo sjedi u birtiji. Ne mari on više 
za kuću, samo kad ima špire. Žena i Franjka rade i 
muče se, da bar nekako životare, al badava sve, kad 
ne mogu oni sav posao sami svladati. Vidili su, da 
moraju propasti. Toma se kod Marka uvijek kartao 
sa Stevanom. Sad već nije mogao biti, a da se svaki 
dan ne karta. I danas je tamo. Pred svakim stoji litra 
špire, a lihvar baš dijeli karte. 

— Sad ti daš banku, poviče Stevan lihvaru. 

— Secaj, reče lihvar Tomi. 

— Nemam više para. 

— Pa ja ću ti dati. Prodaj mi june. 

— Što daš za nj ? 

— Petnaest kruna. 

— Pa dobro, daj. 

— Hop banka, poviče Tomo. 

— Koliko imaš? upita lihvar Tomu. 

— Dvadeset. 

Lihvar pogleda i vidi, da je tropa. Imao je dva¬ 
deset i tri. Al on brže bolje baci pod stol dolnjak, 
pa će: »Izgubio si, ja imam »einc«. 

— Pokaži. 

— Evo. 

I zbilja. E pa sam opet izgubio, reče Tomo, 
pograbi flašu, pa popije na dušak svu špiru. Daj još. 
Sad ću ja držati banku. Unutri su zadnji moji novci, 
reče Toma. 

— Hop, poviče Stevan. Daj kartu. 

— Na. 

- Ajnc, poviče Stevan i spremi sav novac u 
svoj žep. 

Trista mu muka, pa zar sve da ćeš dobiti, 

prodere se Tomo. Ja bi se još kartao, al nemam no- 

vaca. Posudi mi. * 

— Ne mogu, odvrati hladno Stevo, al ako hoces 

ovako: Ja dam sav svoj novac - četrdeset kruna u 
banku, a ti ništa. Dobiješ li ti, tvoje je sve, dobijem 
li ja, dat ćeš mi tvoju Franjku za ženu. 

— Hahaha nasmija se pijano Tomo. Vis, na 

to nisam ni mislio. Gilta. Udri kartu! 

_ Izgubio si! Evo ti Toma deset kruna kapare, 
a Franjka je moja. Hahaha! Al će Franjka gledati, 
kakog si joj djuvegiju našao. Hihihi! Lihvar je svjedo • 
— Dobro uzmi ju, al plati još jedan deci spi . 
_ Neću. Ajd sad kući. Već je kasno. Kaži Franjki, 
da ju je pozdravio djuvegija Stevan. 

* 


3. Nesretna ljubav. 

Franjka je sjedila doma kod peći pa vezla krilca. 
Ne zna, što joj je danas, al ju nešto u srcu tišti. 
Njeki ju je strah obuzeo. Sve joj je njekako, kan da 
ju tko guši. Evo već je skoro deset sati, a ape jos 
nema doma. Mama je već zaspala, a ona ne može, 
da legne. Oh kako je to prije drugačije bilo, dok su 
još bili u Ignjinoj kući! Onda su bili svi sretni i za¬ 
dovoljni. A danas, o Bože! Ne smije n. da misi. na 
nesreću, koja je zavladala u kući. A ona sirotica, ona 
najviše pati. Apa tuče mamu, a bome i nju, a kad 
mu je jednom spomenula Maretu, skoro ju ne ubi. 
Mareta! Gdje je on sada? Bog zna! Lijep je to bio 
čestit momak. Ona ga je volila, a i on nju. Al nesreća 
htjede, da je bio samo siromašan pastir. Kad je domo 


dočuo, da Franjka voli to pastirče, razbijesni se i do¬ 
čeka ga puškom. Na svu sreću bio je malo napit, pa 
nije pogodio. Od ono doba nije više Franjka vidila 
svog dragoga. 1 sada misli na njega. 

Žalosno ustane, pristupi prozoru, otvori ga, te 
se zagleda u blijedi mjesec. Teški joj se uzdah vine 
iz djevičanskih grudi, i nujno zapjeva: 

Vidiš, dragi, žalost moju, 

Koju trpim zbog tebe, 

Kako srce moje tuži, 

Kad ne vidim ja tebe. 

Malo stane, zagleda se u mjesečinu, pa nastavi 
tugaljivo: 

Da zna zora, što je želja moja, 

Neb’ svanula za godinu dana, 

Za godinu dana neb’ svanula. 

Od Duhova do Petrova dana, 

Dok na polju sva ne sazre hrana; 

Onda rekla majku diku zvati, 

Diku zvati, meni diku dati. 

Puče puška iz Valpova grada, 

Pa ubila tri pastira mlada. 

Jednog žali bratac i sestrica, 

Drugog žali majka i bubajka, 

Trećeg žali nitko od nikuda, 

Već ga žali njegva tužna Franjka. 

Glas nesretne djevojke razliježe se po tihoj noći 
žalobno na sve strane. Ne kaže se badava, da glas 
ljubeće djevojke planine gane. Taj glas dopro je i do 
siromašnog pastira, koji je kod svog stada noćio. 

Čuvši glas one, koja mu je srcu draga, zapjeva gla¬ 
sno, al žalobno i bolno: 

Pastirče mlado i milo, 

Što si se tako snuždilo? 

II ti je stado nestalo, 

II ti je srce klonulo? 

Moje je stado potpuno, 

Al mi je srce klonulo. 

Tri dana ležim ja ovdje 
A stado mi pase kraj vode. 

Ne jedem ništa od bola 
Samo pijem vodu s izvora. 

Ja uzmem frulu, da sviram, 

Dragu si s njome dozivam ; 

Poljana ječe od frule, 

Al ona ne će da čuje. 

Čuvši glas dragoga, zadrhće Franjica po cijelom 
tijelu. Ah on ju je čuo, on joj je odgovorio! O Bože! 
kako joj je drago, da bar tako može s njim općiti, 
kad već ne smije da ga vidi, da bude njegova. I ona 
uhvati pun dah iz mladjahnih si grudi pa zapjeva: 

Kud pogledam svud je tama, 

Za me nema svjetlila; 

Moj mi dragi ono samo 
Svjetlilo mi odnio. 

Pred oltarom zar ćeš dragi, 

Drugoj ruku pružiti? 

A ne misliš, da do groba 
Za tobom ću tužiti. 

Kucaj srce, dok ne pukneš, 

Veni lice, uveni! 

Na što život? — Kad iščupa 
Srce dragog u meni. 

Valovito se razliježe zadnja riječ, a kad se posve 
izgubila, javi se opet iz daljine glas pastira: 

More mi je ljubav tvoja, 

Djevojčice moja; 

A u moru kamen dragi, 

To je vjernost tvoja. 

U dubinu sinjeg mora 
Rado ću ja zaci, 

Nebi I’ mogo u dubini 
Kamen dragi naći. 

A nadjem li kamen dragi, 

Donijet ću ga gore; 

II ću život da utopim 
U to sinje more. — 

Franjka sva blažena htjede baš da dragom od- 
pjeva, kad začuje iznenada za Iedjima očev glas: 

— Hahaha! tako ti ? Gle, gle! Vidiš ti nju! Pa 
ti se još držiš s onim slijepcem? Čekaj, ja ću - ti ga 
istjerati iz glave! To rekav, uhvati uplašenu djevojku, 
te ju stade ćulom nemilosrdno tući. 

Franjka zajauče bolno pod udarcima, al Toma sve 
gorje, sve jače tuče. 

— Dat ću ja tebi, bijedo jedna. 

— Oprosti apa. Ne mogu drugač, kad ga volim. 

Što? Zar još i laješ? I nemilosrdni otac stane 
ubogu djevojku tući. U to se probudi mati, pa će da 
obrani dijete. 

_ A ha, zar i ti tu? Čekaj, dobit ćeš i ti svoje. 
Sada stane tući ženu si. Kad već nije mogao da tuce, 
fS £ Tako! Sad ste dobi«, šta ste traži«. A t, 
Franjko da znaš: Danas te je Stevan zakapano. Oko 
svete Kate bit ćeš njegova žena. 

Bolni usklik otme se Franjki. F ranika 

... Apo! dragi Apo! smiluj se, zaplače Franjk , 

ne šutp a Da nisi ni be kazala! Ja sam gazda, pa 
šta ja kažem, to .je sveto! Oko svete Kate brt ces 

žena Stevana. Ja rekoh? 

Franjka u plač, a Tomo lupi vratima > ode 

kilier gdje onako obučen i napit za cas zaspe. ^ 
Franjka ode opet prozoru, te zapjeva placuc. 

Noć se sprema, 

A ja jadna sanka nemam 
Jad jadujem, ne kazujem, 

Bolna nisam, al bolujem. 

Što ja hoću, ne daju mi, 

Što ja neću, namiču mi. 

Jest, tako mi dina moga, 

Ne imala sveca — svoga. 

Mene apa za nemila daje, 

Za nemila, prosto mu ne bilo, 

Al kako ću nemilo ljubiti. 

Kad nemogu usta otvoriti?! 

Dugo je čekala na odgovor, al ga ne dobi. 
ie htjela da se raspremi i da ode spavati, kad najed¬ 
nom pod prozorom zašuje, kako ju nje.ko tiho zove: 

Franjko! 


— Mareto! uplašeno će Franjka. Ta za Boga, što 
tu radiš? Ako te vidi apa! 

— Oprosti Franjko ! Al tvoja me pjesma dotje¬ 
rala. Ta što si bolna pjevala? Jel istina, da te apa za 
nemila daje? Jel istina, kaži Franjko? 

Franjka zaplače. 

— Isuse! dakle zbilja. O sveti Bože, ta poludit 
ću! Ne! To nemože biti, sav će zdvojan Mareta. Stu¬ 
pit ću pred tvoga oca, pa ću te opet iskati. 

— Badava Mareto dragi! Otac je već uzeo kaparu! 

— A tko te je zakaparisao! 

— Joj ne pitaj. Sram me je i kazati. Joj kuku 
mene, zaplače opet Franjka. 

— Kaži dušo! Kaži tvome Mareti: tko je? 

— Stevan, izlane Franjka. 

— Ha, zar onaj lopov? Uh! ubit ću ga! 

— Za Boga, šta divaniš?! Joj, da ti bolje nisam, 
kazala. — 

— Ha! Zar ti žališ toga lopova? plane Marin. 

—Ma Marine — Bog te vidio — ta ti bi ubio 
čovjeka! Ja ga ne volim. Znam, da nije dobar čovjek, 
al zar neznaš onu božju: ne ubi! Bog je ljude stvo¬ 
rio, Bog ih opet smije uništiti, al zarj ne znaš, da mi 
ljudi nemamo pravo, da tudji život uništimo? 

— Pravo govoriš, plemenita djevojko, zastidjeno 
će Marin. Oprosti! Bol i ljutost zavela me je. Ne plaši 
se. Ne ću mu ništa, ta ruka je božja pravedna, pa će 
po pravici suditi. 

— Da, Marine! Sad?opet pametno divaniš. Vjeruj, 
i meni je teško, kad pomislim, kako se mi volimo, a 
ne smijemo biti svoji. Ah kako sam nesretna! Otac 
moj postao raspikuća, pa sve rastipa. Tuče mamu i 
mene, ide sa Stevanom po lovu, a ja jadna kukaj 

propadaj. A1 sve se nekako tješim. Uvijek se molim 
Bogu, pa mi se kadikad čini, kao da mora jedanput 
i za nas sunce ogranuti. - Gledaj onaj mjesec. Sad 
ga je prikrila oblačina, da ga jedva vidiš, a za cas 
ode oblak, a mjesec će opet punim svojim svjet om 
gledati na nas nesretnike. 1 oko nas skupila se obla¬ 
čina, al dat će Bog, pa će i za nas bit. jednom lijepo^ 
— loj curo, dušo moja! Kako mi je pri dusi, to 
sam Bog zna. Evo, mjesto da te ja tješim, moraš ti 
mene. Al imaš pravo! Čovjek obraća, a Bog o rne. 
Bog zna, kako će se sve to svršiti. Za sad cm. pred 
apom, kao da ti je sve pravo, a dotle ćemo vec sv 
smisliti, što ćemo i kako ćemo. A sad osla, s bogom 
srce moje, golubice moja i znaj, da ou t. biti uvije 

blizu, da ti u nevolji budem u pomoći. 

— Hvala ti, dobri Marine. Ostaj s Bogom. Sa 
se zagrliše i izljubiše, a onda ode Marin stadu svomu, 
da sanja o nesretnoj svojoj ljubavi. 


* 


* 


4. Anica kao reduša. 

Snaša Anka došla je, kako je obećala gospoji 
učiteljki, da joj pomogne, i da v M*..kako ce.kuhah 
gospodinu učitelju, kad gospoja bude osla u grad 
Gospoja ju učiteljica ljubezno dočeka i o ve 

kUh '- U Ej Anice, sad zasuči rukave, reći će ko u šali 
gospoja. Treba da otvoriš i oči i uši. Ti znaš da je 
gospodin u svemu točan a bome i u jelu. Ja m 
i ne zamjeram, jer znaš, tko cijeli dan rad,, treba da 


jede. Al nije sve jedno, što čovjek jede. Najobičnije 
jelo, ako se zna dobro prirediti, bolje je od najfinijeg 
jela, koje nije dobro priredjeno. Zato treba da svaka 
žena gleda, da nauči dobro kuhati. Ja ću ti sada sve 
reći, šta treba da znaš, da sutra gospodinu možeš ku¬ 
hati. Pravit ćeš mu govedju čorbu, govedinu sa uma¬ 
kom, pečeno pile sa šalatom i crnu kavu. 

— Ta gospoja, di bi ja to znala? 

— Kako nebi! Evo kazat ću ti sve, pa sam si¬ 
gurna, da ćeš lijepo sve napraviti. 

— Najprije pazi na čistoću i red. Čistoća je pol 
zdravlja. Kućanicu, koja je čista i koja čisto svoj po¬ 
sao obavlja, svako hvali, a kod nečiste kućanice 
svako se gadi. Kaka je koja kućanica, vidiš odmah, 
čim joj u kuću stupiš, i čim ju pogledaš. Ako je ku¬ 
ćanica umivena, počešljana i čisto odijela, kad svaki 
predmet ima svoje mjesto, kad je pokućstvo, poste¬ 
ljina, podovi, prozori, svetiljke, kuhinja, posudje i drugo 
čisto i uredno, odmah znaš, dg si došo u dobru kuću, 
gdje ćeš moći pošteno jesti. A gdje toga nije, gadi ti 
se, pa odmah vidiš, da si došao nemarno i zločestoj 
kućanici. Indi kućanica mora biti čista, pa mora i jelo 
prirediti čisto. Zatim joj gospodja učiteljka lijepo raz¬ 
loži što će i kako će, a Anka će, kada je sve razumila: 

— Razumijem, gospojo. Pravo da vam kažem, ja 
se bojim, da ću baš sve trefiti kako treba. Sad istom 
vidim, kako mi paurkinje malo znamo. Al nismo mi 
krive. Dosad nam nije nitko ništa pokazao,fpa odakle 
bi onda šta i znale. 

Istina je, draga Anko, što veliš. Nije vas niko 
učio, al ja ću vam, ako mi Bog da sreću i zdravlje, 
koliko god budem mogla pokazati, kako se kuha. 
vo ti poklanjam ovu knjigu. U toj ti sve piše, što 

treba dobra kućanica da zna. Knjiga se zove »Dobra 
kućanica« a napisao ju jedan dobar učitelj, ime 
mu je Trstenjak. Čitaj, pa ćeš puno toga naučiti, što 

će ti dobro doći u tvojoj kući. 

_ Hvala gospojo, što ste tako dobri. Ja ću ne- 

djeljama čitati, a što ne razumijem, doći ću Vas pitati. 

— Tako, tako, moja marna Anice. Budi radljiva, 
uredna, štedljiva, čista, strpljiva, nabožna, umiljata i 
napredna, pa ćeš podići svoju kuću, da će sve selo 
kazati: »Anica je najbolja gazdarica u svem selu«. 

Anica je pozorno slušala svaku riječ gospoje 
učiteljice. Godilo joj je, da joj gospoja tako lijepo 
govori i na dobro ju puti. Zapamtila si je sve, pa 
kad je gospoja učiteljka otišla u grad, a ona sva drh- 
ćući pristupi štednjaku. E nije šala! Ako pokvari jelo, 
osramotit će se. Zato je točno radila sve, pa se je 
radovala, kako joj lijepo sve od ruke ide. Kad je jelo 
dovršila, skočila je od veselja, štono riječ, skoro iz 
kože. Sva ponosna odnese jelo na stol, a učitelj ne 
može, da se dosta nahvali, kako je sve dobro. O kako 
to godi, kad te tko hvali, a ti znaš, da si hvalu i 
zaslužio! Kad je Anica došla kući, stala je odmah 
nagovarati Živana, da joj dade napraviti štednjak, jer 
reče: Znaš Živane, kod otvorene vatre ne da se tako 

dobro kuhati. . . 

Živan, koji je u soldačiji naučio dobro jesti, i 
vidio puno toga, uzradova se, da mu žena hoće dobro 
kuhati, pa joj odmah dade napraviti štednjak. Anica 
jedva dočekala nedjelju, da iznenadi kneza, ženu mu i 
Živana. Već se je radovala pri pomisli, kako će svi 
zinuti od čuda, kad budu s mise doma došli, pa našli 
na stolu čorbu, govedinu s umakom i pečenku od 
pileta sa šalatom. Ne će odmah reći, da je to ona na¬ 


učila od gospoje učiteljke, samo da ih što većma iz¬ 
nenadi. — 

I dodje željno očekivana nedjelja. 

Anica nagovori kneževu ženu, da danas ide u 
crkvu, jer da već dugo nije bila. 

Kneževa žena htjede najprvo, da Anica u crkvu 
ide, al kad ta baš nikako ne htjede, ode ona. Misa 
je te nedjelje bila baš u susjednom selu, koje je pri¬ 
padalo toj župi, pa su kneževa žena, knez i Živko 
morali već u jutro krenuti od kuće. Anica ostade sama. 

Brže bolje otrči mesaru, donose govedine, pa ju 
pristavi. Zakolje pile i otrči do gospoje, da joj po¬ 
sudi jednu flašu paradajsija. Sve je lijepo išlo. Sad je 
već bila sigurnija. Kad je bilo blizu već podne, a ono 
sve u najboljem redu gotovo. 

Došla družina iz crkve, a Anica ih uz vraški 
podsmjeh pozdravi, i odvede u sobu. 

Na vratima svi stali pa u čudu glede. Ne mogu 
očime vjerovati. Pred njima prostrt stol, a na njemu 
govedja juha, govedina s umakom i pečenka. 

— Izvolite Vaša milost, juha je na stolu — reče 
sladko se smiješeć Anica svome Živki. 

Ma odakle ti to? U čudu će Živan. 

Javljam pokorno, odanle s’ onog štednjaka. 
Tamo sam bila tako slobodna, pa sam za Vašu mi¬ 
lost gradski ručak priredija, reče na vojnički uz smi¬ 
jeh Anica. 

Šta zar ti Anice ? A odakle ti to znaš, radosno 
i znatiželjno će Živan. 

Ne pitajte već jedite, inače će sve ohladiti, 
reče Anica, pak sama sjedne k stolu. Svi joj se pri- 
diuže i stanu jesti. Knez, njegova žena i Živan, jeli 
su, ma onako — ama ha! 


— 81 — 


















Da' da reći će knez. Tako sam ja jeo, dok 
sam bio u’ Italiji, kod mog obrštara, ka^privaobna 
(Privatdiener). Uh, alaj je ° ro, kuhati. 

Vam je po volji, da kuća manje treba, a da mi bolje 

hati, nek ona bude kuhacica. BaKo. 

Kako mi ne bi bilo pravo, odvrati žvacuci ba- 
tak kneževa žena. A1 je dobra piletina, uh ama bas 

valia! I sam car nema bolje! 

Bome nema, nadoveže Zivan, ^da,uc sav po¬ 
nosan na svoju snašu. Ej Anice, sad te ,os 

V0 '""i Šuti. pa jedi, ii ću ti ja batak pojesti, šaljivo 

će Anica. „ _ . *„i; 

_ joj neka, ko bojage će Zivan. Tako u sali 

svrši se užina. 


Poslije užine odu knez i Živan do Ignje, da ga 
upitaju za junačko zdravlje, da se malo podivane, a 
onda da skupa odu na večernju. 


V. DIO. 


1. Na vašaru. 

Jeste li već kada razrovali mravinjak? 

Ako jeste, mogli ste viditi, kako se bezbroj mravi 
žuri amo i tamo, kako na tom malom mjestu sve vrvi 
od tih sitnih stvorova Božjih. No upravo Vam je to 
tako i na vašaru, u Čadjavcu, na samo Spasovo 
bilo. — 

Sa svih strana došao je svijet, što sam sobom, 
što na koli. Već rano u jutro udariše svoje šatore li¬ 
citari, opančari, remenari, ćurčije, pekari i perecari. Čip- 
kari i suknari vadili su iz velikih sanduka robu, te ju 
razredili po šatoru, dok su pečenari kuhali »Krenvirštle«, 
kobasice i meso. Svijet je sjedio kod dugih stolova 
na klupama i pio. U jednom ćošku svirali su cigani, 
dok su pred šatorima mesari pekli »prčevinu«. Eno 
desno sasvim na strani udario svoj šator kavedžija, 
pa viče na sav glas: crne, bijele, svake fele! Ajde 
ljudi ovamo! Danas za novce, sutra za badava. Oko 
alvara i bazara skupila se djeca. Jedni jedu šećera, 
drugi sviraju u drombulje, treći na trumbeti, a četvrti 
turlikalcu. Svijet se jedva provlači med šatorima od 
silne te dječurlije. 

Roditelji ne mogu dosta djeci nakupovati. Sad bi 
muziku, sad lopte ili bebke od voska, dok drugi opet 

tako dugo plaču, dok im apa ne kupi čegrtaljku 
Skoro svako drugo čeljade ima u ruci pol pereca 

kifline, pa se raduju vašaru. 

Kod drotara pogadjaju se žene, dok se je m 
dež okupila oko gajdaša i igra. Jedni probaju opanke, 
surke i štrikance, dok su drugi opet natakli na stan 
svoj šešir novi, štono ga na baš čas prije kupu. 
Svuda vreva, vika, buka. Sada čuješ egede, a odmah 
u isti par pjesme i psovke. 1 žid je rasprem.o svoje 
stvari. Stao je na stol pa larma i viče : 

»Ofamo ljudi. Čudo nofo, niste nikad vidili ofol 
leđna nož oštra kao kosa sa dva korica oštra kao pa¬ 
prika. Reže meso, drvo, vino, vodu i zrak. Košta samo 
kruna. Evo još velika igla. Možeš ju zabosti kud hoces, 
ni car nema take. Tu dam rađaš. Jedna kruna sve 
skupa, ko da više? Evo jedna prsten, izvana mkl, iz¬ 
nutra zlato. Taj može nositi brat, otac, kci, mati i tko 
hoće. 1 taj dam rađaš! Sve skupa samo kruna. Ko 
da više! No sve za kruna, ko kupi! No jos i ovaj 
sat i lanac dam rađaš. Ide kud oćeš. Garantiram »ech t«. 
Sam košta deset kruna, ja dam jedna noz, jedna lg a, 
jedna prsten, jedna sat, jedna lanac i jedna olovka, 

sve za kruna. Ko da više? 

Svijet videć sve to, kupi za krunu robu, koja ne 
vrijedi više od 20 filira, al Židov viče i larma, a na¬ 
rod — kupuje. Malo dalje stoji ti kućica gdje se 
»pasuši« davaju. Odmah iza kuće je marvinski vašar. 
Bogati trgovci hodaju velikim šlajbokom od svinja k 
konjima, odanle volovima i kravama. Svuda se cijen- 
kaju i pazare. Usred hrpe ljudi zaleti se cigo sa nje- 
kakim kljusetom pa viče: »Pomozite ljudi, drzte, po- 
bježe mi konj!« Cigani se oko njega okupili, pa ne- 
mogu dosta da hvale konja. Nadje se po koji selja , 


pa se upusti sa cigom u pazar. Dade svog boljeg 
konja, pa dobije gorjeg, i još mora dati cigi »prida«. 

Iz Brezovca ošlo je puno svieta na vašar. 

Jedni tjeraju krave, teliće ili junce, drugi svinje ili 
konje. Na kola natovarili živad i jaja, pa hajd na vašar. 

E treba prodavati, a za novac opet kupiti odiela, 
obuće i soli. I Ignja se je dogovorio s knezom, da 
će skupa na vašar. Dogovorili su se, da će jednom 
jedan, a drugi put drugi voziti, da ne gone badava 
oboje konja. Knez je vozio dvie krmače na prodaju, 
dok je Ignja gonio tri vola. 

Putem se rasprede razgovor: 

— Čuješ prijatelju, reći će Ignja, baš imaš fain 
svinje! 

— No pa tako, tako; al je bilo i dosta kubure 
s njima. Al su i tvoji volovi baš lijepi! Svinje hvala Bogu 
znamo svi pitati, al volove slabo tko dotjera tako kao 
ti. Kako ti to raditiš? 

— E pa nije to baš tako lako. Naši ljudi uprežu 
june već sa dvije godine. Bome od toga nikad pravi 
lijepi vol. Ja si odgojim vola kakog hoću. Ako mi se 
hoće vol za teglenje, koji treba da je lagan i dobar, 
a ja ga škopim, još kad je šest tjedana ili nedjelja star; 
a kad hoću velikog vola za tov odraniti, škopim ga 
kad navrši jednu i pol godinu. Taki su ovi moji 
volovi! Zato i jesu pri mesu, a kosti su im jače. Istina 
Bog, tvrdoglavi su, teški i lijeni, al i nisu za posao, 
već za jelo. Poslije posla dadem govedu fertalj sata 
odmora, a istom onda svoje govedo hranim. Kad mi 
je vol pet godina star, stanem ga toviti. Mladji vol 
teško se tovi, jer treba za rast dosta hrane. 

— A čim toviš volove? upitat će knez. 

— Najboljom hranom, što imam. Najboljim sijenom, 
krumpirom, zelenom hranom, repom itd. 

— A jeli dugo toviš? 

— A jok. Što kraće vrijeme to bolje. Ja mijenjam 
hranu svaki čas, a hrani primješam soli. Na jednoga 
vola trošim na nedjelju pol kile soli. Dalje pazim, da 
mi dobije marva uviek u isto vrieme hrane u jednakim 
porcijama te ih ne prežem i ne tučem. Tko tako bude 
radio, imat će krepke i jake volove. Gledaj ove moje 
volove! Vrat im je kratak i debeo, a prsa su im puna 
i jaka. Križa su široka, jaka i debela. Moji volovi ne 
vuku noge za sobom, niti im je glava preduga. Gu¬ 
bica je široka, a pogled živ. lake volove trgovci rada 
kupuju, pa sam siguran, da ću za ova tri dobiti naj¬ 
manje osam stotina kruna. 

— E, pa da, to ćeš dobiti. Dobro, da si me sjetio 
na sol. Moram kupiti za svoju marvu jedno dva metra 
soli. Marva rado liže sol, pa ja mislim, da kao što mi 
nevolimo jelo, ako nije soljeno, tako ne voli ni marše 
neslano jelo. Kad marše sol liže, bolje ždere, te dobije 
gladju i mekaniju kožu. Zato dajem mojem govedu 

soli, koliko god hoće. 

— Dobro radiš, pohvali ga Ignja. 

— A što misliš raditi s novcima, što ćeš dobiti 

za volove? 

_ E platit ću sav dug u štedionici, što sam ga 

morao napraviti kad sam dao Tomi njegov dio. Jer 
znaš, tko je dužan, taj je tužan, a dug je zao drug. 
Ja volim imati manje marve, te bit bez duga, nego 
imati punu kuću, a na svemu duga. Što će mi ostati, 
zato ću si kupiti strojeve za čišćenje žita, i jednu 
branu. 

— A ja ću si kupiti par konja, reče knez. 


— Samo pazi kad kupuješ konje, da te ne na¬ 
samare. 

Ne žali pet šest, kruna, već moli živinara, da konje 
pregleda, prije nego li ih kupiš. Plati mu pošteno, a 
on ti mora jamčiti za konje. Ne slušaj, ako tko hvali 
konja. Toga je obično najmio onaj, koji konje prodaje. 
Neka nikada konje mijenjati jer će te trgovac nasa¬ 
mariti. Trgovac će samo onda s tobom mijenjati, ako 
je tvoj konj bolji od njegovoga. 

— Dobro, uzet ću si živinara, kada si budem ko¬ 
nja tražio. Danas je već svijet svakaki, pa pošteno čeljade 
znadu svakako varati. Zato treba biti pametan i oprezan. 

Tako u razgovoru stignu na vašar. 

— Ignja prodade svoja tri vola za devetstodva- 
deset kruna, pa, odmah potraži općinskog živinara, 
koji je takodjer na vašaru bio, da mu pomogne kravu 
kupiti 

— A kakovu kravu želite, upita živinar. 

— E pa, ja ju gospodine trebam za mlijeko. 

- - No onda morate šarenu kravu uzeti. Bijela ili 
podolska pasmina nije zgodna za mljekarstvo. Od ša¬ 
renih krava dobit ćete i skupe teliće. Izabrat ćemo 
si kravu, sa živim bistrim očima, osrednjom glavom, glat¬ 
kim rogovima i srednjim ušesima. Gledati ćemo, da 
gubica bude jaka i zubi zdravi. I trup naše krave 
morat će biti zgodan. Ni predug, ni prekratak. Prsa 
široka i jaka, a trbušina prama vimenu širja. Noge 
ćemo gledati, da budu tanke, a ne preduge. Vime veliko, 
mekano i zdravo. Krava mora biti dobroćudna, i mora 
biti dobra žderalica. 

— Ja uvijek gledam, upane mu u riječ Ignja, da 
li ima krupne mliječne žile. 

_ 1 na to valja paziti reče živinar. Vime u opće 
nesmije biti mesnato, jer u mesnatom v.menu slabo 

mlijek !' A koliko mlijeka mora dobra krava dati? Upita 

Ign ^_ Poslije teobe oko dvadeset, a kašnje oko deset 

lltara ‘_ Tak0 u razgovoru obidjoše krave, dok mu 

ne pade oko na jednu lijepu. Pristupe k njoj, pa ju 

stadoše ogledati. . 

_. Ta može biti četiri godine, reče živinar. 

_ A odakle to znate, upitat će lgnja 
Evo gledaj rogove. Koliko tu ima kolobara? 

1 Dakle vidiš. Krava je već imala dva teleta. 
Ako je ta krava za poldrug godine zabredjila, može joj 
biti sada oko četiri godine. Take su krave na,bo£, 
jer kod trećeg teleta najviše mlijeka dadu. Hej prija , 
upita onda gazdu te krave, koliko litara daje. 

_ Petnaest do šesnajst. 

— A šta ju cijeniš? 

— Tri sto kruna. . . 

— E to je puno, al ako zbilja dade toliko, i ak 

je mlijeko dobro, pa ako je krava inače zdrava , mirna 
platit ču ti što tražiš, al mi moraš pismeno dati, d 

je sve istina što si sad rekao. 

_ Pa 'dobro, hoću, odvrati prodavalac. Ako nije, 

kako sam teko, moreš kravu vratiti. Da mi n,)e sila 

za novce, nikad ju nebi prodao. 

— Prodavaoc napiše: 

_ Ovim jamčim, da je krava šarulja, što 
sam ju prodao Ignji Naprednjakoviću, zdrava i cet.n 


godine stara, pa da dade oko 15 litara mlijeka dnevno 
poprečno. Šarulja je mirna i zdrava. 

— Ako nebi bilo istina, što sam o šarulji napi¬ 
sao, obvezujem se šarulju natrag primiti, a 300 kruna 
vratiti kupcu. 

U Čadjavcu, na Spasovo 190 . . 

Pero Keršnerić, poljodjelac iz Sotina. 

Ignja uze tu cedulju i dade živinaru, koji ju kao 
svjedok podpiše. Onda isplati šarulju, i živinaru, što 
je red i ode mirne duše kući. 

Sprave za žito čistiti odluči kupiti kod gospo¬ 
darskog društva, jer je tu siguran bio, da ga ne će 
prevariti ma kaka šuša. 

Knez prodade svinje, pa još od svoga novca 
dodade i kupi dobra dva konja. I njemu je izabro 
konje živinar. Živinar ili još pohvali, što su tako opre¬ 
zni i pametni a oni mu platiše trud i odoše. 

— Putem nisu nigdje stali, jer su znali, da nije 
dobro s novcima po birtijama se vući. Kad su došli 
doma, izvadiše si oku vina i popiše ju slasno. 

* * 

* 

1 Toma je bio na vašaru. Njemu su bili volovi, 

što ih je dobio na svoj dio, ' samo na brigu i teret. 

Ta tko bi ih njegovao, kad on mora biti kod Marke. 

Al kaki su to bili volovi s pram Ignjinih! Na 
kuku si im mogao torbu objesiti! Jedanput im je dao 
odveć hrane, a onda se opet po par dana nije ni bri¬ 
nuo za to siromašno blago. 

Na vašaru jedva da je našao kupce, pa ih je mo¬ 
rao po što po to prodati. Al mari on za to, kao za 

lanjski snijeg. Samo kad vidi novaca. Ne pita on, bil 

mogao više dobiti, jer zna, da bi onda morao i više 

raditi, a to mu se neda. Odkad se je dao na tu ne¬ 
sretnu rakiju, smrdi mu posao. Nije vise ni tako zd , 
kao prije. Čas je blijed, a čas crven kao paradajsija, 
a o snu već nema govora. Samo kad se sasvim oma- 
mi, onda može spavati, pa zato se sad sve više opija. 

Za volove dobi 350 K, pa jedva sto je novac imao, a 
on hajd u birtiju. Tu sjedne k njemu nekaki kaputas, 

pa se stane s njim razgovarati. . . v , 

Puno su pili, al taj gospodin naruči jos, i to od 

najboljeg vina, pa sve plati. 

Toma se je sve više oljoljao, i već mu se je zap 
jezik pa se stane hvaliti, kako je dobro volove prodao. 
Njegov ga je drug kod stola pozorno slusao, pa ga je 
stao hvaliti i nazdravljati mu. Tomo je i dalje pio, dok se 
ne sruši pod stol. Gospodin taj plati račun, po igne 
Tomu, te ga odvede na ulicu. Tu mu izvadi novčar u 
s novcima, a njega ostavi na ulici pod jednim drvetom 
Kad se je Tomo u jutro probudio, opazi, da je 
orobljen. Žandari tražili onoga gospodina, koji nije bio 
ništa drugo nego vješti žepokradica, koji je obilazio 

vašare, da orobi glupe seljake. 

Toma dodje doma bez krajcare. Stidio se, da 

žena sazna, kaki je bio lud, pa posudi od Mark ^ °P et 
400 K na obveznicu od petsto kruna. Kako l e 1 ’ 
što je na stradao, pio je još više nego obično. Sad ka 
se je napio, postao je goropadan. Napao je mirne Iju , 
als vi su gi se klonuli. Ta znali su, da je Tomo pijanac 
i raspikuća, pa su samo žalili njega i siromašnu ženu 
i Franjku. Al jednom se je namjerio na »™oga. Bito 
je to jedne nedjelje. Tomo je sjedio kod Mark., p 
e bio dobrano napit. U birtiji sjedio je jedan Kranjac. 
Toma stade toga čovjeka vrijedjati i opsuje mu ma er. 
- Kranjac ne budi lijen, uhvati Tomu, te ga namrtvo 


ime izbije. Toma je četrnajst dana odležao, i mal da 
nije umro. Svaki dan došle su kojekake vračare, a 
Tomo plati jednoj, plati drugoj, a sve u ludo i ba¬ 
dava. Kako mu je Kranjac glavu probio, od onda uvi¬ 
jek kazuje, da ima u glavi crve. Ti da ga muče, i da 
će poluditi, ako ih ne izvadi. Došle babe, pa ih zbilja 
izvadiše. U trsku su metale crve, pa trsku turili u uho, 
a onda vukli i sisali na trski tako dugo, dok zbilja 
ne izvukoše par crva, dakako iz cijevi. Tomo im plati 
5 kruna, a one odoše, smijuć se Tominoj ludosti. 
I tako je Tomo sve dublje padao. A rad šta? Radi 
lijenosti, neukosti, špire i zla društva. 

* 

* * 


2. Pučki učitelj. 

Učiteljev dvor je bio lijepo čisti uredan. Oko stana 
uredio si je učitelj mali perivoj. Krasno je bilo viditi 
šaroliko to cvijeće. Usred perivoja stajala je sjenica, sva 
zatvorena zimzelenom i bršljanom. U toj sjenici sjedio 
bi često učitelj, uživajuć u divnoj božjoj prirodi i raz- 
mišljajuć, kako bi još svomu narodu pomoći mogao. 
To su mu bili najsladji časovi života. On do duše 
nije nikada vikao, da je pripravan za domovinu umri¬ 
jeti, al je cijelo svoje znanje i cio svoj život posvetio 
narodu. On nije umirao za narod, već je za nj živio. 
Al što velim! Jest, on je i umirao za svoj narod. 
Ta zar onaj ne umire za svoju domovinu, koji se 
za prečednu plaću odriče njemu ravnoga društva, koji 
daleko udaljen od žarišta prosvjete, sav svoj vijek 
probavlja osamljen, posvećujuć ga neukom narodu. 

Koji često jedini u zabitnom kakom seocu visoko 
drži luč prosvjete, kao jedini nos.oc kulture. Da! Sv¬ 
jestan narodni učitelj može mirne duše reci, da za 
svoj narod živi, i da za nj i umire. Take i slične misi. 
zaokupile bi često čestitog učitelja u toj sjeme. A 
imao je dosta i gorkih časova u životu. Za svu svo u 
gorljivost, za svu svoju naprednost . poletnost cesto 
je puta mnogu gorku morao progutate Neuki ga na¬ 
rod nije svaćao, pa ga je osobito prvih godina nje 
sjovog školnikovanja smatrao za svog najljućeg dus- 
mana. Kojekake seoske krvopije vidili su u njemu 
čovjeka bistra oka i uma, čovjeka misaona, pa su ga 
se bojali. A1 kad je učitelj otvoreno stao narod upo- 
zonvati na pogibao, koja mu prijeti od raznih krvo¬ 
pija, graknuše svi na njega. Te krvopije imadu uvijek 
narod u ruci, jer je kod njih prezadužen, pa su cesto 

narod tako pobunili, da je skoro istom skoao na 

svog učitelja, na svog najboljeg prijatelja. Teški su to 
bili preteški časovi, kad je učitelj poput ranjena orla 
zdvojno mahao krilima. Iz duševne svoje visine pu¬ 
stio se je u to malo zapušteno seoce, da pripovijeda 
tome narodu, kako je krasno u visini njegovoj, da ga 
na svojim krilima i samoga visoko, visoko podi b . 
Rada bi poletio u duševne visine, i sa sobom po 
gao mili narod. svoj. A gle! Isti onaj narod, za kojeg 
je htio poletjeti, rani ga u sred srca, me dade mu 
da poleti - a rani ga pero iz bratova krila 
Ali i to je prepatio. Borba ga je ocelicila. 
je zadovoljan, i raduje se, što u borbi nije podlegao. 
Bistriji ljudi već su se polako počeli kupit, oko njega, 
a on uvjeren, da iz dobrog sjemena mora s vre¬ 
menom iznići dobar plod, radi dan i noc na po j 
narodnog napredka. 


Danas uvidja, da je i on poljodjelac, koji jejdošao 
na pusto neobradjeno i zanemareno polje. Puno je 
patio, dok je tlo pripravio, al sada, sada ga evo već 
samo tlo nuka, da baca sjeme prosvjete i napredka. 
A on ne škrtari. Punom rukom sipa na sve strane 
radujuć se u naprijed plodu, uzdajuć se, da će po koja 
sjemenka pasti i na plodno tlo. 


VI. DIO. 


1. U prirodi. 

Lipanj je! 

Rano zorom, prije granka sunca, prava ti je milina 
zaći u tu narav bajnu, te se tamo nasisati čistoga zdra¬ 
voga i miomirisnoga zraka. Oko ti još pravo ne vidi 
svu krasotu, koja te opkoljuje, ali te njeka sreća i njeko 
blaženo čuvstvo opaja. Ne buni te ni najmanje, što 
pijetli pozdravljaju zoru, i što još snene snaše pomeću 
sokak. Ne! To jedva vidiš i čuješ. Uho tvoje s na¬ 
sladom sluša mili poj ptica pjevica, koje već u svu 
zoru pjesmom hvale Svevišnjeg tvorca. Duša ti sluti, 
što oko još ne vidi. Priroda se budi iz noćnoga mr¬ 
tvila. Zvono muklo udara „pozdrav Gospi“ a svaki 
udarac potresa cijelo biće tvoje. Iz daleka čuješ, kako 
kola stekeću po vagašima, te kako marljivi kosci kle- 
paju i okivaju svoje kose. A evo ogranulo i sunce! 
Lagano i svečano diže se na svod nebeski, kan da se 
nećka toplim svojim zrakama ogrijati duševno ozebli 
rod ljudski. Pričinja ti se kao božica krasote, koja ne 
će da najednom odkriva sve svoje čare. Sad tek vidiš, 
da stojiš u prekrasnom perivoju divotne prirode, ob- 

koljen bujnom travom šarolikih livada, koja stoji u 
najljepšem cvijetu. Sa svake travke, sa svakog cvijetka 
blistaju i cakle ti se nježne rosne kapljice, a razdra¬ 
gano oko tvoje misli, da pase po rasutom alem-ka- 
menju. Biserna ta rosa, u kojoj se odsieva sunasce 
božje u bezbroj boja, sili te na usklik: ,,oh kako kra¬ 
sna, kako divna prirodo si ti!“ O vi bogati kraljev, 
velikaši i miljunaši, kako ste siromašni! Dok V. u 
vašim zadušljivim gradskim palačama spavate, obas.plje 
priroda siromašnog seljaka najljepšim svojim čarima! 


* 


2. Kosidba. 

Livadom idu dva seljaka. Preko ramena prebacili 
torbu i kosu, a vodire prikvačiše za pojas. Stariji će 
mladjemu: 

_ Baš je krasno jutro! Bit će milina otu rosnu 

travu kositi. Kose su nam dobro okovane, pa će posao 
brzo od ruke ići. 

Tako je, mladji će starijemu. Samo esap.m, da 
prerano kosimo. Zar ne bi bolje bilo, da čekamo dok 
livada ocvate? Dobili li bi još jedanput toliko sijena. 

— To je istina, odvratit će stari. Dobili bi više 
ali bi vrijedilo manje. Šta to košta, kad trava košena 
poslije cvatenja nema u sebi snage. Sad, gdje se trava 
podpuno rascvala, najsnažnija je, najtečnijai najmekša. 
Zato ja volim manje sijena, al dobra, nego puno, pa 

slaba i zla. . 

E, kad je tako, onda je zbilja sad najzgodnije vri¬ 
jeme. Eno vidji, kako se je rascvalo. 

Tako u divanu stigu Ignja i Ivoš, — oni su bili 
ti kosci — na svoju livadu. 

Začnu kositi. Ignja sprijeda, a za njim Ivoš. 

Odkos pada za odkosom, a kad su već dobrano 
pokosili, stadoše da bruse kose. 

— Danas moramo podrug jutra svršiti reći će 
Ignja. 

— Bome ćemo se uznojiti, dodade sin. 

— Ništa za to. Dobar kosac mora na dan tri fer- 
talja jutra pokositi, uzvrati Ignja. 

— A kad ćemo otavu ? upitat će Ivoš. 

— E koncem kolovoza, jer ko poslije male Gospe 
kosi, taj na peći suši. 

Opet stanu kositi, a cvijet po cvijet sruši se umi¬ 
rući na zemlju. 

— Pazi sinko, opomenut će otac sina, da ne kosiš 
ni prenisko ni previsoko. 

— Pazim ja, odvrati sin. 

Kad su dobrahan komad pokosili, stanu travu ras- 
tipati i rasgrtati. 

Dok bude najveća pripeka — na podne — 
okrenit ćemo sijeno, a pod veće ćemo ga skupljati u 
bagljiće? 

— A zašto? 

— E no pa zato, da već na pol osušeno sijeno 
sačuvano od rose i kiše. Još se sijeno u hrpi i bolje 
ugrije, pa se drugi dan lakše suši. Sutra ćemo oko 
devete ure, kad rose nestane, rastepsti bagljiće. 

— Al ako bude kiše? 

— Onda nek stoji u bagljićima. 

Na podne ćemo sutra sijeno jedno dva puta okre¬ 
nuti, pa će se do po podne sasvim osušiti, a na veće 
dovest ćemo sve kući. 

— A1 ako nas kiša pobuni, upitat će opet sin. 

— No onda ćemo ostaviti pokošenu travu u re¬ 
dovima, kako se je iza košnje legla. U veće bi na¬ 
pravili male plastiće, a tek drugi bi dan zgrtali. U 
noći ne valja nikad sijeno ostaviti u redovima, jer 
izgubi snagu, dobrotu i ljepotu. A1 ja mislim, da smo 
dobro vrijeme izabrali, pa će nam sunce i vjetar po¬ 
moći sijeno sušiti. 

Otac i sin svršiše zbilja poldrug jutra livade toga 
dana, a onda odoše umoreni, ali zadovoljni kući 

pjevajući 

Piri vjetre, piri hladovanje, 

Pa razliladi, tko u polju radi! 


* 

* * 


3. Gorka čaša. 


Ajde da se vratimo opet učitelju, da vidimo, što 

radi. 


Ovaj čas je baš kod njega knez. 

— Vi indi mislite, da svake nedjelje skupim ljude 
u skup, progovori knez. 

-- Da. Skupi ih lijepo poslije večernje, pa ću im 
držati pučka predavanja. Jedno te samo molim. Kazi 
im, da ćeš im čitati naredbe, koje od oblasti dodju, a ne 
kazuj, da ih ja skupljam. Ja ću onda ko slučajno doći, 
pa ću narod u koječem poučiti. Znaš ja to činim samo 
narodu za volju, jer ga dobro poznam. Da se selom 
buba: Hajd u školu, učitelj će Vas učiti, rekli bi ljudi: 
„Nismo mi više škulari, šta će nam škola? Jo, da nam 
meštar dade svakom po dva deci špire, onda ajde de, 
al sjest u klupe, pa prodike slušati? Jok, neka ide 
sbogom!“ 

— Bome pravo velite. Našeg paura mora čeljade 
varati, ako mu hoće zlo, al ga mora i onda varati, kad 
mu želi dobro. Ne marim. Tako je došlo puno spisa 
od obćine, pa ću im ih pročitati, a Vi onda poučavajte 
kako znate, ne bil se i moji brezovčani kakogod opa¬ 
metili. 

— Tako ćemo i raditi. Ponijet ću i novine, pa ću 
im čitati, jer znam, da oni vole čuti, šta po svijetu no¬ 
voga biva. 

Knez je održao riječ. Poslije večernje skupi narod, 
da mu čita naredbe, koje su od oblasti stigle. 

I učitelj je došao ko slučajno, da čuje što ima 
novoga. Knez razmota spise, pa će: Braćo! Evo je 
stigla od poglavitoga pristojnika cedulja, gdje nam 
piše, da si mi gledamo urediti vatrogasno društvo. 
Druga sela već imaju vatrogasno društvo, samo mi 
još nemamo. Strefi li se vatra, da ćemo se kajati, al 
će onda već biti kasno. Šta mislite ljudi, šta ćemo, 
kako ćemo ? 

Poslije toga pitanja nasta žamor, a iz žamora buka. 
Svi su govorili na jedan put. Jedan kaže ovo, drugi 
ono, al od buke mšt ne čuješ. Knez poznavajuć svoje 
ljude, malo ih tako pusti, a onda lupi kneževskim 
šćapom po stolu, a žamor se polako slegne. Od 
svih larmaša najviše vikaše Tomo. 

— Šta će nam ta komedija? Nismo je do sada 
imali, ne treba nam ni sad, vikaše na sav glas. Pa 
kad je kod nas bilo vatre? Ja ne pamtim. Pa ako jedan 
put i po koji štagalj ode, još ne košta toliko, koliko 
vatrogasno društvo. Treba tu štrcaljke, lojtre, burad 
mondura i koješta. Odakle ćemo to kupiti? Ne treba 
nam to. Zar ćemo još više porcije platiti? 

Bome ne ćemo, zaviče većina seljaka, koji kad 
































su čuli, da će više porcije biti, ni da čuju o kakome 
društvu. Sad se diže učitelj pa će: Dragi moji ljudi! 
Dete poslušajte i mene malo. Ja ću Vam nješto pri¬ 
povijedati o vatri, o vatrogasnom društvu i o osigu- 
ranju. — Čujmo! rekoše njekoji i svi umuknu. 

Grobna tišina nastane. Učitelj se zamisli, kako bi 
počeo, kadno se na jednom sjeti Šilerove pjesme »Požar« 
koju je pohrvatio Ivan Trnski, pa će dubokim glasom; 
lagano i čustveno: 


Čujte — strašno zvono ori! 
Kuća gori! 

Krvlju se crveni 
Nebo sinje; 

Tako dan se ne rumeni. 

Trka započinje, 

Narod se uzljulja, 

Dim se u vis kulja! 

Buket stoji planine gore, 
Ulicama hara dvore, 

Požar raste — ognja more; 
Zrak se žari; puca daska, 

Klinci skaču, greda praska, 
Krov se ruši, okna zveče, 
Majke drhću, djeca dreče, 

Rika stoke iz požara 
Srca para. 

Ljudi trče, otimlju svojinu, 
Tamna noćca poput dana sinu, 


A niz žive ruke, lance 
Neprestance 
Jure kabli, u sto traka 
Pršti voda štrcaljaka. 

P to bura dune s mraka 
I zavitla tim plamenom, 
Sastavi ga s ražju, sijenom, 
U žitnici njeg uždene 
Medju grede posušene. 

I ko da će silnih šaka 
Crnoj zemlji sve oteti 
Letimce ju razodjeti, 

LJzpinje se do oblaka 
Orijaški! 

Siromaški 

Čovjek sili uklanja se, 
Čudom gleda, ne zna za se, 
Prekrštenih gleda ruku 
Uništenu svoju muku. 


Kad je učitelj svršio, baci pogled u okolo, da 
vidi, kako je ta pjesma djelovala. Jedni su ukočenim 
pogledom gledali u njega, ne usudjujuć se ni dihati; 
drugi podbočiše glavu rukama i duboko se zamisliše. 
Učitelju se je pričinilo, kan da stoji u onom zača¬ 
ranom dvorcu, o kojem priča veli, da su na jednom 


svi usnuli, kako su baš zadnji čas stojali, sjedili ili 
ležali, te u tom položaju snivali stoljetni san. Tek 
nakon njekog vremena prene se jedan za drugim, kao 
iz sna. 

- Hu ! gospodine, reče knez, znate, da mi se koža 
naježila i kosa nakostriješila? 

— A ja sam pred svojima očima vidio cijelu vatru, 
reče Ignja. Očuvaj nas Bože od take nesreće. Ta samo 
kad se kaže: »vatra«, već te srce zebe. 

— Da, prihvati učitelj. Požar je strašan, pa ako 
se proti njemu ne branimo, može jedna jedina šibica 
cijelo selo uništiti i sve nas na prosjački štap dotje¬ 
rati. Ali što će pojedinac proti tako jakom dušmanu? 

Zato se valja složiti u bratsko kolo, pa svi po¬ 
moći onomu, koga je nesreća zadesila. Poinozi bli¬ 
žnjemu, pa će bližnji i tebi, ako te nesreća stigne. Zato 
Vam svjetujem: složite se u društvo. Sami znate, da 
se ljudi, kad je vatra, tako uplaše, da ni jedan ništa ne 
radi, već sve prekrsti ruke pa gleda, kako mu brat 
nastrada. Složite li se pako u vatrogasno društvo, 
sastat ćete se više puta na vježbi. Svaki će naučiti,’ 
što mu valja raditi, pa će kod požara slušati svoga 
zapovjednika i marljivo vatru gasiti. Ono što je Tomo 
reko radi poreza i mondure nije onako. Poreza ne ćete 
ni krajcaru više platiti, a zajedničko odijelo baš ne 
mora biti. To je više parada, bez koje se može vatra 
gasiti. Ja Vam stoga još jednom kažem: napravite si 
to društvo, bit će za Vaše dobro. 

Svi su vidili, da učitelj pravo sbori, al kako se 
naš narod teško na što odluči, reče većina: Ta valjda 
baš neće biti kod nas vatra ? Pa ako baš i bude, imamo 
seosku štrcaljku i vode, pa ćemo i bez društva gasiti. 
~ re ^ e učitelj zlovoljno, kako si prostrete, tako 

— 99 - 

































ćete i spavati. Kad baš nećete, ne mogu vas siliti, al 
ne dao Bog, da se jednom sjetite moga savjeta, jer će 
onda biti prekasno! 

— Sad se ljudi odlučite, reče knez, hoćete li po- 
slušat savjet gospodina učitelja, ili ćete da i dalje 
ostanemo bez društva. Ja bi kazao da bi bolje bilo, 
da si složimo družtvo. 

— Ne treba nam, odsijeće Tomo. Komu treba, nek 
si napravi društvo. Nama ne treba. 

— Tako je, oglase se još njekoji seljaci. 

— Pa dete se onda bar osigurajte, progovori opet 
učitelj. 

Evo imamo osiguravajuća društva, koja te za par 
kruna na godinu tako osiguraju proti vatri i ledu, da 
ti, ako te stigne vatra ili led, plate svu tvoju štetu. To 
su Vam vrlo čestita i pouzdana društva, pa ih sva¬ 
kom hrvatskom seljaku najbolje preporučiti mogu. 

— Ne treba nam ni to, reće opet prkošljivi Tomo. 
Samo da nam kaputaši od kojekuda mogu novac iz¬ 
vlačiti, smišljaju svakaka društva. Tu plati pa plati, a 
korist ćeš od toga imati dok se dva petka u jednoj 
nedelji budu sastali. 

— A šta ti uvjek ljude od dobroga odvraćaš, 
izdere se sada ljutit knez na Tomu. Ako se nećeš 
osigurati, a ti poljubi pa ostavi, a nemoj druge od- 
govarati. 

Onda se okrene k’ učitelju, pa će: A gdje se 
mogu osigurati? Ja bi svoju kuću, štagljeve i usjev 
osigurao. 

— Evo kod mene. Ja zastupam ta društva. 

— A ha! Nasmije se posprdano Tomo. Jeste vi- 
dili, zašto naš meštar zagovara osiguracije. On za to 
dobije masnu plaću, pa mari on onda, jel mi kukamo. 


Ne brbljaj više ni riječi, izdere se sada Ignja 
na Tomu. Tko našeg dobrog učitelja vrijedja, taj mene 
vrijedja. Nije gospodinu učitelju stalo za ono par kraj¬ 
cara, već mu je stalo do nas. On nam je pravi prijatelj, 
pa evo, kaka mu je hvala za to. Sav napredak imamo 
njemu zahvaliti. Djecu našu lijepo uči, a nas uvjek na 
dobro puti, pa evo vidite, taka raspikuća ide vrijedjati 
takog čovjeka. 

Ljudi uvidiše, da Ignja pravo divani, pograbe Tomu, te 
ga baciše iz straže van. Iduć sav jaran doma, stane pred 
Ignjinom kućom, zaprijeti se i reče: »Čekaj nitkove! 
Radi tvoje besjede odletio sam danas iz straže, al če¬ 
kaj! Vidit ćeš ti,ko je Tomo! Mahaha! Samo se je knez 
osigurao. Ignjo nije. Kako bi bilo, da mu zapalim 
kuću? Hahaha. Al ću te patiti »gazda Ignjo«: čekaj 
samo . . . hahaha — Hoću. Ja rekoh! 

I učitelj ostavi stražu. Bio je blijed kao smrt, a 
dvije krupne suze panu mu na čestite grudi, u kojima 
je kucalo najplemenitije srce. Dcšav doma zaključa se 
u svoju sobu i zaplače gorko. 

U taj je čas osjetio svu gorčinu i svu težinu učitelj¬ 
skog stališa. U tom gorkom času zavapi: Bože, daj 
mi snage, strpljivosti i ustrajnosti, da na ovom svom 
trnovitom putu ne smalakšem, već da ovaj moj siro¬ 
mašni hrvatski narod izbavim iz duševne tame. 

I uče hrvatski! Svrni pogled svoj na ovoga svog 
mučenika. Zar to nije pravi nasljednik prvog učitelja 
svijeta, koji je na Maslinovoj gori popio gorku čašu? 
Zar ne pije i ovaj mučenik dnevice gorke čaše ljudske 
nezahvalnosti ? Zar ne vrijede i za učitelja, koji za sav 
svoj trud samo nezahvalnost žanje, ona prvog učitelja: 
Zalostna je duša moja do smrti? » Hrvatski Narode! 
ostuj učitelje svoje, slušaj rada pouke nijhove, podupri 

rad njihov u školi i izvan nje, pa će doći sunce i pred 
tvoja vrata. 

* * 

* 

4. Kamen do kamena palača. 

Tko misli,|da je gorljivi učitelj sela Brezovca nakon 
takih razočaranja smalaksao duhom; tko misli, da je 
plemenita ta duša prestala za narod svoj raditi, ljuto 
se vara. Evo i danas, gdje je školski praznik, skuplja 
oko sebe podmladak sela Brezovca, svoju školsku 
mladež, te s njima ide u školski vrt. Puno je toga 
već naučio taj mladi naraštaj, pa ostane li samo mrva 
od svega onoga u duši njihovoj, morat će napredo¬ 
vati. U taj podmladak stavio je učitelj sve svoje nade. 
Osobito u gospodarstvu bila su mu djeca dotjerana, 
da je upravo bilo čudo, što su sve znala! Osobito rado 
vodio je učitelj djecu u školski vrt, gdje je s njima 
radio i gdje ih je poučavao. Znao je on bo dobro, 
da nije onaj kupus ili ono drvo svrha njegovim rad¬ 
njama. Ne! Gospodarske radnje bile su mu samo 
sredstvo, a svrha mu je bila pobuditi u mladeži lju¬ 
bav k prirodi, ljubav k poslu, ljubav k onoj grudi 
zemlje, koja ga nosi i hrani; a znao je, da u školskom 
vrtu ima još po gdjekoji cvjetić, koji će u srcu nevine 
dječice trajan spomen ostaviti. 

* 

* * 

5. Tuga i žalost. 

Što se ono u Tominoj kući dogadja? 

Zašto Franjka zaplakano po kući hoda ? 

Zašto;nigdje ne vidiš Ružu? Zašto Tomo pog¬ 
nuto i zabrinuto po kući hoda? 

Možda Franjka plače, što joj se je dragi iznevje¬ 
rio ? Možda je Ruža ostavila raspikuću Tomu ? Možda 
se Tomo kaje, što je postao pijanac i raspikuća? Ne ! 
— Niti se je Franjki dragi iznevjerio, niti je Ruža 
Tomu ostavila, a bome ni Toma ne misli, da se po¬ 
pravi. E pa šta im je onda? Evo šta je. 

Franjka plače, što mora poći za nedragoga, i što 
joj je mati na smrt bolesna, bolesna radi pijanoga ape. 
Snašu Ružu — Tominu ženu a Franjkinu mater — ne 
vidiš, jer ju je Toma na polak ubio. Tuko ju je pravu 
zdravu za prav Boga. Toma se je snuždio, jer mu je 
lihvar sinoć reko, da mu više na vjeru ništa ne daje. 
E, a kako će sad piti špire? A kako će se istom 
Ignjo radovati kad bude čuo, da on nema^iše vjeresije. 
Hu! Samo to da nije dočekao ! Sve ga jed izgriza. Ne! To 
ne smije biti! Ma sve ošlo k vragu, al pred Ignjom se 
neće osramotiti. Tomo već dva dana hvata kokoši i 
drugu živad po dvoru, pa sve nosi lihvaru, samo da 
može više piti, da od nekale dobije krajcaru. Kadgod 
ide lihvaru, da mu taj posudi novaca, a ovaj ni čuti. 
Mudri je lihvar točno sračunao, koliko vrijedi svaTo- 
mina imovina, i koliko ima na njoj duga, pa se je 
osvjedočio, da ako bude sve na jednom tražio, ne će 
Tonii ni filir ostati. Zato mu više nije dao ni novčić, 
makar je Tomo klečeć molio. Evo sad znamo, zašto 
je ta kuća tako mirna, sad znamo šta je s Tomom i 
njegovom družbom. 

Sirota Franjica! Koga ljubi, toga ne smije, koga 
neće, toga mora. Evo baš u taj par sjedi kraj postelje 
svoje dobre majke, pa pred sobom tiho i bolno pjeva: 

Tišina nijema vlada svud, 

U mom je srcu stud; 

Dragana čekam uzalud, 

A1 njega nema tud. 

Da! Nema ga, pa nema. Već ga dugo čeka, svog 
Maretu, al uzalud. Oh kako ga ljubi! Ta što ne bi 
dala, da se smije sa svojim dragim razgovarati, da 
smije za njega poći. O Tomo, Tomo, i proti svom 
djetetu griješiš! Eno si ju prodao neljubljenom Ste- 
vanu, a ona ti gine kao ptica u zatvoru! 

Bolne joj se grudi dižu, a duša joj na usta pro¬ 
govara : 


Oči su mi zatvorene, 

Mila mati što je to? 

Nit ja spavam, nit počivam, 
Nit uživam slatki san. 

Svaka ptica lastavica 
Leti širom veselo, 


A ja tužna u samoći 
Pjevam pjesmu žalostno. 
Tišt na svijetu bijedno nije 
Ko što danas ovaj svijet, 
Koji često krv ispija, 

Bez da nadje srcu lijek. 


I zaplače bijedna nesretno Ijubeća djevojka gorki 
plač. Pred sobom gleda svoju dobru majku, i vidi, da 
joj nema više lijeka. Šta će sirotica tek onda, ako još 
zadnju svoju utjehu izgubi? Ta da! Majci je bar mogla 
povjeriti, kako je u njezinom srcu; na majčinim je 
grudma često isplakala gorke svoje suze. Majka joj 
je uvijek bila dobra, a ona ju je ljubila, kako samo 
dobra kćerka još bolju majku voliti može. 

->A zašto umire majka moja«, upitala seje Franjica? 
A rad čega drugoga, ako ne radi ape. Majku je grizlo 
u srcu, ko da ju crv toči, odkad je iz Ignjine kuće 
morala da za mužem podje. Od onog nesretnog časa, 
gdje su se podijelili, došla je nesreća u kuću. Koliko 
je sirota majka patila, gledeć na svoje rodjene oči, 

kako Toma rastipa svoju djedovinu, kako komad mar- 
šeta za komadom prodaje i zapija! Kadgod bi mati 
htjela, da ga od zla izbavi, a on udri, pa udri. Koliko 
je uboga ta žena patila kraj te raspikuće, to samo 
gospodin Bog zna! Boli su ju bacili u krevet, iz ko¬ 
jega rado, da se više neće dići. Oh što će onda ona 
jadna učiniti, ako joj još i mati umre? Kuću voditi? 
A šta bi vodila, kad već nema šta. Tomo sve nosi 
lihvaru, a oni već nemaju što za jesti do suha kruha. 
A i za toga se boji. Eno već odavna nisu porciju 
platili, pa ako egzekutor dodje, ode i žito. Ne bi do 
svega toga moralo doći, da joj je apa čestit. Ali kaki 
je, zna, da će sve propasti. 

Oh kako joj je strašno, kad se mora dati ljubiti 
od njenog zaručnika, pijanog Stevana. Istina rijetko 
kad ju i ljubi, ta nije njemu do nje stalo. On samo 
hoće njene dukate, što je dobila još od bake svoje. 
Imala ih je kad je bila u Ignjinoj kući kojih dvadeset 
malih po deset kruna i deset velikih po 50 kruna. Ta 
kuća je bila imućna, pa su u ono doba i na dukate 
puno trošili, jer je samo ona djevojka bila »iz dobre 
kuće«, koja bi pod vratom nosila dva tri niza dukata. 
Ele za tima dukatima rasle su Stevanu zazubice. Da¬ 
nas ima još samo dvadeset malih, dok je one deset 
velike izmamio što Tomo, što Stevan. Kad je Tomi 
dala dukat, ne bi više majku tukao, već bi odmah 
ošao Marki. Zato je često puta odrezala ispod vrata 
drage joj dukate i dala ocu, samo da spasi mater si 
od očinih batina. A Stevan opet znajuć, da ga ona 
mrzi, došao je k njoj i govorio joj, kako ju ljubi, pa 
bi ju dotle mučio sa svojim poljubcima, dok ona nebi 
i njemu, poznajuć ga kaki je, dala dukat, samo da ju 
ostavi na miru. Kad bi mu dala po dukat, ošao bi 

Marki lihvaru, pa se s Tomom napio, te onda po so¬ 


kaku pjevao: 

Franjice dušice, 

Ti si prevarena, 

A da te ljubim ja, 
To nije istina. 

Da ću te ženiti, 

To stoji u dvojbi 


Dok škude potrošim, 
Ja te zaboravim. 

Ah sretan onaj čas, 
Kad smo se sastali; 
Presretan onaj čas, 
Kad’ ćemo se rastati. 


Kad je Franjica morala slušati, kako se taki gad 
s njom sprda; kad je pomislila, da je zaručnica take 
propalice, skoro da ne izgubi pamet. Oh, kaki je to 
čovjek spram njenog Marete?! Da smije za njega poći, 
kako bi bila sretna! A ovako gine mlada kao najljepši 
cvijet, koji kiše nema, koga sunce ne grije. Ona gine 
dok joj majčica umire. 

1 sad leži u groznici siromašna ta žena, majka 
njena. Leži u vatruštini, pa neprestano govori. A1 sad 
baš na glas govori: »Franjko, zlato moje. Kćeri moja, 
vidiš li ovo jezero pred nama. 

— Mamo umiri se. — 

Eno na gledaj, zar ne vidiš, te silne ribice, ribe i 
riburine plivati. Eno ih tamo! Gledaj samo, opet će u 
groznici mati. 

— Ali draga mamo umiri se. Nema tu riba. 

— Kako da nema? Gledaj samo kako srednje ribe 
one male ribice gutaju. Joj kako mi ih je žao! Siro¬ 
mašne životinje! Što ste skrivile, da vas jači drugovi 
ubijaju. Eno gle! Već nema malih ribica. Sve su ugi¬ 
nule, sad samo još plivaju srednje i velike. — Al šta 
je to? — Hahaha! — 

— Tako valja. Vidite! Kazna vas je božja već 
stigla. Hahaha! 

— Ma majko, što je, upita Franjka, bojeć se, da 
joj je majka izgubila pamet. 


— 106 — 


— Gledaj samo! Al pravo im je, nastavi mati, 
sad su se velike ribe dale na srednje. Sve ih povataju 
i prožderu. U jezeru sve manje riba. Samo još velike 

plivaju. Al šta je to? Uh al je to neman. Da, da! 

Morski pas. Odakle je taj stigo u to mirno jezero? 
Gle ga samo Franjko, kako je strašan. Gledaj kako 
me krvavim svojim očima gleda. Uh, al mi je hladno 
oko srca! Gledaj, kako guta velike ribe. Na! sad je i 
zadnju proždro. Gle, kako je ponosan, što je sve svla¬ 
dao. Uh, al je moćan! Al ne! Ne! Ta vidji, što mu 
je sad? Gle kako se boino baca. — Aha znam ja 
već! -— Sve je proždro, sve je svladao, a sad nema 
od čege živiti. Tako i valja. — Hahaha. Sve si uništio, 
al sad ćeš na i ti uginuti. — 1 već je mrtav. — Bu¬ 
dala, — šta ima sad od toga. — Sve je uništio, a 

sad je i sam uginuo. — Al Franjko vidiš li! — Pa 

ne — to nije moguće! — Gle kako su me oči pre¬ 
varile, ta to nija morski pas. — Ne, ne! — Ta to je 
naš apa, tvoj apa -- Tomo — Hu! Kako si opet 
danas strašno napit! — Kako izgledaš ? Proguto si 

i male ribice i velike, sve, sve. Sve si propio, nas si 

uništio — sve si uništio — al i sebe. --- Zašto si 
nas nevine ribice uništio? — Joj, nemoj me tući, joj, 
to boli. -- Ta oprosti, čovječe, nisi ti sam. taki — 
ima u narodu još puno takih, kao što si ti. Svi će, 
koji rade kao ti, propast — svi, svi. 

— Isuse sveti! Majko! Joj, umre mi majka! Po¬ 
moć! Ljudi pomoć! zaviče zdvojno Franjka, ali pre¬ 
kasno. Sirota ota mučenica već je izdahnula, naglo 
izdahnula i tako se oslobodila zemskih muka. Otišla 
je pred vječnoga suca, koji će ju sigurno nagraditi, 
što je do zadnjega časa ostala vjerna svojem čovjeku 
i dijelila s njim ne dobro, jer Tomo nije htio dobro. 

već — zlo. Ali Tomo! Tomo! Kako ćeš ti pred pra¬ 
vednog suca stupiti? Šta ćeš raditi, kad te bude pi¬ 
tao, jesi li kršćanski živio? Jesi li ženu poštivao i 
dijete obskrbio? Jesi li bio otac obitelji, jesi li bio na 
ovom svijetu — čestit čovjek ?. 


* * 

* 

7. Karmine. 

U Tominoj su kući karmine. 

Tomo je izgubio najbolju drugaricu, drugaricu, 
koju on nije zaslužio, drugaricu, koja je zaslužila 
drugog druga. I danas na karminama opet je pijan. 
E, valja karmine dršati, da Ignjo vidi, kako je Tomina 
kuća dobra. Da. Danas će pustiti Ignju u kuću, jedno 
da vidi, da on ima ljepšu kuću, a drugo jer je takav 
adet ili običaj, da sva rodbina ide na pokop roda. 
Te će ga karmine doduše stajati jedno pedeset kruna, 
al šta on mari za to, samo kad ima dosta za piti. 
Za Franjku je znao, da će za svoju mater i zadnje 
dukate dati. I zbilja, Franjka mu dade svoje dukate, 
a on zato nabavi sve, što treba. Zvono se muklo 
odziva, te javlja svijetu, da je opet jedan stvor božji 
ostavio ovu dolinu suza. Ignjina družina klečala je oko 
Ružine škrinje, te se toplo molila za pokoj njene duše. 
Franjka nije više plakala. Nije više mogla. Srce hoće 
da puče, al plakati više ne može. Tomo je na dvoru, 
gdje toči ljudima, koji su došli na karmine, rakiju. 
Pijan je. Ignja ga nije ni pogledao, nit je što pio, već 
je ravno ošao u sobu, da se tamo moli. To ga opet 
ljuti. Stane na dvoru psovati i grditi brata, a ljudi 

ga jedva umiriše. Ignja svršivši svoju pobožnost, htjede 
otići, al na dvoru opazi Tomu pijana. Zažali se brat 
na brata, te će Ignjo: O brate Tomo, kako si duboko 
pao, kud si pristao?! Eno ti žena leži u kući mrtva, 
a ti mjesto da za njom žališ, ideš pa se napiješ. Sram 
te bilo: Spremio si u grob ženu svoju, pa ti nije ni 
žao. — 

— Pa što bi mi žao bilo? Umrla, pa umrla. A 
šta si ti došao, da mi prodičeš? 

— Nisam brate, al mi je žao Ruže, a žao mi 
je i tebe. Opameti se Tomo, mani se pića i lati se 
posla, jer ćeš drugač propasti. 

— Propo, propo, a što to tebe košta? Propast 
ćeš i ti, to si pamti, dodade zlobno Tomo. 

— Bome neću. Pametan čovjek zna što radi, pa 
se brine, skrbi i radi, a tko radi, ne boji se gladi. 

— No vidit ćemo, reče zlobno Tomo i ostavi 
brata na dvoru. 

* * 

* 

Ignja ode doma, da se za dva sata vrati čisto 
obučen u Tominu kuću, da bude kod opiela. Ignjina 
žena, pa Anica, Živko i knez prerušili se takodjer, te 
došli, da otprate do groba Ružu. 

Dok je selom išao pokop, poklekoše ljudi na 
gola koljena a kad su mrtvačka kola, baciše bake 
grudu zemlje za kola, da se duh mrtvaca ne bi vratio. 
Došav na groblje, otvoriše još jednom škrinju, po¬ 
gledaše Ružu, a onda ju ^spustiše u hladni grob. 
Kad se je spustila lješina u zemlju, sruši se onesvješ- 
ćena Franjka na tle. Bol ju je shrvala. Toma izvadi 
šlajbok, te baci u grob forintu, krunu, sekser, petak i 
dva filira, da joj bude »na dušu«. Prisutni ljudi, koji 
nisu poznavali Tomu, rekoše: 

— Mora da je ženu jako volio, kad toliko na 
nju troši — — — — — 


VII. DIO. 


1. Palikuća. 

Noć je — - — 

Nebo ko da je zastrto crnim velom. Nigdje zvi¬ 
jezdama trag. Gusti oblaci tamni i mrki prikrili su sve. 
Samo gdje kad proviruje malo mjesec. Danas se je i 
on namrčio. Svuda tajinstvena grobna tišina. 

Pošteni, radljivi ljudi, koji su cijeli dan u teškom 
radu svoje tijelo do umora izmučili, odavno već legoše, 
da ih noćni san okrijepi, pa da sutra opet mogu okri¬ 
jepljeni i osnaženi svakdani svoj posao nastaviti. 

Samo jedno biće ne spava. 

A što to velim biće? Ne. Nije to biće! Ta to je 
divlja zvijer u spodobi ljudskoj. Zvijer, koja više ništa 
ne vjeruje, zvijer kojoj ništa sveto nije, koja psuje, 
krade, koja razsipa, što joj je Bog za život udijelio i 
koja se baš u taj čas sprema na zločinačko djelo. — 
Tomo je to! 

Evo kako se vuće kraj plota kao zlosutna sjena. 
Ide polako da ga nitko ne čuje, a noć mu je baš 
zgodna da ga nitko ne vidi. Spremio se je na užasno 
djelo. U žepu nosi smrt i siromaštvo, nesreću i bijedu 
— nosi paljivo, kojim hoće da upali kuću djedovah 
svojih, kuću Ignjinu. Jadni Tomo, kud si pristo, kud 
si dotjerao u ludosti, neznanju i zločini svojoj! 

Spremaš se na užasno djelo, — na palež. 

Evo hoćeš, da se osvetiš bratu svom, a zašto? 
Neznaš li, što čeka pali kuću na ovom i na drugom 
svijetu ? 

Ne vidiš li, da si od neukog prkošljivog čovjeka, 
kroz zločins' o družtvo spao na rasipnoga i lahkomi- 
šljenoga raspikuću i lopova, a sad zar hoćeš još i 
palikuća da postaneš? Opameti se! Okreni, i ostavi 
zlu stazu grijeha i opačina, na koju si došao, pa se 
opameti! Još je vrijeme. Okreni. Okreni! — — — 

Sjena se sve bliže primiče Ignjinoj kući. Tjera ju 
mržnja i paklena zloba. 

Jest Tomo mrzi ignju, mrzi ga iz dna duše svoje, 
jer je bolji od njega. Mrzi ga, što je čestit i valjan, te 
što sve ima što god mu treba, dok on sve dublje 
pada. Nezna to Tomo doduše, al osjeća, da je tako. 
Osjeća, da je svaki dan gorji, al se ne kaje. Mržnja 
ga je zaslijepila. Zar Ignjo, da bude imućan i ugledan 
u selu, dok će on propasti? Ne, i stoput ne. 

Došav do kuće Ignjine pogleda ju, pa se muklo 
pakleno nasmije: 

— H ah ah a! E kućo stara koljevko moja dosta si 
služila. Gle kako ponosno gledaš na me? Al vidiš, 
ova jedna cintelica (šibica, žigica) kaka je godj mala 
— uništit će tebe, i one tvoje stanovnike, ako se za 
vrijeme ne spase. Gle, i vjetar stao piriti! To bolje! 
Hahaha! Lijepo ćeš goriti, a Ignjo, tvoj ponosni gazda 
ne će imati kud ni glavu skloniti. Tako će biti, da! 
Ja sam propo, al ćeš bome i ti. Jednaka braća, jednake 
kape hahaha.? 

Sve spava. Titko ništa ne sluti, da je 1 orno na 
poslu. Hahaha, kaže naš pop: Bog je svemoguć. Ha¬ 
haha! Sad nekpokaže, šta može. Hahaha! Nije istina! 














Ja Tomo ja sam svemoguć! Ole kako se je već lijepo 
razgorilo, baš fain. Sad bože, pokaži šta možeš! Po- 
mozi ako možeš ovom tvom petolizici, a naškodi meni, 
ako moš? Hahaha! — Sbogon kućo, sbogom Ignjo! 
Sretno vam bilo — i nestane ga u noćnoj tišini. — 

* 

* * 

2. Požar u selu. 

— Vatra! — Vatra! - 
Zvona zvone, ljudi trče i viču: Odje gori ? 

— Kod Naprednjakovićevih! — — U pomoć! 

vatra -- vatra! 

I učitelj se probudi od te silne buke i vike i 
zvonjave u po mirne noći. 

Brzo se obuče, pa bjež ali umjereno, jer je znao, 
da ko brzo trči, dolazi umoren na žarište, pa nije za 
posao. Došav na žarište, nadje ljude oko goruće Ig- 
njine kuće, gdje mirno stoje sa lulama u ustima pa 
zjakaju u vatru. 

— Ma ljudi božji pomozite drugu! Zar ne vidite 
koliki je vjetar!? Može sve selo pogoriti. 

— E što je Bog do, to će biti, reče jedan. Proti 
božjoj volji ne valja ustati. 

— Ma ljudi ne budite ludi! Bog veli: »Pomozi 
si sam, pa ću ti i ja pomoći«. Na posao! — Kneže 
upreži brzo, pa dovezi općinsku štrcaljku. Brzo, brzo! 
Ponesi i čakije pa kable. Knez ode, a učitelj reče 
Ijudma: brzo ljudi, žene i djeco po kabliće i po op¬ 
ćinsko bure s vodom. Ako ne idete, poslat ću po 
žandare. To je pomoglo. Svi odoše i za čas dodjoše 
sa štrcaljkom, vodom i kablićima. 


U isto vrijeme naloži učitelj ljudima, da najprije 
izbave sve ljude i marvu iz kuće, nu to je već bilo 
gotovo. Ignjo, čim je opazio, da mu kuća gori, pre¬ 
krsti se i pozva Boga u pomoć, a onda probudi dru¬ 
žinu te im reče: »Uzdajte se u Boga, nemojte izgu¬ 
biti glavu! Kuća gori! Treba spasiti što se da. Svi 
skočiše uplašeno na noge, te htjedoše van. Stanite, za¬ 
povjedi Ignja. Dignimo oca, pa ga odnesimo najprije 
van. To i učiniše. Za ocem odvedoše marvu, živad i 
psa, a onda se dadoše na gašenje. Ignja je odmah 
vidio, da neće moći kuću spasiti, stoga odnese svoje 
papire, policu i drugo što je mogao spasiti na sigurno 
mjesto, gdje je postavio pouzdana čovjeka, koji će sve 
to čuvati. 

U to se je već skupilo sve selo, da vidi jpožar 
al tek kad je došao učitelj, stali su gasiti vatru. 

Vatra je već lizala svu kuću, a gusti je tmasti 
dim sukljao kroz grede. Sva je zgrada bila u plamenu, 
a plamen taj rasvjetlio je cijelu okolicu. Vjetar je na 
sve strane nosio goruću trsku. Učitelja je to zabrinulo 
pa je odmah odredio da se sva Ignjina kuća ruši. Dokjsu 
jedni rušili i kidali, drugi su dobavljali vodu u kablicama. 

Učitelj ih je poredao u dva reda: jod vatre do 
bunara, a drugi red od bunara do vatre. Prvi kod bu¬ 
nara zagrabio je u kablicu vodu, te dao drugomu 
kablicu. Drugi je dao trećemu, i tako bi kablice išle 
vrlo brzo od ruke do ruke sve do vatre. Prazne ka- 
bljice išle bi drugim redom sve do zadnjega čeljadeta, 
koji bi prazne te kabljice dao opet prvomu, da ih na¬ 
puni. Ljudi su sipali vodu u vatru, al je to sve premalo 
bilo. Telj nakon njekog vremena dobavi knez štrcaljku. 
Tek što stiže vatrogasna štrcaljka, kad najednom jedan 
poviče: Eno i Tomina kuća već gori. 


— 113 

















I zbilja! Kaki je bio jak vjetar, donio je goruće 
djelove i do Tomine kuće, te ju upalio. A kako i ne 
bi, kad je na tavanu imao svoj barut u sandučiću 
sakrit u sijenu, kojeg je tamo držao. Kako su vrata sa 
tavana bila pokidana i otvorena, lako su iskrice došle 
do tavana. 

U isti čas, što su ljudi opazili dim na Tominoj 
kući, potrese se zemlja i uz strahoviti tutanj poleti 
krov Tomine kuće raskidan na tisuće sitnih dijelova 
u zrak. Sve se upropasti, te sakrije po kućama, ne 
znajuć, što se je dogodilo. 

Dugo su još zrakom letili komadi, a ljudi nisu 
smjeli van. Kad se je opet sve smirilo, odoše ljudi 
opet na žarište, te opaze na svoj užas, da Tomine i 
Ignjine kuće više nema, dok je lihvareva sva u pla¬ 
menu bila. Lihvar je dugo vikao za pomoć, ali tko će 
pomoći, kad nesmije van od komada greda, koji su po 
zraku letjele. Lihvar strašljiv kaki je bio, brinuo se je 
samo u prvi čas, da iznese živu glavu. Kad je vidio, da 
je sva kuća u plamenu ne usudi se više u kuću, da 
spasi ženu i novac. Žena i novac, to je bilo jedino, što 
je taj krvopija na tom svijetu ljubio. A gle! kao što 
je Tomu stigla ruka Božja, te mu dokazala, da čovjek 
obraća, al da jedini Bog obrne, tako je evo Bog sada 
i lihvara kaznio. U vatri blio mu je jedino njegovo 
blago, bilo je sve, što je ljubio. Znao je, da će sve 
izgubiti, a ipak nije bio tako odvažan, da spasi što 
je u nutri. 

U pomoć ljudi, u pomoć! Izgori mi žena i novac! 
Nitko se ne javlja. Sad se u svojoj zdvojnost sjeti, j 
da straga spava Stevan, koji se je ove večeri opio kod 
njega. Lihvar otrči do štale, te probudi Stevana. Kad 
je Stevan vidio, šta je i kako je, pa kad je čuo, gdje 

su novci, a gdje žena, brzo si smisli osnovu, pa po- 
brza u kuću. Tu je već sve bilo puno dima, pa je 
Stevan jedva dihao. U zubima je držao mokru krpu, 
pa se je jedva dovukao do ormara. Znao je doduše, 
da bi trebao najprije ženu spasiti, koja je omamljena 
dimom u sobi ležala, al što je stalo jednom Stevanu 
do ljudskoga života? Njemu da su novci! Hahaha! 
Nasmije se usred pogibelji, u kojoj je bio. Zar žid 
misli, da ću mu ja novce dati? Briga me. Novac sebi, 
a papire njemu. Kazat ću, da drugo nisam našao, pa 
mir. Tek nakon nekoliko časova napipa ormar, izvadi 
kesu s novcima, spremi ih u žepove, uhvati svežanj 
spisa, pa pobježe van, a da se za sirotu ženu ni bri¬ 
nuo nije. Vani dade lihvaru spise, te reče, da drugo nije 
mogao napipati, a ženu da nigdje ne može naći. Lihvar 
u svojoj zdvojnosti ni ne pogleda što je dobio, već 
strpa sve u žepove, pa htjede konačno sam da u kuću 
prodre, da spasi ženu si. Al u taj čas strovale se grede 
kroz strop uz silnu pucnjavu na pod, a silni plamen 
prodre kroz vrata, prozore i pukotine, te jednim ma¬ 
hom osveti nedjela narodnog krvopije, uništiv mu sve, 
što mu je bilo milo i drago. 

Badava su ljudi dovukli štrcaljku. Sva pokvarena, 
nije se mogla upotriebiti, pa su ljudi morali rukama 
sipati vodu u vatru. Učitelj odredi, da se susjedne 
kuće pokriju mokrim plahtama, te da svaki točno pre¬ 
gleda svoju kuću, štale i nije li gdje kaka iskrica pala. 
Kraj žarišta odredi stražu, koja je cijelu noć stražila. 
Srećom stade vjetar, a gusti oblaci se otvoriše, a 
spasonosna kiša stane lievati kao iz kabla. 

Bog sam kanda je htio selo očuvati od daljnje 
propasti. Nakon, što je Tomina kuća u zrak poletjela, 
prihvatiše se svi seljaci ozbiljno posla. Sveobći strah spo- 

pade ih. Taka užasa, taka požara još nikada vidili nisu. 
Svi su bili bez glave, a da nije bilo učitelja, koji je 
jedini znao što radi, postalo bi cijelo selo žrtva pla¬ 
mena. Svi su to osjetili u sebi, pa su stali učitelja 
gledati s njekim strahopočitanjem, stali su ga štovati, 
a što je glavno: u taj par bili su svi osvjedočeni, da 
im je učitelj zaista pravi prijatelj, pa odlučiše u bu¬ 
duće mudre njegove savjete poslušati. Predobro su se 
sjetili njegovih rieči u straži, koje su se na žalost tako 
brzo ispunile. 

Stevan je sa svojim plienom sretno doma stigao. 
Ugrabio je 20 hiljada kruna, svu lihvarovu imovinu koju 
lihvar iz opreznosti nije htio dati u štedionu već zato, 
što su mu doma silne kamate nosile, i jer je uživao 
noću, kad je sve spavalo — brojiti svoje blago. Doma 
nadjeTomu sveg blieda. Kad je Tomo podpalio lgnjinu 
kuću, ode u svoj bostan da gleda, kako će mu nedjelo 
poći za rukom. Uživao je, kad je vidio lgnjinu kuću 
u plamenu. Uživao je, kad je vidio, da se je sa zem¬ 
ljom sravnila, ali s užasom protrne, kad mu na jednom 
kuća odleti u zrak. U taj par nije se sjetio, da je na 
tavanu spremio u kutiju baruta, već je vidio prst božji, 
vidio je nagradu za svoje nedjelo. Izgubio je svoju 
liepu kuću i sve, što je u njoj imao. Kako je bio po¬ 
nosan na tu svoju kuću, samo što od žalosti ne po¬ 
ludi. Čupao si je kosu, psovao i bježao kao biesan 
oko goruće si kuće, al sve badava. Za koji čas, a on 
ostade bez kuće. Pod bratom je bolan jamu kopao, a 
sam je u nju pao. Jedno ga je samo tješilo. Vidio je, 
da je i lihvarova kuća izgorila, pa je za sigurno držao, 
da je požar i njegove obligacije uništio. Onda bi se 
zakleo kod suda, da ništa ne duguje, pa mir. 

Što je njemu sada već stalo do krive zakletve 1 

Satrven dušom i tielom, odšulja se do Stevine kuće, 
da čuje od Stevana, jel lihvar ima još njegove obli¬ 
gacije, pa da se njekud sklone. Već smo rekli, da je 
Stevan doma našao Tomu. 

Stevan je bio lukav, pa nije htio da spomene, 
da ima novaca, već je liepo šutio. Čim je pogledao 
svoga druga, znao je sve. 

— Al si bio lud, reče Stevan Tomi. Šta mi nisi 
kazao, šta si smislio? Ja bi te bolje naputio, pa ne bi 
kuću izgubio. 

— Mani se, odreže Tomo, što sam tražio, našo 
sam, pa mir. Kako Je s Markom ? 

— Bome zlo. Izgorjela mu žena i novac. 

— A obligacije, upita u strahu Tomo. 

— Mislim, da su i te odfućkale. 

— E onda je dobro, uzdahne laglje Tomo. Oš me 
primit k sebi, dok si drugu kuću napravim? 

— Pa dodji, ili bolje ostani tu. Ne marim. Ić 
ćemo skupa u lov na srne i jelene, a i za pit bit će 
pomalo, reče smiješeći se Stevan. 

• — E al nemamo žene. Ko će nam kuhati i spre¬ 
mati, upita Tomo? 

— Ne boj se, kod mene ima svega, što god treba. 

— Uh samo da sam bio pametniji, pa da sam 
se osigurao, sad bi imao novaca šok, a tako nemam 
ni filira. Od čega ću živiti ? 

— Kod Marka sam već izvadio toliko, koliko mi 
cijeli grunt vrijedi, pa će teško još šta dati. 

— Di bi ti dao, kad nema ni sam ništa! Kradi, 
pa ćeš imati. 

— E pa tako će i biti, odvrati Tomo. 

— A di ti je Franjka? upita nehajno Stevan. 

— Vidio sam ju, kad je kod Ignje gorilo, gdje 
pomaže. Mislim, da je kod njih. 

— A ti ju ostavi tamo. Tu bi nam samo smetala. 
Znaš, da mi imamo po noći kojekakove poslove, pa 
to derište ne treba zato znati. Ženska glava ne zna 
šutiti, pa sve izlaje, a onda bome zlo za nas. Kaži 
joj, da ju više ne ćeš da vidiš, jer je pomogla Ignji, 
tvome dušmanu, pa mir. 

— Imaš pravo. Ta curenda i onako s njima drži. 
Samo bi nam smetala. Poručit ću joj, da mi se više 
ne pokaže pred očima. 

— A sad hajdemo spavati, zaključi Stevan. Tomo 
legne, a Stevan ode u štalu, da sakrije — lihvarevo 
blago. 

* * 

* 

3. Poslije požara. 

Poslije požara ode sva Ignjina družina knezu na 
konak. I učitelj ode s njima do svoje kuće. 

Janja se oprosti od njega suznim očima. 

— Hvala Vam, gospodine. Sto put Vam hvala! 
Bog Vam platio! 

— Na što Ignjo? 

— Ma ne pitajte, gospodine. Da nije Vas, ja bi 
danas bio siromak. Zar me niste Vi nagovorili, da 
se osiguram! Evo kako god mi je teško, što je naša 
stara koljevka izgorila, opet mi je lakše, kad pomislim, 
da će mi osiguracija platiti toliko, da ću si moći 
novu kuću sagraditi. Da gospodine, Vi ste mi veliki 
dobročinitelj, pa Vam ne mogu drugač svoju zahval¬ 
nost iskazati, već da Vam poljubim ruku i velim: 
hvala ! — 


— Ma mani se čovječe božji. Da se ti nisi sam 
osigurao, mogao sam govoriti, koliko god bi htio. Ja sam 
učinio, što sam morao, a drugo ništa. A sad s bogom ! 

— Sretno gospodine. Još im jedared hvala! 

— Nemate na što, laku noć. 

Iduć dalje, upita knez Ignju: A što misliš, kako se 
je vatra porodila? 

— Ne pitaj prijatelju. Ja dobro pazim na svoju 
kuću. Prije nego legnem, pregledam sve. Kod mene 
se loži u zatvorenim ložištima. Drva nikada ne slažem 
blizu krušne peći. Vatru i žeravicu uvijek pogasim 
sam prije nego legnem. Nedam nikada, da se blizu 
drvarnice, suše, tavana ili drugdje, gdje ima upaljivih 
predmeta, loži vatra. Na lampe uvijek pazim, da se 
ne sruše i da ne dosegnu lahko upaljive predmete, 
pa je nikada ne palim u štali, suši, drvarnici, sprem¬ 
nici i tavanu. Za te prostore imam sigurne fenjere, 
koji su sa svih strana staklom zatvoreni. Ako ih 
objesim, pazim da ih objesim na sigurna mjesta, gdje 
se ne mogu lahko upaliti. Žigice (cintelice, šibice) 
držim uvijek u škatulji ili cintežači u škatulji(za ši¬ 
bice), a te opet smješćam daleko od peći i od upa¬ 
ljivih predmeta. U štaglju, štali iii drvarnici nikada ne 
držim žigice. 

Ulje, loj*), žestu**), petrolej i rakiju zatvaram uvijek 
u podrum, dok slamu, sijeno ili konopljom natova¬ 
rena kola ne puštam nikada preko noći na otvorenom 
mjestu ili u dvoru, već ih smjestim u šupu, daleko 
od vatre i žigica. U mojim štagljima, šupama i u štali, 
drvarnicama, sjenarama i na tavanu, ne smije nitko pušiti. 
Kreč ne smije stajati kod mene neugašen, već se 
mora odmah gasiti. Prozorčiće od tavana svako veće 

*) Zetin. — **) Špirit. 

zatvaram. Mast i loj topim samo na zatvorenoj vatri, 
pa imam uvijek poklopac pripravan. Hranu sam bio 
spremio kao i slamu, kudjelju, drvo, burad, loj i vosak 
u sigurne prostorije. Lan i kudjelju ne smiju moji 
nikada u kući sušiti, a oko lana i kudjelje dam samo 
po danu raditi. Kad se ispali dimnjak, pazim dobro, 
da se ne dogodi vatra. Indi vidiš od moje strane nije 
krivnja, al ja mislim, da mi je vatra podmetnuta. 

— A ko bi mogao tako što učiniti? upita sav u 
čudu knez. 

— Ja sam sa sobom na čistu. Ja znam, ko ine 
je htio upropastiti, al ga ne ću izdati. Bog ga je već 
kaznio, a kaznit će ga još. 

— Hm, hm, mogu si misliti, reče knez i ušuti. 

* 

* * 

4. Korist osiguranja. 

Prošlo je nekoliko dana. — -- — 

lz grada dodje komisija, da izvidi štetu. Kad su 
se osvjedočili, da je zbilja sve izgorilo, isplate Ignji 
deset hiljada kruna. Od Ignje odoše lihvaru. 1 oprezni 
lihvar bio je osiguran na deset hiljada kruna. I ovome 
isplatiše potpunu svotu, i kad je to čuo Tomo, skoro 
da ne pobjesni. Ta sa deset hiljada kruna može si 
Ignjo novu novcatu kuću sagraditi i još sve svoje 
dugove otplatiti. 

Ne, to je odveć. Toga ne bude. Ubit ću Ignju, 
reče sav ljut Stevanu. 

— Ne budi lud. Šta bi imao od toga ? Vješali 
bi te, pa mir. Ostavi ga samo, znam ja nješto boljega, 
gdje ćenio bolje obogatiti, samo se strpi. 




— Zar obogatiti ? Da. Samo bi još jednom obo¬ 
gatio, da pokažem Ignji, da imam više od njega. 

— Bit će! Samo se strpi. Sve će biti. A sad 
ajdmo na fazane. 

* 

* % 

5. Učitelj kuje gvoždje, dok je vruće. 

U nedjelju poslije požara skupi knez opet sve 
ljude u stražu. Danas su osim Tome i Stevana svi 
došli. I učitelj »slučajno« dodje. 

Svi ga srdačno pozdrave, te mu napraviše mjesto, 
da je mogao upravo u sredinu medju nje. Knez još 
nije bio došao, pa su svi govorili o požaru. Jedni 
su prigovarali drugima, da su premalo radili, drugi 
su opet prigovarali, kako je štrcaljka pokvarena, dok 
su treći rekli: pa šta bi nam hasnila, da je i dobra, 
kad mi ne umijemo s njom baratati. Jedan upita ignju, 
da li je istina, da je iz grada dobio deset hiljada 
kruna, pa kad to ovaj potvrdi, svi su se stali čuditi. 
Kad je vidio učitelj, da su mu ljudi danas sasvim 
drugačiji, nego do sada, uze riječ, te im prozbori: 

Dragi Brezovčani! 

Kad sam vam ono zadnji puta govorio o vatri i 
vatrogasnom društvu, niste htjeli da poslušate moj 
savjet, da si ustrojite vatrogasno društvo. Danas vidim, 
da se kajete, što me niste poslušali. Strašna je vatra 
prijetila cijelom selu, a mi nepripravni, slabo bi što 
prepriječili, da nije sam Bog pomogao. 

Sami ste vidili, da ni jedan nije znao, što bi radio. 
Oko štrcaljke se niko ne razumije, niko ju ne redi, 
pa koje čudo onda, ako štrcaljka kod vatre ne može 
raditi. Da imamo naše društvo, držali bi često vježbe, 

svaki bi znao svoj posao, pa bi mogao požar pogasiti 
i ugušiti te prepriječiti, da se dalje ne može širiti. 1 
kod našeg požara mogli bi više spasiti, da smo odmah 
svi ujedinjenim silama stali vatru još u zametu gasiti. 

_ Pravo velite gospodine. Treba da si uredimo 

vatrogasno društvo. Jeste li svi za to? upita knez, 
koji je medjutiin došao. 

— Jesmo, odazva se sva skupština. 

— Hvala vam, braćo, reče učitelj. Sad vidim, da 
će skoro i pred vaša vrata sunce sinuti. Budite 
složni u dobru, pa ćete viditi, da ćete napredovati. 
Gledajte, Ignjo me je poslušao. Osiguravao je svoju 
imovinu na deset hiljada kruna, pa je mirno spavao.. 
Evo ga je stigla nesreća, al ga ne uništi. Sto je imao 
štete, naplatilo mu je društvo, a on danas pogorelac 
ima više, nego što je imao prije. Stoga vam ljudi svje- 
tujem: Osigurajte kuću i ine zgrade proti požaru, a 
usjev još i proti ledu, pa ćete moći i vi mirno spa¬ 
vati. Istina, to stoji par kruna, ali je pametno na taku 
sigurnost svoju krajcaru uložiti. Stigne li te nesreća, 
plati ti se trošak i šteta, ne stigne li, te rado ćeš 
platiti. — 

— Bome ljudi, gospodin baš pravo kaže, reče 
knez. Vi znate, da sam se i ja osiguro. 

Kad je tuič kod nas gorilo, mal da ne ode i 
moja kuća, al sam bio spokojan, jer sam znao, da ko¬ 
liko ću štete imati, toliko ću odštete dobiti. 

— No gle, reče jedan od seljaka. Kad je tako,, 
upišite mene. 

— 1 mene — i mene. Upišite nas sve. Svakoga na 

pet hiljada kruna, poviču svi. 

— Lijepo od vas, čestiti ljudi, pohvali ih učitelj. 


Dao Bog, da se u vaš primjer ugledaju svi drugi 
hrvatski seljaci. 

* 

* 


6. Brezovčani žele kuće po propisu graditi. 

Molim vas, gospodine, kad smo se baš sastali, 
kažite mi, kako bi bilo najbolje kuću sagraditi, da 
bude što zgodnija, i da je onakova, kako to zakon 
išće, upita Ignja. Znao je on doduše sve, al je pitao, 
da i drugi čuju, pa da i oni, kad budu kuću gradili, 
znadu šta će i kako će. 

— Drage volje, reče učitelj; pa čujte dakle svi: 
Želi Ii tko graditi novu zgradu, ili staru dograditi, ru¬ 
šiti ili preinačiti, mora zatražiti gradjevnu dozvolu. 

— Od koga se to traži? upita Ignja. 

— Ako gradiš samo manje zgrade kao štale, sušu, 
hambar, svinjac ili drugu zgradu na zidanom temelju, 
onda je dosta, da ideš na općinu, te to tamo prijaviš 
i zamoliš za gradjevnu dozvolu. Ali ako želiš podići 
kuću, ili ju dograditi, moraš zamoliti dozvolu za grad¬ 
nju od kr. kotarske oblasti. 

— E al kako se molba pravi ? upita opet jedan 
seljak. - 

— I to je jednostavno, odvrati učitelj, za manje 
zgrade, za koje trebaš dozvolu od općinskog pogla¬ 
varstva, ideš samo na općinu, pa zamoliš, da uzmu u 
zapisnik, da ti želiš ovo ili ono graditi, da će ta zgrada 
biti tako i tako duga, visoka i široka. Na molbu daš 
biljeg od jedne krune, a za svak'i prilog 60 filira. 

Hoćeš li pako novu kuću imati, ili kuću dogra¬ 
diti ili preinačiti, moraš molbi priložiti osnovu dva 
put napravljenu, sa tvojim imenom i katastralnim bro- 

jem providjenu. U toj se osnovi mora viditi, koje su 
komšijske zgrade, ceste i putevi. Gdje su hambari, 
zahodi, djubrišta tvoja i komšijska. Toj osnovi valja 
predložiti tloris podruma i krovišta, pa onda risariju, 
kako će izgledati kuća s prijeda, a kako u prosjeku. 
Te priloge dakako ne možeš sam napraviti, već za to 
moraš uzeti kakvoga mjernika, koji će ti sve napraviti, 
al kao molitelj treba da znaš, šta ti sve treba. Sve te 
priloge moraš potpisati, a nuz tebe mora metnuti svoj 
potpis mjernik i onaj majstor, koji će ti kuću zidati. 

- Vidji, vidji, koliko tu ima kerefeka. Pa šta 
onda bude s tom molbom? upita jedan šaljivdžija. 

- Molbu, koju si za manju zgradu od općine 
zatražio, izloži općina kroz osam dana na uvid. 

- Kako je to? opet će jedan. 

- Na uvid izložiti znači, da svako ima pravo sve 
priloge i molbe na općini gledati. Ako je kojem kom- 
šiji što krivo, a on ti u to vrieme može prigovoriti. 
Poslije toga roka vijećat će povjerenstvo, a osam dana 
kašnje dobit ćeš odluku, dal smiješ ili nesmiješ 
graditi. Ta dozvola vrijedi jednu godinu, a za to vri¬ 
jeme moraš graditi. Ne gradiš li za godinu dana, 
moraš novu dozvolu zatražiti. 

— Vidi ti belaja, rekoše njekoji. Al kad imamo 
dozvolu, onda valjda smijemo graditi? 

Da, onda možete graditi. Al kad gradite kuće, 
gledajte, da si napravite kuće sigurne, zdrave i zgodne. 
Sigurne će biti, ako kuće podižete od pečene cigle, i 
ako glavni zidovi budu pol metra debeli, dok razdi- 
jelni zidovi mogu biti samo 15 centimetara. Zgradu 
podiži svakako tako visoko, da ti od sokaka mjereno 
od zemlje do gornjeg dijela vijenaca bude najmanje 
tri i pol metra visoko, dok sobe iz nutra moraju bit 


najmanje dva metra i šesdeset centimetara. Glavni ulaz 
treba da je 1 metar 60 centimetara širok, dok veža 
mora biti 2 metra 30 centimetara široka. Pod sobe 
nek je bar 20 četvornih metara velik, a to će biti, ako 
napravimo sobu četiri metra široku i pet metara 
dugu. U čestitoj lijepoj kući su vrata bar 90 cm. ši¬ 
roka i 1 metar i 90 centimetara visoka. 

— A kako da si napravim prozore? upita jedan. 
1 ja bi gradio kuću, pa bi Vas rada poslušao. Što 
nam hasni, kad gospoda imadu kojekake gradjevne re¬ 
dove u svojim ormarima, a mi, koji gradimo, ne znamo 
što je bolje!? Da nas je tko već prije uputio, ne bi take 
male kolibice više u bogatoj Slavoniji vidili. 

— Pravo imaš. Ja ću vam sve kazati. Vi ste si¬ 
gurno već sami pogodili, zašto se traži od kuće, da 
je velika i prostrana. Nije to zato, što je ljepša, već 
zato, što je veća i zdravija. Vidiš u malim sobicama 
brzo se zrak iskvari, a čeljade cijelu noć probavi u 
nezdravom stanu, te mora da oboli. Zato i ne valja, 
kad ljudi na svoje kuće male prozore meću. Taka se 
soba nikada pravo ne zrači, pa u njoj ne može biti 
dobar zrak. Prozori treba da su bar 60 cm. široki i 
90 cm. visoki. Sa prozorima ne treba škrtariti. Na pro¬ 
zor dolazi svjetlost, koja nam je vrlo nužna za naš 
opstanak i za naše zdravlje. Sad mislim, da sam vam 
o kući samoj dosta reka. 

— Hahaha, alaj ste Vi gospodine loš majstor, 
opet će onaj šalivdžija. Vi bi nam napravili kuće bez 
krovova. Hahaha! 

— Gle zbilja! E za krov i onako veli gradjevni 
red, da se više nove kuće ne smiju slamom ili trskom 
pokriti, dakle ćemo kuću crijepom pokriti. Taka je 
kuća puno sigurnija proti požaru. 










No da, to je već istina, prihvati knez, ali treba i 
na to paziti, da staje i štagljevi budu dosta daleko 
od kuće. 

To svakako, potvrdi učitelj. Osim toga razuman 
gospodar pazi, da mu zdenac bude najmanje 10 metara 
daleko od kanala, zahoda i djubrišta, da mu se voda 
ne pokvari. Taki zdenac trebalo bi svake godine je¬ 
danput čistiti. Još je jedno, što bi vam svjetovao, a to 
je, da si svaki napravite doma zahod. Ja sam često 
na svoj užas opažao, da u više sela nema ama baš 
ni jedan zahod. Vi ni ne mislite, kake užasne posljedice 
to za Vas ima. Uzmite samo zlo vrijeme. Vi se po zlu 
vremenu često strašno rashladite, a puno je seljaka 
već zaglavilo, jer se nijesu znali čuvati, jer nijesu imali 
zahoda. 

U ljetno pako doba rasširuje se na daleko smrad, 
koji je opet ubitačan. A sad još uzmite k tomu zao 
primjer za djecu. Ta Vi me razumijete! Ja bi Vam 
stoga svjetovao, napravite si zahode, ali dobre i zdrave 
zahode. 

Pa kad je to tako, možemo i to načiniti, ne će nas 
taj posao ubiti. 

Bogme neće, al će Vam koristiti. A sad Vam hvala, 
što ste me poslušati. Ako tako dalje napredujemo, 
ne trebamo se bojati budućnosti. Tima riječima ostavi 
učitelj skup, pa sav sretan ode doma. 

Išao je istim putem, kao i zadnji puta, išao je od 
istih ljudi, kao i zadnji puta, kad je tako gorko iskusio 
svu težinu svoga zvanja, a opet kakva razlika! Kaki 
su ti ljudi bili zadnji put, a kaki su bili danas. Da, da, 
reče sam sebi: na jedan udarac tic pada dub, a s ustraj¬ 
nošću, dobrom voljom ipregaranjem čovjek ipak konačnu 
svrhu postizava. _ 

VIII. DIO. 


1. Na bubnju. Kobna odluka. 

U seoskoj straži kupi se svijet. Oko stola sjede 
gospoda od suda, a seoski birov udara u bubanj. 
Svijet se kupi. Danas se munta Tomin grunt. Lihvar 
Marko dugo je plakao za ženom i novcem, al se je 
ipak tješio time, što je još imao Tomine obligacije. 
Druge su obligacije do duše skupa sa novcima po¬ 
stale plijen požara, ali Tomina obligacija i ono 10 hi¬ 
ljada kruna, što je dobio za osiguraciju, napraviše ga 
opet bogatim čovjekom. Lihvar je odmah utužio dug 
i evo, danas je došla komisija, da munta. Da nije 
bilo tu žandara, teško, da bi Tomo ostao miran, ali 
videć, da se proti sili ne može boriti, stiskao je samo 
od jada zube, pa je gledao, kako mu i zadnji dio nje¬ 
gove liepe imovine nestaje. Munta je bila brzo go¬ 
tova. Lihvar je najviše nudio, pa je dobio sav grunt. 
Na obveznice je naplatio 100 kruna, pa je dao sve 
na svoje ime prepisati. Plativ komisiji dosta lijepu 
svoticu para, ostade Tomi tek nekoliko kruna. Komi¬ 
sija ode, a Tomo sav bijesan ode Stevanu. Svijet mu 
se je putem uklanjao, znajuć, da bi danas moglo biti 
zla. — 

Došav Stevanu, stane lupati tanjure, lonce i sto¬ 
lice, pa ga je jedva Stevan mogao donekle umiriti. 

— Dobro, ja sam propao, propast će i on. Uh 
da je sada tu, ma zgrizao bi ga zubima. A neka! Još 
danas ću ga ubiti, poviče, te podigne ruku prema 
nebu, kao da će se zakleti. 

— Koga? upita hladno Stevan. 

- Ignju. 

— Da šipak! Valjda si ludPSta bi imao od toga? 
Ja ću ti nješto pametnijeg reći. Kaži tko te je muntao ? 

— Marko. 

— Tko ti je oduzeo sve? 

— Marko. 

— Tko te je varao obligacijama? 

- Marko. 

— No pa vidiš ! Ako već hoćeš koga ubiti, a ti 
ubij Marka. To će nam bar biti od koristi. U jednu 
ruku ćeš mu se osvetiti, a u drugu ćemo doći do 
onih 10 hillada kruna, pa bar imamo opet malo no¬ 
vaca. S tima novcima moći ćemo fain živiti. 

— Ha! To je pametno! Hoću, ubit ću ga! Da, 
ubit ću ga, pa još danas. Znat će, koga je muntao. 
Ja rekoh! 

— Kad ga budemo bili orobili, pobjeć ćemo u 
šumu, gdje nas nitko ne će naći, pa ćemo tamo 
lijepo živjeti, dok nam ne dosadi. Jel pravo? upita 
lopovski Stevan. 

— Je, sve mi je pravo, al kako ćemo ? 

— Sasvim lahko. Na večer idemo u njegovu go¬ 
stionu, pa ćemo se napraviti kao da smo pijani. Ti 
ćeš naručit vina, a onda ćeš platiti evo ovom stoti¬ 
njarkom. To rekav, dade Stevan Tomi jednu stoti¬ 
njarku. — 

- Tomo ga u čudu pogleda, pa će: A odakle 
tebi ti novci? 

— A zar ja tebe pitam odakle ti tvoji? odvrati 
oštro Stevan. 

Ne brini se za mene. Uzmi novce, pa učini, kako 
sam ti rekao. 

— Pa dobro. 

I tako ta dva zločinca odlučiše, da postanu još i 
ubojice. 

* 

* * 


2. Lihvara stiže kazna. 

Lihvar Marko najmio si je jednu kućicu, i tu 
otvorio birtiju i dućančić. 

U cijeloj kući bile su samo dvije sobe. U prvoj 
je bila birtija i dućančić, a u drugoj je Marko spavao 
i držao svoje papire i novce. Oko desete ure, baš kad 
je Marko htio da zatvori svoju gostionu, banu unutra 
Stevan i Tomo. Marku seje pričinilo, da su oba pijani, 
pa nije ni slutio zla. Tomo i Stevan pili do ponoći. 
Onda ustanu, da će platiti. Tomo izvadi stotinjarku 
pa ju dobaci lihvaru. Ovaj ju ponizno digne, te odbrza 
u drugu sobu, da ju razbije (promijeni). U isti čas 
zatvori Stevan vrata, a Tomo ode za lihvarom u drugu 
sobu. 

Sad ćemo nas dva obračunati, reče Tomo, te 
uhvati lihvara za vrat, te ga stane gnjaviti. 

Uplašeni lihvar sruši se na zemlju, a Toma mu 
klekne na prsa. 

— Milost, milost, propenta u smrtnom strahu lihvar. 

— Ha! Milost? A jesi li ti sa mnom imao milost? 
Jesi li imao milost sa ubogim i udovicama, kojima si 
krv ispijao do zadnje kapi? Ha! Govori! Kad si ti 
imao milost? Gdje je moja zemlja? Gdje je moj no¬ 
vac? Ha? Drhćeš je li? Ne pomaže ti ništa, moraš 
umrijeti! — 

— Joj Tomo milost! Sve ću ti dati, što imam, 
samo me pusti. 

— Hahaha! Zar me ne bi ti sutra odmah tužio? 
Moraš umrti. Gdje su novci? Kazuj? 

— Nemam, promuca lihvar. Milost! 

— Šta nemaš? No pa dobro. Naći ću i bez tebe, 
a sad primi nagradu za sve svoje lopovluke. 

To rekav, zarine mu duboko nož u prsa. 

* 

* * 

3. Bijeg. 

— Sav krvav ostavi Tomo svoju žrtvu, te stade 
pretraživati sve ormane i sve sanduke, al novaca malo, 
tek nješto sitniša. Sav zdvojan odtrči u prednju sobu, 
da pozove Stevana, da i ovaj potraži, ne bil bai 
skupa šta našli, ali i taj ne nadje više. Već su htjeli 
otići, kad se sjeti Tomo, da pretraži mrtvog lihvara. 
On pristupi mrtvacu, ali s užasom odskoči opet natrag, 
a leden mu znoj orosi čelo. Mrtvi lihvar gledao je, 
kako je Tomo mislio, ukočenim staklenim očima u 
njega, a njemu se pričini, kan da mu mrtav dovikuje: 
»Ubojica«! 

Tomo zadrhta po cijelome tijelu, i ne usudi se ni 
dotaknuti mrtvaca. Zato pristupi Stevan, pretraži mu 
žepove i zbilja nešto nadje. 

Pogledav što je, ispusti bogomrsku kletvu. 

— Šta je? upita Tomo. 

— Taj nas je lopov još mrtav prevario. Evo odnio 
je novac u štedionu na knjižicu. S tom knjižicom može 
samo on novce podići, al mi ne. Badava smo ga ubili! 
Al sad je sve jedno. Ponesi ovu vreću baruta i tu 
pušku, pa hajd da bježimo, da nas tu ne uhvate. 

— A kuda ćemo? upita strašljivo Tomo. 

— U šumu! 


— Kad su ljudi drugi dan odkrili umorstvo i bijeg 
Tome sa Stevanom, znalo se je, da je Tomo postao 
ubojica. Dugo su obilazili oružnici svuda, da traže 
Tomu, al mu ne mogoše naći traga. Ljudi su govorili, 
da je išao u hajduke. 

* 

* * 

4. Kako je Marko Grgin nastradao sa agentom ? 

Sve je selo veselo. A kako i nebi? Za svu 
muku kroz cijelu godinu, žanje sada radljiv i marljiv 
seljak obilan plod. Evo je hvala Bogu ove godine 
žetva dobro platila. Možda nema posla, kojeg narod 
radje obavlja nego žetvu i vršidbu. Pri najgoroj žegi, 
u znoju svoga lica pjeva veseli seljak: 

Djeva Marica žito dožela, 

Žito dožela, tri vjenča splela . . . 

Ove nedelje je vršidba. Svaka skoro kuća vrši. U 
tom naprednom selu, ne mlati više nitko mlatom, već 
skoro sve radi s mašinama. Samo gdje koji još vrši 
na konjima, koji ima tek par vozića žita, pa mu se ne 
isplati drugač vršiti. Ali i ti znadu, da je bolje vršiti 
mašinom, jer ne zablate slamu i zrnje i jer slama iz 
mašine ostane uporabiva za hranu i za stelju. Svi 
imućniji gospodari kupili su si mašine kod gospo¬ 
darskog društva, jer su tu bili najsigurniji, da ih trgovac 
ne može šale prevariti. Samo gdjekoji tvrdoglavac, koji 
baš nikako nije htio poslušati savjet učitelja, nasjeo je 
putujućim kojekakim agentima. Tako na primjer Marko 
Grgin, imućan seljak, ali svojeglav i neuk čovjek. 

Prije jedno dvije nedelje došao je k njemu jedan 
gospodin s’ očalima, pa mu nazove dobar dan. 










— Dao Bog, odzva se Marko. Koje dobro nosite.'' 

— Došao sam, da ti preporučim strojeve za 
vršidbu. 

Moji su strojevi izvrstni, pa ih možeš dobiti 
na odplatu, a što je glavno, nemaš sa društvom posla. 
Znaš, u gospodarskom društvu sjede sami kaputaši, 
koji ne znaju za nikakovu pravicu, a svi u jedne diple 
sviraju. Znaš, da vrana vrani očiju ne vadi. Oni ti gle¬ 
daju samo, da seljaku što skuplje mašine prodadu, da 
mogu bolje živjeti. Zar ne vidiš, kako oni gospodski 
žive, dok ti moraš raditi? 

— Bome tako je, srdito će Marko. Baš pravo 
velite. Ti kaputaši nas izjedoše. 

- - A onda bi Vam uvijek bili tutori, ko da seljak 
sam ne zna, što valja a što ne valja. Uvijek mu pro- 
diče i vode gaza ruku kao malo dijete. Ja da sam seljak, 
baš njima u truc ne bi radio, što oni hoće. 

_ Bome neću ni ja! Pokažite mi Vaše slike od 
mašine i kažite cijene. 

— Za cijenu je najlaglje. Meni ćeš dati samo 5 kruna 
zato, što sam ti prodao mašinu. U fabriki platiti 
ćeš kad hoćeš. Sad ne trebaš platiti fabriki ni krajcaru. 

— Hm, pa to je zgodno. A kad ću onda dobiti 
mašinu? upita Marko. 

— Za jedno osam dana, reče taj gospodin. Sad 
su stali gledati slike raznih vršećih mašina ili strojeva. 
Gospodin taj nagovori Marka, da si kupi stroj s’ parom, 
na kojem bi mogao puno novaca zaslužiti, jer bi pol 
sela moglo na toj mašini vršiti, a što bi od tih u ime 
pristojbe pobro, bilo bi dosta, da istim isplati obroke. 

— Ako ovu mašinu kupiš, reče mu agent, odplatit 
ćeš poslije svake žetve hiljadu kruna. T oliko će ti 

skoro mašina nositi. Za osam godina isplatio si mašinu, 
pa ćeš s njom obogatiti. 

— No pa ne marim, odluči se Marko, koji je mislio, 
da laglje ne može doći do stroja. Samo ako bude bio 
dobar, dodade. 

— Za to nemaj brige. Mi ćemo ti pismeno jamčiti. 

— Dakle osam hiljada kruna košta, upita još 
jedanput Marko. 

— Da. Podpiši mi ovaj ugovor i tu cedulju, pa 
za osam dana imaš ovaj krasni parni stroj. 

— Marko je doduše znao čitati, al svejedno nije 
pravo razumio, što je u ugovoru pisalo. Vidio je samo, 
da tu piše, da će dobiti stroj za 8.000 K. Njeka ga 
bojazan obuze, pa nije pravo htio da potpiše. Čim 
to trgovac ili bolje rekuć taj agent opazi, reče: Moja 
fabrika je vrlo čestita. Mi nikoga ne varamo. Da se 
osvjedočiš, da je tako, hajd na općinu, pa tamo pred 
načelnikom potpiši, a načelnik će naš ugovor potvrditi. 

— E kad je tako, onda vjerujem reče neuki seljak, 
te ode s agentom u općinu. 

Došav na općinu izjavi, da je od ovoga agenta 
željan kupiti parni stroj za 8.000 K na odplatu. Svake 
godine da će odplatiti hiljadu kruna. Načelnik upita 
Marka, dal su mu svi uvjeti poznati, a Marko stideći 
se pitati, što su to »uvjeti«, reče — da jesu. 

— Sada podpiše Marko ugovor i onu cedulju, 
koja je bila mjenica. 

Načelnik potvrdi, da su te dvije stranke u njegovoj 
prisutnosti na zakoniti način sklopile ugovor, a agent 
ode na poštu, da pošalje ugovor i mjenicu svome 
gazdi. 

Na stražnjoj strani ugovora napiše s olovkom; 
s glup ko top«. 

! Marko je imao prepis ugovora u žepu, pa se 
je radovao, da je na taki laki način došao do par¬ 
noga stroja za vršidbu. 

Ne prodje ni osam dana, a Marko dobi od želje¬ 
znice obavijest, da je na njegovo ime došla parna 
mašina, pa da pošalje po nju. Troškovi željeznice da 
su za dobavu tristo kruna, koje mora platiti, prije neg 
Ii parni stroj odbavi. Marko se razljuti. »Tako se nije 
pogodio«. 

Neću ju iskupiti, ne treba mi. Idem na općinu, 
da pitam kako to može biti. Došav u općinu pokaže 
načelniku ugovor, te mu ispripovijedi kako je i što je. 
Načelnik pročita ugovor, pa će: E nema tu ništa. 
Moraš platiti! U ugovoru piše: -stroj stoji 8 000 kruna 
loko Bremen, pa se šalje na trošak i pogibelj 
kupca«. Nema indi druge, već plati pa šuti. Ako ne 
platiš, utužit će te tvornica, pa ćeš svejedno platiti 
onih tri sto kruna, a osim toga i povratak stroja i 
sudbene troškove, što bi te sve skupa došlo na jedno 
osam sto kruna. 

— Joj meni nesretniku! Zar tako stoji? E onda 
nema druge, već pozajmiti gdje tri sto kruna, pa pla¬ 
titi. Joj što sam poradio? Samo da sam prije učitelja 
zapitao, al da! Vrag me je napastovao, a ja luda 
nastrada. 

Stroj je došao. Dobava od željeznice stajala je 
dosta novaca, jer je trebalo 8 konja, da ju po zlu 
putu dobave. Kad je stroj stigao, pohrli pol sela, da 
vidi čudo golemo. 

Prvi je to bio vršeći stroj u selu. Učitelj dodje sa 
Ignjom, da ogleda stroj. 

— Hm, hm, promrmlja učitelj. Sva je ofarbana, 
pa čovjek ne vidi pravo, kaka je. Možda je kotao 

pukao, a onda bi to bila za te, gazda Marko velika 
nesreća. A onda još nisam čitao nigdje, da bi tko tu 
fabriku pohvalio ili ju preporučio. Bog zna, kakova je? 

Marko ljut, što nitko nije osobito razdragan nad 
njegovim strojem, rasrdi se, jer je mislio, da mu učitelj 
zavidi, što ima tako lijep parni stroj, pa odbrusi: Kakav 
je, takav je, moj je! Ako ne bude valjao, bit će moja 
šteta, a ne vaša. 

— Nemoj tako, stane ga miriti učitelj, ja ti samo 
dobro želim. Danas je vrlo nužno, da seljaci imadu 
dobre strojeve, jer sa dobrim strojevima čovjek brže 
i bolje radi, ali se mora biti vrlo na oprezu. Danas 
je svijet prefrigan, pa neuk čovjek lako nasjedne bez- 
dušnim ljudima, kojima je samo do toga stalo, da se 
oni obogate. To rekav, oprosti se i ode. 

Došlo je vrijeme vršitbe. Marko je upitao jednoga 
strojara (mašinistu), kako se barata oko te mašine, 
jer je htio sam, da mašinom upravlja. Al na svoje 
novo razočaranje dočuje, da oko parnog stroja smije 
samo ispitani strojar raditi sa ložačem. 

Kao grom iz vedra neba puče sada Marku pred 
očima. Sad je vidio, da će tu biti slabe zarade. Strojar 
iskao na dan koštu, stan i četiri krune, k tomu ulje, 
manje popravke, kojih ima uvijek oko stroja, pak je 
tako stroj dnevno 20 K troška stajao, osim nadničara, 
koje je još posebno platiti morao. Kajao se je, da je 
kupio stroj, al što će? Iz te kože već nikuda više. — 

Minu žetva. Marko dobi pismo, da ima prvi 
obrok od 1080 K sa kamatima priposlati. One go¬ 
dine morade još na parni stroj platiti 120 K poreza. 
Dojduće godine pri početku žetve opazi mašinista, 
da je kotao pukao. Marko nije mogao vršeći stroj 
upotrebiti, već ga je morao za skupe novce dat opra- 

viti. Marko se je pozvao na jamstvo i utužio tvrdku 
ili firmu, od koje je bio kupio mašinu. Parnica je 
progutala mnogo novaca, a na koncu je Marko izgubi. 
Tvorničar se je ispričavao, da nije kriv, ako ljudi ma¬ 
šinom zlo postupaju. Mašina da je bila dobra, što se 
vidi iz toga, što je Marko prošle godine na njoj vršio. 
Prefrigani trgovac znao je sasvim dobro, da je Marku 
poslao lošu mašinu, al baš to mu je i bila korist. 
Marko dakle izgubi parnicu. Stiže rok, da se plati 
drugi obrok, a Marko nema novaca. Marko piše tr¬ 
govcu, da ga pričeka, al ovaj ni da čuje. Marko si 
misli: »E pa tuži!« Trgovac ne dobiv za 8 dana 
novac, utuži mjenicu. 

Ta tužba stajala je Marka već 60 K. Kad je 
došlo, da će se sve Markovo imanje muntati radi 
duga, uplaši se Marko, videć da tu nije šale, pa po¬ 
diže opet uz velike kamate 1500 K, te ode sam gla¬ 
vom, da namoli trgovca, da odustane od plijenitbe. 
Jedva ga namoli. Plati drugi obrok sa kamatima i za¬ 
teznim kamatima, te sudbenim troškovima, pa ode 
sav pokunjen doma. 

Treće godine bilo još gore. Mašina je doduše 
bila opravljena, al je bila loša godina. Nerodica svuda 
kud god pogledaš. Marko da zdvoji. Ne može smoći 
od nikuda treći obrok. Ode učitelju, da ga upita za 
savjet. Učitelj pročita ugovor, koji je Marko sklopio 
sa trgovcem, a glasio je ovako: 

UGOVOR. 

Današnjim danom sklopio je Marko 
Grgin kao kupac i Franjo U1 kao proda- 
vaoc, slijedeći kupo-prodajni ugovor: 

1.) Franjo U1 prodaje Marki Grginom 

potpun parni stroj za vršitbu za 8000 K 
(osam tisuća) kruna. 

2. ) Marko Grgin kupuje od Franje Ula 
potpun parni stroj za vršitbu za 8000 K 
(osam tisuća) kruna. 

3. ) Kupac platit će kroz osam godina, 
svake godine dne 15. rujna 1000 (tisuću) 
kruna sa 8% kamata. 

4. ) Kupac ispostavlja mjenicu na 8000 
(osam tisuća) kruna, koju će redovito prema 
točki 3. otplatiti. 

5. ) Vršeća mašina ostaje vlasničtvo 
prodavaoca sve dotle, dok nije sva svota 
u iznosu od 8000 kruna isplaćena. 

6. ) Stroj stoji 8000 kruna (osam tisuća) 
loko Bremen, pa se šalje na trošak i po¬ 
gibelj kupca. 

7. ) Ovaj kupo-prodajni ugovor utuživ 
je jedino u Bremenu. 

Od ovog kupo-produjnog ugovora na¬ 
činjena su dva primjerka, od riječi do ri¬ 
ječi jednaka i potpisana su od kupca i za¬ 
konitog zastupnika prodavača u ime proda¬ 
vača pred opć. poglavarstvom u Brezovcu. 

U Brezovcu, dne 2. kolovoza 190. 


Pero Lisica, svjedok. Marko Grgin,kupac. 
Ante Škrabant, Ivan Švindlmaier, u 
svjedok. ime Franje Ula, prodavaoca. 


Vidilo: 



Nikola Perić, 
načelnik. 
*/• 

E moj Marko, ti si nagrajsao! Zašto nisi došao 
k meni prije nego li si se upustio u taku veliku stvar? 
Ako sada ne možeš više platiti, izgubit ćeš sve novce, 
koje si dosada platio, a još će ti onaj Franjo U1 odu¬ 
zeti mašinu. 

- Kako bi to bilo? upita Marko. Ta ja sam već 
toliko platio, pa valjda ne mogu bez moje privole od¬ 
vući mašinu. 

— Bome mogu, siromašni prijatelju, odvrati učitelj. 

— Ti si podpisao, što nisi razumio, pak ti sada 
više niko ne može pomoći. Ugovor je zakonit, a točka 
6. kaže jasno, da mašina sve dotle nije tvoja, dok ju 
nisi isplatio, dok si se opet u točki 2. obvezao, da ćeš 
do 15. rujna uplatiti obrok, Ako do toga dana ne smo- 
gneš, izgubit ćeš i novce i mašinu. 

— Marko zaplače. 

— Nehasni ti sad zdvajati Žao mi te je, al si 
morao rad svoje neukosti zlo proći, kad nisi htio pitati 
iskusnije ljude od sebe. A i šta si bolan počeo nesre¬ 
tnim mjenicama ili vekslima? Ta ti su veksli ili mjenice 
već pametnim ljudima vrat skrhali, a kako nebi tek 
neukom seljaku! Seljak nek se nikad ne upusti u po¬ 
slove, koje ne razumije, a mjenica nek se čuva ko žive 
vatre. Daleka im kuća! 

Kako je učitelj predvidio, tako je i bilo. Marko 
nije daljne obroke mogao platiti, a trgovac mu prodade 
mašinu. Danas je njekad bogati Marko Grgin siro¬ 
mašan čovjek, zadužen preko glave. Ovu zgodu zapamtili 
su si dobro Brezovčani, pa nisu ni pod živu glavu 
htjeli da si kupe mašine. To opet nije bilo učitelju 
pravo, jer je vidio, da se bez parnoga stroja ne da 
uspješno raditi, pa sazove ljude na skup. Svi su došli. 
Učitelj im dozva u pamet cijelu Markinu nezgodu, pa 
ih upita: 


f> 








§■ » 

■ 



i* 


138 — 


Tko je bio kriv, da je Marko nastrado? 

— On sam. 

— Tako je, reče učitelj. A sad Vas pitam: zar su 
strojevi krivi, da je Marko nagrajsao? Zar da mi zato 
nemamo parnog stroja za vršitbu, što si Marko nije znao 
izabrati dobar stroj, ili što nije umio pametno kupovati? 
Mi svi znamo, da sa parnim strojem vršidba ide brže, 
da si čeljade prištedi silne dane i da je žito, kao i 
slama puno bolja iz mašine, nego li kad se konjima 
vrši. Zašto da si mi ne nabavimo vršeći parni stroj? 
Nas ima u selu dvijesto kućegazda. Dajmo svaki 50 K 
pa možemo za koji dan imati skupa 10.000 kruna. 
S tima novcima neka dvojica od nas idu u grad, te 
neka u izložbi gospodarskih strojeva ili u tvornici, 
koju će nam gospodarsko društvo preporučiti, izbiraju 
za naš posao jedan zgodan vršeći parni stroj. Pošto 
mi ipak nismo vještaci, najmit ćemo mi sebi jednog 
čestitog inžinira ili mjernika, koji se samo mašinama 
bavi, a taj će skupa s nama pogledati stroj. Mjernik 
taj će nam jamčit, da smo zaista dobru robu kupili. 
Mi ćemo pošto smo u stanju cijelu svotu odmah 
platiti, dobiti za manje novce bolju robu, nego li onaj 
koji na odplatu uzima. Na taj način vršit ćemo redom 
svi, a svake ćemo godine drugim redom početi, da 
svakome bude pravo. Jeste li zato? 

— No, pa kad nam Vi svjetujete, probat ćemo. 
Napokon pedeset kruna nije cijeli svijet. 

I zbilja. Brezovčani danas vrše na dva zajednička 

stroja, pa se ne mogu potužtti ni na jedan. 

* * 

* 

5. Gospoja učiteljka. 

Učiteljeva žena pravila bi pekmeza i ulagala voće 
za cijelu zimu i godinu. Od toga voća davala bi bolest- 

nicima po koju staklenku, a sve selo bilo joj je zato 
zahvalno. Učiteljica je naučila Anicu dobro kuhati, a 
sada pridržaje svake nedjele po dvie opetovničarke, da 
joj u kuhinji pomognu. Zagrižljivi kaki pedagog (uz- 
gojitelj) ne bi doduše odobravao, da učiteljica upo¬ 
trebljava djecu za kućne poslove, ali ta bistra ženica 
znala je šta radi. Znala je, da na taj način mlade 
djevojke puno vide, što će im kašnje u životu trebati. 

I Franjku, koja se je sasvim kod Ignje opet ukućila, 
učila bi kuhati, pa se je radovala videć, kako su naše 
seljakinje bistre i otvorene glave. 

Što im jednom pokažeš, odmah razumiju, samo na 
žalost malo je učenih ljudi, a još manje žena, koje bi 
im. htjele što pokazati, te ih boljem priučiti. 

Narod hrvatski nježna je mladica, koja oplemenjena 
daje najljepše plodove, dok prepuštena sama sebi, ostaje 
vječna divljaka. 


IX. DIO. 


1. Zajedničko skladište žita. 

Nakon smrti lihvara Marka, dosudi sud sav njegov 
imetak općini brezovačkoj uz uvjet, da se ti novci 
upotrijebe u korisne svrhe i zajednička poduzeća 
cijelog mjesta. 

Ljudi se sastadoše, da se dogovore, kako bi najko¬ 
risnije taj novac upotrijebili. Ne znajuć, što bi počeli, 
upitaju učitelja za savjet, a ovaj im reče slijedeće: 

Poznato Vam je, da odmah nakon žetve navaljuju 
svi dužnici na poljodjelca, da plati. Tu treba porez 

platiti, a bome ima i drugih obveza, kojima seljak 
mora udovoljiti, a i u kući treba koješta, pa koje čudo, 
da čovjek tjeran nuždom i bijedom, prodaje svoj žitak 
odmah poslije žetve. Svi znate, da odmah poslije žetve 
žito slabu cijenu ima, pa da kroz to seljak puno gubi. 
Al zna biti kadkada još i gorje. Još prije žetve obli- 
jetaju naša sela kojekakvi trgovci i agenti, pa kupuju 
hranu još u klasu za jako jeftine novce. Ja sam to 
više godina promatrao, pa sam se svake godine uvjerio 
da je cijena žitu uvijek onda poskočila, kad su ti 
agenti najviše oblijetali sela. Mudri su oni! Znadu 
kad će cijena poskočiti, pa baš onda jeftino skupuju 
od neukog seljaka njegovo žito, te na žitu više zasluže, 
nego sam seljak. 

— E a kako ćemo onda doći do novaca? upita 
jedan od odbornika selskih. 

— To Vam baš želim sada i reći. 

I u drugim zemljama bilo je tako, al su se mudri 
poljodjelci jadu dosjetili, pa smislili ovo: Cijelo se je 
selo složilo, pa si sagradilo veliki zajednički ambar 
(žitnicu). U taj su ambar svi smjestili svoje žito, koje 
su mislili prodati. 

Koliko je tko žita donio, na toliko bi dobio ce¬ 
dulju. Na tu cedulju dobio bi iz zajedničke blagajne 
toliko novca, koliko mu polovica žita vrijedi. S tima 
novcima platio bi svoje dugove, a žito bi opet njegovo 
ostalo, pa bi u tima skladištima žito tako dugo ostalo, 
dok bi mu cijena poskočila. Pošto se je na taj način 
puno žita skupilo, nadje se lagano veliki trgovac, koji 
uz dobru cijenu sve kupi. Kad se je žito prodalo, pri- 
drži si'skladište u ime pristojbe par filira od mjerova,a 
s tima novcima plaća upravitelja skladišta, opravak istoga 
i ine troškove. Gdje si selo podigne takovo skladište, te 

ga mudro, upravlja, nema bojazni, da bi pojedinac u slaboj 
godini gladovao, jer mu skladište, čiji je član, posu- 
djuje toliko žita, koliko treba. Tko neće svoje žito pro¬ 
dati, može ga opet izvaditi, ako plati, što je na nj po¬ 
digao zajam i ono njekoliko filira pristojbe, koje svaki 
član osim članarine plaća. 

— Čujte ljudi, reče knez, to je vrlo zgodno. Šta 
mislite, bi 1’ to za nas bilo? 

— Kako nebi, rekoše svi u jedan glas. 

— E pa, onda ćemo danas sa lihvarovim novcima 
otvoriti skladište žita, reče učitelj. Bože moj, kako si 
velik, mudar i pravedan! Lihvar je za života svog 
gulio narod, otimao mu tako rekuć krajcaru, misleći 
da će moći sve novce zgrtati za sebe, al Bog drug- 
čije htjede! Bog je kaznio toga griješnika, a novce je 
vratio opet narodu, od kojega je oteto. 

Eto vidite: »oteto prokleto«, ali prokleto za lih¬ 
vara, jer nije imao sreće sa otetim novcem, dok ćemo 
mi s tim i onako našim novcima uz božji blagoslov 
podići si koristonosnu udrugu. Sutra odmah pisat ću 
gospodarskom društvu, da nam pošalje uzorna pravila 
žitnih skladišta, pa ćemo se odmah dati na posao. 

— E sretno nam bilo, rekoše svi. 

Na skadište potrošit ćemo kažimo onih 10.000 
kruna, što je lihvar od osiguracije primio i ostavio — 
prozbori knez. — Ostaje nam dakle još, što je od Tome 
muntao, a to je 20 jutara oranica, tri jutra livada i 
kojih 15 jutara što vinograda što vrta i voćnjaka. 

Što ćemo stim početi? 

* * 

❖ 


2. Mljekarska udruga. 

— Ja bih Vam svjetovao slijedeće reče im učitelj: 
Prodajmo oranicu i livadu, a za te si novce ustrojimo 


mljekarsku udrugu. Od mljekarske nam je udruge tro¬ 
struka korist. Jedno ćemo dobro mlijeko unovčiti , pa na taj 
način dobivati po gdjekoji novčić, koji će nam jako dobro 
doći i za kojega prije znali nismo. Drugo ćemo na¬ 
stojati, da si nabavimo što bolju pasminu,*te da ju što 
bolje njegujemo i hranimo, da nam što više koristi 
nosi, a kroz to ćemo si podići marvogojstvo. 

Treća će pako korist biti ta, da ćemo marvu više 
u štali držati, a uslijed toga više gjubra ili gnoja dobiti. 
Zemlja će nam dati više i boljega roda, a kroz to ćemo i 
svoje poljodjelstvo podići, I sami ste vidili na svoje oči, 
daje narod tamo,gdje ima mljekarskih društava,imućan. 

— To je istina, reče knez. Eno preko u Magjar- 
skoj već skoro nema sela, gdje nebi bilo mljekarskih 
udruga, pa kaka im je marva i zemlja! Ja sam za to, 
da i mi imamo našu mljekaru. Ta valjda nećemo mi 
biti zadnji ljudi na svijetu. 

— Bome nećemo prihvate svi. 

— No onda Vas lijepo molimo, gospodine, nado- 
veže knez, da bi nam pravila dobavili, pa nek se 
svuda zna, da su i Brezovčani ljudi. 

— Drage volje, reče radosno učitelj. Do druge 
nedjelje dogovorit ćemo sve potanko, pa ćemo si sve 
dobro promisliti, a onda u ime božje opet jedan korak 
k našem napredku naprijed kročiti. 

— Dobro je, reče knez, da Vas gospodine, imamo. 
Jer što bi nam hasnila sva ta naša dobra i lijepa druš¬ 
tva, kad ne bi imali koga, koji bi nesebično, pošteno, 
uredno i pametno sa svim tim upravljao. Ja Vas stoga, 
gospodine, u ime sve ove moje braće molim, da Vi 
sva ta poduzeća u ruke uzmete, pa ih vodite, a mi ćemo 
Vas rado slušati. Ta znamo svi, da se u Vas možemo 
bolje uzdati nego u sebe. 










_ Drage volje, odzva se učitelj. Učinit ću sve, 

što mogu, a radovat ću se, ako nam sve podje za 
rukom. 

— Dao Bog, rekoše ljudi i pristupe učitelju, da 
mu stisnu čestitu desnicu. 

* * 

* 


3. Kuhinja za školsku mladež. 

Seljaci su sada uživali u svom učitelju, osobito 
pako odkad je uredio uzornu kuhinju za školsku mla¬ 
dež. Evo na kakav način. U brezovačku školu došla 
bi djeca iz obližnih pustara, i zaselaka, pa pošto im je 
bila daleko kuća, morali su preko podne uvijek u 
školi ostati. 

Djeca ta donijela bi si sa sobom svoje jelo, pa 
bi onda na podne u školi jela. Ljeti je to bilo još koje 
kako, ali zimi je bilo žalosno gledati, kako dijete od 
zore do mraka ne okusi topla jela. 

Učitelj je znao, da to škodi dječjem zdravlju i 
razvoju njegovog tijela, pa je snovao i kovao sve 
dotle, dok se je u sporazumu sa svojom ženom, opći¬ 
nom i roditeljima djece uredila učenička kuhinja. Uči¬ 
teljica, Anica i Franjica izmjenice bi u toj kuhinji učile 
žensku mladež kuhati, dok bi po pet djevojaka ili uče¬ 
nica došlo učiti kuhati tako, da su si djeca već po¬ 
slije jedne godine znali obična jela sama kuhati, dok 
bi Anica, Franjica ili učiteljica samo nadgledale i po¬ 
učavale. Djeca su imala uvijek topla jela, a k tomu bi 
još naučila i kuhati. Roditelji su redomice davali, što 
bi za kuhanje trebalo, a općina je u tu svrhu dozvo¬ 
lila 100 kruna, da se za te novce kroz zimu djeci 

meso kuhati može. Juhu ili čorbu su djeca svaki dan jela, 
pa su bila zdrava, čila, rumena i vesela. Roditelji se 
nisu mogli dosta da zahvale učitelju i njegovoj su¬ 
pruzi, pa su se baš natjecali, tko će više donijeti. Ta 
znali su, da su to donijeli svojoj djeci, a čestiti rodi- 
teli žrtvuju sve za svoju djecu. U toj kuhinji sve seje 
sjalo od čistoće. Kud si bacio oko, sve se je sjalo, 
svuda red i rad. 

Prekrasno je bilo gledati tu dječicu, kako se od 
radosti sijevajućim očima motaju važno oko štednjaka, 
radeći svakoje svoj posao. Da! Danas su to još dje¬ 
čica, al za par godina bit će to gazdarice, a onda 
blago kući, gdje budu take žene gospodarile. A s ko¬ 
jim veseljem su djeca svoj posao obavila, to brate, da 
ti je bilo viditi! Sve su se otimala, sva, koje je htjelo 
da se uči i da se doma može pohvaliti. — Što sve 
zna! Šta su za tu djecu bile šibe ili zatvor spram 
tome, ako bi učitelj rekao: Maro, ti si neuredna. Za 
kaznu ne ćeš nedjelju dana kuhati. Jao plača, da ne 
može gorje! — — — _ 

Dok su po gradovima pjevali kojekaki »prijatelji 
naroda« u birtijama uz pune flaše vina »Lijepa naša 
domovina«, dotle je evo na ovaj način skromni seoski 
pučki učitelj radio, što je bila njegova dužnost. 


* * 

* 

4. Djed bolestan. 

Ignjinu kuću stiže velika žalost. Dobri djed, otac 
Ignjin i Tomin oboli. Što tuga za izgubljenim sinom, 
što uzrujan zadnjim nesretnim dogodjajem — vatrom, 
a nješto opet radi velike starosti, legne starac izne- 

mogao na duši i tijelu. Ignja je sve činio, da spas. 
život svome roditelju. Tri put na tjedan išao bi u 
grad po liječnika, koji bi svaki put došao i odredio, 
što se ima raditi. Ignjo je do duše znao, da ce otac 
teško ozdraviti, ali kao dobar sin, htjede da se oduži 
sijedom ocu, te da mu olakša zadnje časove života. 

Ignja bi se u opće uvijek pitao, prije nego li je sto 
začeo: kako bi tebi bilo Ignja, da si u ovom ih onom 
položaju? Držeć se one: što ne bi rada daj ti drugi 
čini, ne čini ni ti drugom, uvijek je dobro činio. Ta 
svaki si čovjek želi najbolje, pa ako ono drugom želi, 
što i sam voli, e onda ne može taki čovjek biti hrdjav. 

Liječnik je pohvalio lgnju, pa rekao, da još u ni¬ 
jednoj paurskoj kući nij"' našao taki red i takovu čis¬ 
toću Ignja mu reče, da je to sve od učitelja naučio, 
a liječnik onda ode učitelju, da se upozna s tim pra¬ 
vim prijateljem naroda. U razgovoru čudio se je liječ¬ 
nik učiteljevoj načitanosti i sveopćoj njegovoj naobrazbi, 

pa izlane: . .. , 

— Šteta je, gospodine, da ste sa svim svojim ob- 

sežnim znanjem zakopani u tom gnjezdu. Vi zaslužu¬ 
jete drugi položaj. 

Učitelj se nasmiješi, pa odvrati: Zar mislite, vele¬ 
učeni, da narodu ne treba načitanih i iskusnih savjet¬ 
nika?'Zar bi mogli naći jedan stališ, u kojem bi mo¬ 
gao ljepše i koristnije raditi za svoj narod? Ne. Ja 
sam tu, da za narod radim i živim. 

Liječnik se oprosti i sjedne na kola, mrmljajuc ' 
pred sebe: I to je žrtva prosvjete! A kaku nagradu 

za to žanje? — — . . 

Janja i Franjka njegovali su starog apu. 1 a ženska 

ruka je najmekša, pa zato i je žensko čeljade ko 
stvoreno, da dvori bolesnika. Janja se je uvijek brinula 

da soba, u kojoj je djed ležao, bude svijetla i zračna. 
Čista i zdrava je i onako bila, jer je Janja gazdarica 
baš kako valja. Svaki su sat sobu malo prozračili, a 
djed se je opet svaki put ćutio lagljim i zdravijim, kad 
bi dobio opet svježi zrak. Kad nije bilo vjetra i kad 
je vani toplo bilo, otvorila bi Franjka prozore cijeli 
dan, da se soba dobro prozrači. 

• Za to vrijeme, što bi prozori bili otvoreni, omo¬ 
tali bi i pokrili djedu dobro, da se ne razhladi, a ako 
je bio dosta jak, odveli bi ga u drugu sobu sve 
dotle, dok se ne bi soba sasvim prozračila. Peć ne 
bi nikad ludo naložili, kako je to druga paurija radila, 
već uvijek umjereno, ni prehladno ni pretopio. U dje- 
dinoj sobi bilo je uvijek dosta ^svjetla, pa mu je to 
godilo, a lampu nikad ne bi u sobi samoj utrnuli, da 
se soba ne zasmradi škodljivim dimom. 

U djedinoj sobi uvijek je bilo sve mirno i tiho. 
Svako zna, da bolesnik ne trpi galame. Jednom je 
došla jedna žena, da pohodi djedu. Videći ga tako 
slabog zavapi: Bože sveti, i svi sveci Božji: Joj kako 
izgledaš? A jesil’ se već izpovjedao, bolan ta moš još 
danas umrti kaki si! Ignja se razljuti, uhvati ju za 
škrljak pa: jedan, dva, tri, a moja draga odfrkne pred 
vrata. >Gle ti tu budalu«; reče sav jarostan Ignja. Tko 
je živ vidio tako šta pred bolesnikom govoriti? Mjesto 
da ga tješi, a ta ga budala još plaši. Ja se s apom 
šalim, da ne vidi, kako snjim stoji, a ova nesreća samo 
što mu ne nudi mrtvački sanduk. 

No ja znam, da više ne će doći. 

Došlo je vrijeme, da apa pije lijek. Davanje lijeka 
bio je Franjkin posao, a ona ga je točno izvršila. Kako 
god joj je liječnik rekao, ovako je činila. Lijek je dala 
baš u ono vrijeme kako je liječnik odredio. Ni prije 

a ni kasnije, ni manje ni više, već sve točno, kako treba. 
I sad je dala lijek. Najprije je dobro gledala, Šta na 
bočici piše, jer je imala više bočica, pa bi jih lako 
mogla zamijeniti. Lijek je davala uvijek u čistoj žlici, 
a prije neg li ga je dala, promućkala ga je dobro u 
bočici. Učiteljica poslala je svaki dan po malo ukuhana 
voća, koje je jako dobro prijalo bolestniku, jer bo- 
lestnik smije samo lahka jela jesti, a ne grahom i 
krumpirom se natuči. Tako su dobra djeca njegovala bo- 
lestnog oca znajući, da su kao dobri ljudi i kršćani to 
dužni učiniti. Starac ih je nebrojeno puta blagosljivao, 
i rekao, da će im Bog platiti. 

* * * 

* 

5. Savi jest grize. 

Duboko u šumi sjede oko naložene vatre dva 
mrka čovjeka. Noć je, a svud naokolo gusta tama. 
Samo slabi plamen mokrog granja razsvjetljuje 
dvije ljudske spodobe. Oba su ogrnjena u zamusane 
surke, a ispod surke vidio si cijevi od pušaka. 

Tomo je to i Stevo. Mučeć sjede oko vatre s’ lu¬ 
lama u zubima odbijući debele dimove, te buljeć u 
vatru. 

Obojica su se zamislila. — — — 

Ipak je to gadno, mislio je Stevan, imati toliko 
novaca kod sebe, a nemati što za jesti. Što mi basni, 
što sam lihvara orobio, kad sad moram gorje živjeti 
nego prije. Niti smijem med ljude, niti si mogu što 
kupiti. Divljač mi je dodijala, a i taj život tu u šumi. 
Noćas idem u drugo selo, pa bilo što mu drago. Tu 
ću se opet jedared dobro opiti i kupiti što nam za 
osam dana treba. 


I Tomo se je zamislio. Od onoga časa, što je li¬ 
hvara ubio nema više od njega mira. Po danu, po 
noći, uvijek i svagdje, vidi staklene oči.- 

Taj ga je lihvar neprestano proganja. 

Iza svakoga panja, iza svakoga debla svuda, svuda 
vidi ga umirućeg, a svaki šuštaj lišća, čini mu se kao 
glas lihvarov, koji mu dovikuje „Ubojica"! Samo to da 
nije učinio! Za sve mu drugo nije žao, ali ubiti čovjeka 
ipak mu se je činilo, da je velika stvar. Ta, da to nije 
velika stvar, bil’ on uvijek na to mislio? Zašto ne 
može spavati? Zašto baš mora uviek na onu užasnu 
noć misliti? A onda, kaki je to život tu? Zar uvijek 
da tako živi, dok Ignjo živi bez brige, mirno i sretno. 
Taj ga peće, taj Ignjo! Kako je sretan! Ima svega, a 
nije ubio nikoga. Lijepo ide kud hoće, a on? Iz te 
šume nikuda. Uh — i Tomo se uhvati za glavu. 

— No što je? upita Stevan. 

— Nemogu više tako dalje živiti Šta da radim? 

— Pa ubij se, posprdno će Stevan. 

— A zašto nebi? Bolje je ne biti, nego tako živiti. 
Zar ćemo uvijek tu ostati? 

— I ja sam baš sada o tom razmišljao. Ajdmo u 
drugo selo. Možda nas ne će niko prepoznati. Obri¬ 
jati ćemo si bradu i navući gradsko odijelo, koje sam 
još prije kupio od lihvara. 

— Ne spominji to, izdere se Tomo, uhvativ rukom 
kundak puške. Kad je samo čuo to ime, već je drh¬ 
tao po svemjjtijelu. 

— Ajd ne luduj, nast avi Stevan. Imamo indi odijela 
za nas obojicu, pa nas ne će niko prepoznati. Tamo 
ćemo se malo veseliti, a onda ćemo valjda štogodj 
smisliti. 
















— Pa hajdmo. Ne marim, uhvate li me ili ne. 
Ovako i onako nema za mene života. 

— Zar ti je svejedno, zagrižljivo će Stevan. Bome 
meni nije. Pomisli samo — vješala. 

— Brrrr, sve me srsi prolaze ! Neka o tome go¬ 
voriti, sav u strahu propenta Tomo, blijed kao krpa. 

— E moramo se polako naučiti na tu spravu. 1 
ja sam oko vrata škakljiv, ali što treba tajiti, obojica 
smo vješala zaslužili. 

— Zar i ti? Ti bar nisi nikoga ubio, reče Tomo. 

— E to ti kažeš. A1 ja znam, što ja znam. Da ja 
hoću kakovom tintolizici pripovijedati cijeli svoj život, 
taj bi odmah sjeo i napisao cijelu pripovjetku, al Boga 
mi, imao bi šta i pisati. 

— Pa de, kazuj, nukaše ga Tomo. Pripovjedaj, 
da čujem, kako si ti tako daleko dotjerao, da sad sa- 
mnom tu sjediš? 

— No pa hoću, al najprije hajd da se prerušimo 
i obrijamo. Tomo i Stevan se obrijali, te obukoše 
gradske pantalone, prsluk i kaput, a u kaput sakriše 
pištolje a onda prebaciše kabanicu. Puške i drugo svoje 
odijelo sakriše u jedno duplo, pa se dadoše na put. 

* * 

* 

6. Ispovijed jedne propalice. 

Jedno su vrijeme išli bez divana mirno jedan 
kraj drugoga. Stevan je razmišljao o svojoj prošlosti, 
te si dozivao u pamet svoje djetinstvo. Kad si je po¬ 
redao misli, začne: 

— Bilo je to prije 35 godina, kad su onoj kući 
u Brezovcu, gdje sam još do našega bijega s tobom 

stanovao, živili muž i žena. On je bio lijep, mlad čovjek, 
a ona lijepa, jedra i stasita žena. Cijeli su se dan lju¬ 
bili, kao dva goluba i nitko sretniji od njih. Jelica, 
tako su vikali tu lijepu snašu, kao da nije mogla ži¬ 
vih bez Adama, a Adam opet ugodio joj je, gdjegod 
je mogao. Al došli i njima dani kušnje. Bukne rat, a 
Adama uzeše u soldate. Jelica si zdvojna čupala kosu, 
noktima grebla lice i samo što ne poludi. Adam ju 
tješio, kako je bolje mogao, a prije rastanka zakleše 
se pred slikom propetoga Spasa, da će si dovijek 
vjerni ostati. Dodje čas rastanka. Adam tužno zapjeva: 


Kad aber dodje, 

Donjet ću tebi 

Grem na bojište, 

Cvijet ružmarina, 

Da branim kralja, 

Jelice draga, 

Dom i ognjište. 

Dražesti mila. 

Na bojnom polju 

Kad aber primiš, 

Trublje već ore, 

Da sam već umro 

Jelice draga 

Jelice draga 

Trublja me zove. 

Zaplači tada. 

Kada se vratim 

Ne žali truda, 

S’ dalekih mjesta. 

Dodji do groba; 

Donjet ću tebi 

Jelice draga 

Darova tri sta. 

Požali svoga. 

Jelice odoh, 


Jelice sbogom 


Jelice draga 


Bog zna kad s 

’ tobom! 


1 ode Adam, noseći u srcu sliku vjerne si snaše 
a snaša osta doma, da oplače tugu svoju. Al ne plaće 
dugo ! Došli u selo drugi vojnici, a u kući lijepe sol- 
datuše Jelice dobi stan bogat jedan časnik (Oficir). 
Jelica mu se dopade, a on ju stade obasipati daro¬ 
vima — — — — — — 

Vojnici krenuše dalje, a i taj časnik ode. 

Jelica stala bliediti, za devet mjeseci rodi nezako¬ 
nito dijete, plod njene nevjere. |To kopile, taj [plod 
ženske nevjere, to nezakonito dijete bio sam ja. 

— Zar ti Stjepane? 

— Da, ja. Eno vidiš, da sam već u utrobi mate¬ 
rinoj bio proklet. 

Moje matere čovjek, tri se godine nije javio, a 
mati se moja moljaše — da mu tane prosvira kroz 
glavu, da se nikad ne vrati. Bojala se je, strašno se 
je bojala, kad je pomislila, da bi na jednom mogao u 
sobu stupiti Adam i upitati: Jesi li mi ostala vjerna? 

Sto će mu ona odgovoriti? Kako će moći stupiti 
njemu pred oči? Što će on na to? Smrtni ju strah 
obuze, i ona se moljaše vruće Bogu. Kajala se je, ali 
prekasno. Tako u brizi za sebe i svoj grijeh, prepu¬ 
stila me je sama sebi. Ta i ja sam joj bio na putu! 
Mrzila me je, jer sam bio nalik ocu svom, i jer sam 
ju sjećao na njen grijeh — preveliki grijeh. Majčino 
mlijeko nisam ni okusio, jer joj se je svaki put gadilo, 
kad bi me samo u ruke uzela. Već prvih šest mjeseci 
dobio sam kiseli kupus i krumpire za hranu, pa radi 
take hrane bio sam i bolježljiv, slab i kržljav. Da me 
je bar onda Bog primio, al šta ćemo, kad nije. Da spa¬ 
vam davala bi mi mati makove glavice, a od toga sam 
otupio i skoro poludio. Kašnje sam dobio rakije, pa 
sam pio a i pušio ko stari, a bilo mi je istom tri go¬ 
dine. O kakovom čistom rublju ni govora. Bos, po¬ 
deran i zamazan, bježo sam po sokaku. Niko nije za 
mene mario, nit ja za koga. 

Jednog dana, kad se je mati najmanje nadala 
stupi u sobu Adam. 


— 152 — 


Ne znam više, kako je sve bilo, samo znam, da 
su ljudi kašnje pripovijedali, da je Adam moju mater 
zagušio, onda ju mrtvu izljubio — i pobjegao. 

Ja sam od onda došo u kuću mog tutora, pija¬ 
nog grobara. Taj se je za mene brinuo, kao za lanjski 
snijeg. Lijepu riječ nisam nikad čuo, al sam zato do¬ 
bio batina i na tašte, pa za koješta. Kad sam Ipitao 
grobara šta je ovo ili ono, a on me duši. To mi je 
bio odgovor. Kad bi zatražio hljeba, jer sam bio gla¬ 
dan, dao mi je komad uz kletvu i psovku.^Uvijek je 
bio mrk, i namrgodjen kao vuk. 

Grobar je svaki dan predamnom ženu svoju 
tukao, a vidio sam još i kojekake druge stvari. Ja sam 
se polako naučio na batine, a kad sam malo ponara- 
sao, mrzio sam grobara, pa sam sve radio, što sam 
znao, da će ga jediti. Radio sam što sam htio, al sam 
najviše uživao kad sam mogo zadaviti J’mačke. Tako 
— znao sam reći — zadavio je Adam moju mater. 
I druge sam životinje mučio, kad sam bio ljut na gro¬ 
bara, a nisam mu mogao ništa učiniti, jer sam još bio 
deran. Lagati sam se tako naučio, da sam i sam vje¬ 
rovao, što sam kazao i slago, a lihvarov otac, koji je 
onda imao dućan, nauči me krasti. Najprije sam mu 
nosio naša jaja za šećer i duhan, kašnje kukuruz, još 
kašnje, kad doma nisam jaja našao, ošao bi komši- 
jama i tamo sve pokro, pa odneo lihvarovom ocu. 
Kašnje sam i druge stvari krao. E trebalo je duhana 
i špire, pa sam moro krasti. — zalazio sam u noći 
medj mladež, i tu koješto vidio i naučio. Psovati sam 
već znao kao stari soldat. Došlo je vrijeme, da idem 
u školu, a ja se njekako radi siromaštva ote od škole 
i odoh čordi. Po nedjeljama išo bi u birtiju, i tu su 
me se svi bojali, jer sam bio jako nagal i rada sam 

se tuko. Ženske sam uvijek mrzio, jer su me sjećale 
na moju mater, al sam zato volio šicariti. Barut mi je 
dao lihvar, a pušku sam si kupio od ukradjenih no¬ 
vaca. Došao sam napokon u soldačiju. Tu sam imao 
uvijek »štrofa« pa su mi rekli, da nemam uzgoja. Naj¬ 
više se je samnom srdio stari obrstar. Svaki bi me 
čas zatvorio. Jednom me je pozvao pred sebe, opet 
sam bio nješto skrivio, pa se izdere na mene: Tko je 
tvoj otac bio, kad te je tako zapustio, a i mati ti si¬ 
gurno nije vrijedila ništa. 

— Tako je, molim pokorno, odvratio sam mu. 

— Šta, tako je? upita u čudu obrstar. 

— Molim pokorno gospodin obrstar, pogodili 
ste. Oca ne poznam, a mati je bila zločesta žena. 

Tko je bio tvoj otac? upita obrstar, koga je počela 
moja pripovijest zanimati. 

-- Neznam kako se je zvao, al bio je oficir, molim 
pokorno. 

Šta oficir? upita u čudu obrstar. Kako se zvao, 
i kad je to bilo. 

— Molim pokorno, kako se je moj otac zvao 
neznam, al bilo je godine 186 . . . 

— Šta, izlane obrstar sasvim blijed. A kako se 
zove tvoja mati. 

— Njen čovjek ju je zagušio, zato se više ne 
zove nikako, molim pokorno, al zvala se je Jelica B. 
Obrstar zine, pogleda me ukočeno, a onda se spusti 
kao umoren na stolicu. Gledao je dugo ukočeno pred 
sebe. Vidio sam, da je zaboravio, da sam još u sobi, 
pa se je njekamo daleko zamislio. . . . 

— Dakle ubio sam ju, upropastio jedno, a uništio 
drugoga, prošapta pred sebe, a onda sjetiv se mene, 
zapovijedi mi, da odlazim. U onaj par nisam razumio 

obrstara, samo sam se čudio, da sam bez kazne pro¬ 
šao. Svi su se čudili, da sam bez kazne prošao. Svi 
su se čudili, da sam tako prošao. Razgovor sa obr- 
stom, dugo mi nije iz glave izišao, al ga sve jedno 
nisam razumio. Slučaj htjede, da su mi se oči na 
jednom otvorile. Jedan mi naime kapral jednom reče: 
Hvali Bogu, da si sličan obrstaru ko jaje jajetu! 

Svaki put, kad te hoću čušniti, mislim da preda- 
mnom stoji obrstar sam, pa ne mogu, duše mi, ne 
mogu. U taj čas, ko mi je pala mrena s’ očijuh. Sjetio 
sam se svake riječi, svakog pogleda, svega, svega, 
što sam onda sa obrstarom doživio, pa sam bio si¬ 
guran, da je taj obrstar bio — moj otac. 

— Šta!? — zine Tomo. 

— Da! Obrstar je bio onaj, koji se je mogao 
nazvati mojim ocem. 

— U taj par mrzio sam ga još više. Mislio sam 
na siromašnog Adama, kome je uništio svu sreću, a 
prvi put sam mislio i na sebe. Vidio sam, da sam 
zločest čovjek, a znao sam, da bi mogao biti pošten 
i sretan, da sam imao poštene roditelje. Mrzio sam i 
prokleo onoga, koji mi je dao život, te sam se zakleo, 
da ću strogo nesmiljeno kazniti — moga obrstara, 
moga oca. Vrebao sam samo zgodu. Od onoga vre¬ 
mena vladao sam se pošteno i svi su me hvalili, 
Obrstaru ko da je bilo drago, što sam se počeo po¬ 
boljšati. Jednom sam ukrao oštru patronu, pa sam 
ju čuvao ko najveće blago. Došla je zgoda, da sam 
ju mogao upotriebiti. 

Vježbali smo se u pucanju sa »blind patronama«. 
Sam obrstar stojao je pred četom, pa nam odredio 
pravac pucanja. Na jednom mu sinu u glavu misao. 

koju je platio životom. Zapovijedao je da pucamo u 
njega, u njegovo srce, rekao je, 

Ja turim u pušku mjesto »blind « oštru patronu, 
dignem na njegovu zapovijed pušku i gadjam ravno 
u njegovo srce, kako nam je prstom pakazao. Ti 
znaš, da sam već kao diete bio šicar, pa sam bio 
siguran, da ću ga ubiti. Znao sam, da pucam u srce 
oca svoga, al mi ruka ne zadrhta.j 

»Pucaj« ! zapovijedi. Cijela kumpanija opali, a moj 
otac pade, pogodjen kuglom u sred srca, mrtav na 

zemlju. Ubi ga ruka njegove krvi. --— 

Stevan [stane, pa se zamisli u davna, davna vre¬ 
mena, a Tomo jedva da je dihao. Iza njekoliko časova 
nastavi Stevan: U gonguli nastaloj, kad mi je otac 
mrtav pao, nije niko na mene pazio. Ja bacim patronu 
daleko od sebe u šikaru, te na njeno mjesto turim 
»blind«. Kasnije bile su silne, stroge iztrage, al sve 
badava, nisu mogli nikome ništa dokazati, a ja osta 
nekažnjen. 

Kad sam bio odslužio soldačiju, poslali me doma. 
I ja sam onda često imao take prikaze kao ti. Vidio 
sam uvijek oca pred sobom, gdje pokazuje prstom 
na srce svoje. Onda bi svaki puta udario po špiri sve 
dotle, dok se nebi sasvim obolo. Krao sam dalje, pa 
me evo sada stobom, gdje idem na čašu razgovora. 
Hahaha! Zar nisam i ja zaslužio vješala? 

Tomo ne odvrati ništa, već se zamisli, kruto se 
zamisli. Cijelim putem nije bilo više divana. Ta svaki 
je imao dosta da misli. 

Tomo je vidio, da je gorji i od ovoga zločestoga 
čovjeka, koji je postao zločest tudjom krivnjom i lo¬ 
šim uzgojem, dok je on sam kriv, da je tako daleko 
došao. * * * 

7. U Ameriku. 


Tako u šutnji i u mislima stigoše u obližnje selo. U 
krčmi je sjedio samo jedan tudji gospodin, a birtaš 
je već bio pospan, pa je jedva pogledao nove pridošlice. 
Ovi zapovijedali litru vina pa stali piti. Da ne budu 
napadni, upuste se stim agentom u divan. Iz divana 
razaberu, da je taj gospodin agent, koji odpravlja 
putnike u Ameriku. 

On im stane pripovijedati, kako je Amerika pravi 
raj. Da tamo svi usjevi dobro upsjevaju, da je zrak 
zdrav, a da je porez vrlo malen. Oružnika tamo nema, 
a ni financa, a svaki može raditi što hoće, kada hoće 
i kuda hoće bez svake dozvole, a duhan si sadi svaki 
koliko mu treba. Baruta kupuješ kao šećer, a za pri¬ 
stojbe te niko ni ne pita. Pivo, vino i rakija ne može 
biti bolja, a dobiješ sve skoro badava. Tomo i Stevan 
došli u isti čas na iste misli. Hajd u tu slobodnu 
Ameriku ! 

Kad je agent vidio, da su Tomo i Stevan skloni 
njegovim prijedlozima, stane ih još bolje nagovarati, 
da ostave domovinu svoju, te.-da se sele u novu 
domaju. Za pasuše da ih ne bude strah, jer on ima 
uvijek kod sebe krive pašuše, da putnici ne moraju 
tako dugo čekati na dobre, reče agent. 

Tomo i Stevan, kojima je i onako dozlogrdilo to 
vječno sakrivanje^o šumama, prihvate objeručke pri¬ 
jedlog, te se odluče, da će u Ameriku. Agent im dade 
krive papire, a Stevan mu plati za nje 200 kruna. Tomo 
se je čudio Stevanu, odkle mu ti novci, al nije pitao. 
Znao je da su ukradjeni, a od koga, zato se nije za¬ 
nimao. 

Tomo i Stevan nočili su tu noć skupa stim 



























agentom u toj gostioni, a drugi dan se odvezoše u 
najbliži grad. Ta tri čovjeka nisu bila nikome napadna, 
pa su stoga bez zapreke stigli u grad, a odavle upravo 
do Bremena. Tu im se ponudi jedan gospodin, da će 
im promijeniti papirnati novac, jer njihov ne vrijedi, 
u Americi. Stevan mu dade 1.000 kruna u papiru, a 
ovaj mu dade zlatnog novca u iznosu od kojih 500 
kruna. Stevan nije ni slutio, da je tako grdo nagrajsao, ^ 
a Tomo se je samo čudio, odakle Stevanu ti silni 
novci. Došav u Bremen nisu se mogli dosta nagledati 
grada, kakovog još nikada vidili nisu. Došav do 
morske obale, obkole ih sijaset svakakih agenta svaki 
im se ponudio, da se služe njegovom ladjom. Tomo i 
Stevan. si izabraše ladju »Ameriku« te se usidriše. 
Tek što su se njekoliko dana vozili, dobiju obojica 
morsku bolest. Gadna je to bolest! Glava ti se pomuti, 
tijelo ti oslabi, a što je najmučnije čeljade neprestano 
uz silne boli povraća jelo. Želudac ti se grčevito steže, 
pa čeljade oslabi na duši i tijelu. Tomo i Stevo već 
sad stadoše opaziti, da baš nije sve onako, kako im 
je agent pripovijedao. A1 došlo je i gore. Morska voda, 
koja je strašno slana, neda se piti, pa zato ladje u 
buradima voze pitku vodu sa sobom. Voda ta koja ti 
dugo u buradima stoji, iskvari se te postane gnjila, 
mutna i smrdljiva. Strašno je to biti obkoljen sa svih 
strana vodom, a kraj toga skoro uginuti od žedje. 
Meso, koje se takodjer u bureću drži, mora se strašno 
soliti, da se ne pokvari, pa ni to nije za jesti. Kasnije 
meso tako zaudara, da ga ne možeš jesti. Tomo i 
Stevan trošili su putem puno novaca, ostali pri tom 
i gladni i žedni. Putem umre jedan putnik. Mornari ga 
umotali u ponjavu, koju su sa svih strana sašili pa 
bacili mrtvaca u more. Eto to je pokop na moru, reče 

Tomo Stevi. Ja baš ne držim puno do kojekakih obi¬ 
čaja, ali baš tako čovjeka sahraniti, koji je stvoren na 
sliku i priliku božju, to nije po mojoj ćudi. Tako ne 
bi htio umrti. 

— Bog zna, kako ćemo mi umrti, mislio je Stevan. 

Našim putnicima već je dosadilo to putovanje, 
kad ih na jednom stiže bura. 

Silan vjetar zahuji, a ogromna se ladja stala nji¬ 
hati ko orahova ljuska. Silni valovi s’ ljubili se nad 
ladjom,jte udariše bijesno po ladji. Putnici se od 
straha sakriše te drhčućim nogama kleknuše, da se 
mole Bogu. I Tomo sa Stevanom bijahu u smrtnom 
strahu. Tomo je mislio, da je došao sudnji dan, pa je 
u viki, buki i šumu čuo uvijek lihvarov glas: »To je 
nagrada ubojici!« I tebe će morske ribe progutati. Po- 
ginit ćeš kukavno, kako si i živio. U smrtnom 
strahu preživiše putnici i tu buru. Poslije više nedelj- 
nog putovanja stigoše u Newyork. Evo, to je bio taj 
krasni put u Ameriku. 


* 


* 


8. Gospodarsko društvo u Brezovcu. 

Po uputi učiteljevoj prodade putem dražbe selo 
Brezovac lihvarovu oralnu i livadu, kojih 23 jutara 
najboljem nudiocu. Ignja, koji je htio, da staru imo¬ 
vinu opet skupi, dostao je svu tu zemlju. Obćina si 
je pridržala vinograd, voćnjak i vrt Tomin ili bolje 
lihvarov, pa si je osnovala gospodarsko društvo, a tu 
zemlju upotriebila za cjepiljnjak i pokušalište. 

U tom pokušalištu radio je sada samostalan 

bašćar, a selo dobivalo u izobilju voćaka, te je po 
uzoru kojeg je vidilo u tom vrtu i samo počelo umno 
gospodariti. 


X. DIO. 


1. U berbi. 

Čim je groždje dozrelo, sazva učitelj Ignjinu i kne¬ 
ževu družinu u berbu. Osvanu krasan, suh dan. Rosa 
je već bila opala, a to je bilo najzgodnije vrijeme za 
početak berbe. Ignjo sa ženom si i Franjkom pa onda 
knez sa Živkom i Anicom upute se u učiteljev vinograd 
Ženske su imale svaka po košaricu za groždje, dok 
su knez i Ignja imali brente, koje su doma dobro 
očistili. Dok je Anica objestno pocikivala i pjevala sa 
Franjkom i mamom si, razgovarali su se Ignjo i knez 
kako bi što bolje berbu obavili. 

— Ja uvijek pazim, reče knez, kad se počima 
petlja sušiti, i kad jagodice postanu prozračne, tako 
da se kroz njih može zrno viditi. Onda se sok od 
groždja lijepi, pa je došlo vrijeme berbe. 

— No pa na to i ja pazim. Tko ne bere zrelo 
groždje, ne može se nadati dobru vinu. 

— Tako u razgovoru stignu u vinograd, a berba 
zače. Družina je najprije obrala samo ono groždje, 
koje je bilo najzrelije, a svaku su vrst groždja obaška 
obrali. Vesel to bijaše posao! Sve je to marljivo ra¬ 
dilo, natječuć se tko će bolje, a Anica zapjeva jo¬ 
gunasto : 

Zelen ora* ko gora, 

A1 si diko zlotvora! 

Čas me ljubiš, 

Čas me karaš, 

Čas me ogovaraš. 

Živan se nasmije, pa zapjeva gromko, ali ipak 
nježno i ćustveno: 


Okren, okreni se, 
Srdašce moje, 

Okren, okreni se, 

Na te bijele dvore. * 

Ti tvoji zubići 
Ki stoje u redu 
Ko mladi soldati, 

Kad na muštru gredu. 


Ta tvoja bradica, 

1 na njoj jamica ; 

A1 na mom srdašcu, 
Velika ranica. 

To tvoje čelašce, 
Kosom pokriveno; 
Ko mlado proljeće, 
Travicom zelenom. 


Okren, okreni se, 

Srdašce moje, 

Okren, okreni se, 

Na to zlato moje! 

— Al si lola! nasmije se sretna Anica, pa na-' 
stavi još marljivije raditi. Svi su pazili, da ne smješaju 
zrelo i nezrelo groždje, jer su znali, da iz takova 
groždja, gdje se sve smiješa, ne će nikad biti dobra 
vina. I Franjka je marljivo radila, al misli su joj uvijek 
bile kod njenog dragog, kod pastira Marina. Gdje je 
danas? Ta Ignja je njega pozvao, da svi skupa po¬ 
mognu učitelju. Ignja ga voli ko svoga, jer je vidio, 
da je momče čestito i valjano. Otkad je Tomo nestao, 
mislili su svi, da se više nikad vratiti ne će, pa je 
Ignjo držao Franjicu kao svoje dijete. Obećao je, da 
će se do godine smjeti uzeti, a od onda niko sretniji 
od Franjke i Marete. 

Misleć na njega zapjeva: 

Šetala se dolinom, Imala sam dragoga, 

Djevojčica mlada, > Još ga srce ljubi; 

Sitno cvijeće birala, A sad čujem nevjera, 

Plakala od jada. Drugu će da snubi- 

Još ona u pjesmi, a u vinograd stupi Marin 
s brentom. Čuo je, što mu pjeva draga, pa odvrati: 


To slušao pastir mlad, 
Sitno pasuć stado, 

Iza brda zapjevo, 
Pastir momče mlado. 


Ah ne tuguj djevojko, 
Na svoga junaka, 

Ne zovi ga nevjerom, 
Vjera ]’ u njeg jaka. 


Skoro ić će kićeni, 
Svatovi kroz dolu, 

Da te mladu odvedu, 
K mome bijelu dvoru. 


Čuvši Marina i njegovu pjesmu, cikne sva vesela: 


Što ću Bože radit od objesti, 

Kad me popo treći put navijesti! 

Marin se sa svima pozdravi, pa nuz Franjicu 
začne brati. Oboje su marljivo brali, razgovarajuć se 
o lijepim danima, koje će skupa proživiti. Franjica je 
pri tomu kao i svi drugi ipak pazila na svoj posao, 
te ne bi nikad gnjile jagode smješala sa zdravim, da 
ne bude vino bolesno. Kad bi vidjela gdje gnjile ja¬ 
gode, lijepo bi ih sa vinogradskim škarama odrezala 
i odstranila. 

— E ljudi! poviče učitelj, pazite, da mi ne smije¬ 
šate crno i bijelo groždje, jer ću drugač dobiti vino 
bez lijepe boje, a to nije za prodaju. 

— E pazimo mi, pazimo, odzva se knez. A oćemo 
li opaliti mužar? Ja sam ponio crkveni. Nek se zna, 
da je berba. 

— Mani se toga kneže. Evo ja vidim, da ste ve¬ 
seli i bez mužara. Kako lako nastane nesreća kroz 
mužar, a onda bi nam bilo pokvareno veselje. 

— Pa valjda ne će baš sada pući, reče nešto zlo¬ 

voljno knez. Ljutio se je malo, da je učitelj i na to 
mislio, čega se on ni sjetio nije. 

— Ej kneže, tako čovjek ne smije nikada misliti. 
Zar nije moguće, da se baš danas dogodi nesreća? 

— Pa može se najposlije strefiti, prizna knez. 

— E pa vidiš. Zašto da se stavimo u pogibelj, 
kad nije nuždno. 

— Pa nek ostane, kad ne ćete, reče knez, priznav 
sebi, da pravo učitelj govori. 

Družina je marljivo radila sve do podne. Na 
podne odoše svi u pudarsku kolibu, gdje je kneževa 
žena bila skuhala sa gospojom učiteljkom dobar pa¬ 
prikaš. Uz krepko to jelo i vino zabavljali su se svi 
ugodno. Učitelj, koji je takodjer prisutan bio, svrne 
govor na Tomu. 

— Bog zna gdje je sada Tomo? upita ko slu¬ 
čajno, kad je Franjka bila odsutna. 

— Bog sveti zna gdje je, i kako mu je, odvrati 
Ignja. — 

— Dobro sigurno nije, nadoveže knez. 

— Ja ga žalim, reče učitelj. Duboko je pao, pa 
je sigurno jako nesretan. Da je danas tu, pa da nas 
vidi, kako nam je dobro i lijepo, jer smo čestiti, dobri, 
radljivi i marljivi ljudi, sigurno bi žalio, da nije i on 
išao našom stazom. 

— Bome i ja to mislim, reče knez. Istina, Bog 
nas je obdario sa svime što nam treba, al smo bome 
i mi zasukali pošteno rukave, jer tko si sam ne po¬ 
maže, tome neće ni Bog. 

Tako govoreć, nosili su pune brente k runilu. 
Runili su groždje na okrugloj rešetki od kalajave žice, 
stavljenu čvrsto na badanj. Čim bi koji donio groždje, 
sipali bi iz brente na rešetku, gdje bi groždje valjali 










































sve dotle, dok zrele jagode s petljama nebi odpale. 
Kad su groždje orunili, stadoše orunjene jagode sgnje- 
čiti ili muljati. Svršiv to, ostavili su mošt, da na 
komu vrije. 

— No baš smo se danas naradili, reče Ignja, oti- 
ruć si sa čela znoj. 

— Bome jesmo, reče učitelj, a sad hajdino večerati. 

Veselo pjevajuć ode sva družba k učiteljevoj kući, 
gdje su u veselju još koje vrijeme ostali. Kod stola 
umoli učitelj Ignju i njegovu družbu, da bi, kad im 
vrijeme dopusti došli koji dan, da vinograd po četvrti 
put okopaju. 

— Pa zar ćete poslije berbe vinograd okopati?, 
u čudu će Ignja. 

— Da Ignja moj. Naš paur misli; kad je berka 
gotova, onda više nema posla u vinogradu. Al tome 
nije tako. Kad se vinograd sada po četvrti put prekopa, 
to se u zemlji unište škodljivi zareznici, koji bi lozi u 
proljeću škodili. Zemlja se lijepo okopa, pa se hrana 
u zemlji bolje rastvara, a ta rastvorka koristi lozi. 

* 

* * 

2. Učitelj peče rakiju. 

— Šljive su hvala Bogu ove godine dobro uro¬ 
dile. Učitelj je dao samo zrele šljive skupiti i u kace 
spremiti, jer je znao, da samo od zrelih šljiva bude 
dobra rakija. Istina Bog, susjedi mu rekoše:: »Nekate 
gospodine tako kasno brati, pokrast će Vam sve, pa 
i rakija od zrelih šljiva nije nikad tako dobra, kao od 
napola zelenih«, ali učitelja to nije smelo. Da mu ne 
ukradu šljive držao je dobrog psa čuvara, od kojega 

se je sve selo bojalo. Po danu bi ga držao na lancu, 
dok bi ga na večer dobro do sita nahranio i onda 
pustio. Pas sit, kaki je bio, nebi cijelu noć ništa do¬ 
dirnuo, pa se učitelj nije bojao, da bi ga tko otrovnim 
jelom mogao uništiti. Što se tiče toga, da naš narod 
misli, da su zelene šljive bolje od zrelih, znao je, da 
to nije istina. Od nezrelih se šljiva dobiva manje i 
lošije rakije, a osim toga nema ni lijep miris. Kom od 
zelenih šljiva lako se kvari, pa eto onda belaja. U kom 
ne bi pod živu glavu dao, da se bace pljesnive i gnjile 
šljive, a same kace držao je uvijek čisto. Četrnajst 
dana nakon obiranja, počeo je kom vriti, a čim je 
kom odvrio, a to je baš jučer uslijedilo, odlučio je uči¬ 
telj, da peče rakiju. Ta znao je, da kom gubi snage, 
kad predugo stoji. Ele došlo je vrijeme, da se peče rakija. 
Učitelj plati pristojbu, pa si nadje čovjeka, koji će mu 
rakiju peči., 

Čiča Miko pouzdan čovjek, koji nemože rakiju ni 
okusiti, peče kod gospodina učitelja. Nije ga učitelj 
uzeo, jer mu je žao, što bi Miko popio, već zato, jer 
je znao, da samo trijezan čovjek može dobru rakiju 
speći. Pijanac se opije, a onda ne mari, hoće 1’ rakija 
pregoriti, ili ne, a taki čovjek nije za posao. Miko je 
imao samo jednu falingu (pogriješku), naime tu, da je 
štono riječ: »pleo kotac kao otac«. Čim je došao uči¬ 
telju, pa vidio tamo veliki rakinski k azan , (kotao) u 
koji je jedno deset akova koma stalo, odmah se je 
namrgodio. 

— Zašto ne pečete na malom kazanu? reče uči¬ 
telju, manje bi platili financima. 

— Istina, manje bi platio al bi manje i rakije dobio 
na malomu kazanu ili ako bi htio sav svoj kom speći, 
trebao bi na malomu kazanu nedelju dana, dok ću na 

ovom velikom isti kom s vladati za tri dana. Za ne- 
delju dana platio bi na malom kazanu upravo toliko 
kao i za veliki, kojeg trebam tek tri dana. 

— Ha, ha, to je istina, promrmlja Mika ogledajuć 
kazan, al šta će Vam ove njake grbave savinute cijevi 
u bačvi, šta izgledje kao zmija? To baš nije ničemu. 

— E nemoj tako, poučit će ga učitelj. Vidiš kad 
se u kotao metne kom, to se stane pariti. Ta para 
nemože iz kotla nikud već kroz jednu cijev, koja vodi 
u kacu, u kojoj je voda. A što misliš, čemu ta cjev 
baš kroz hladnu vodu ide. 

— E pa zato, da se rakijska para ohladi a onako 
hladna kao rakija iz cijevi u čubanju curi. 

— Dobro si kazao. A sad mi pravo reci: hoće 
1’ se rakijska para bolje ohladiti, kad brzo iz te vode 
izidje, ili ako se dulje u hladnoj vodi hladi? 

— No pa sigurno će se bolje ohladiti, ako se 
dulje u hladnoj vodi hladi. 

— 1 to je dobro. A sad reci: koja je cijev dulja, 
dal ona koja ravno kroz kacu ide, ili ona koja se u 
kaci savija? 

— E pa ona, koja se u kaci savija. 

— No tako i je. 

— Kroz koju će dakle cijev dulje morati rakijska 
para hladiti u hladnoj vodi? upita učitelj. Kroz ravnu 
ili savinutu? 

Kroz savinutu, odvrati Miko. 

— Koja je dakle bolja? 

— No pa da, savinuta je bolja, kad je tako, prizna 
Miko. Ja sam i sam već puno puta vidio, da se cijev 
dimi, al nisam nikad znao šta je to, nit sam zato mario, 
al sad kako ste mi kazali, znam, da ona moja rakijska 
para nije imala kada da se ohladi, pa je kao para ošla 

u zrak, a ja luda hvatao patoku, dok je rakija u ošla 
u zrak. 

— Tako je, reče učitelj. Naš seljak mogao bi imati 
puno više i puno bolju rakiju, da ima kazane sa savi¬ 
nutim cijevima, pa da pazi, da mu nikada na otvoru, 
gdje curi rakija, ne izlazi para. 

No pa ajde de — reče Miko — vidit ćemo, 
jel imate pravo. Ovaj put peći ću sasvim po ,Vašu. 

— Tako valja. Radi što ću ti ja kazati i kako ću 
ti ja kazati, pa se ne boj. Imat ćemo u selu najbolju 
rakiju. Ja sam već najmio vodara, koji će neprestano 
vodu dovažati. Poslije svakoga kazana mijenjat ćemo 
svu vodu, pa ja kriv ako nam bude rakija kao para 
pobjegla. 

— Tko kraj jedne kace vode istjera 6 kazana ra¬ 
kije nemože imat dobru rakiju već stoga, što se bome 
u vrućoj vodi nemože ništa ohladiti. Da ti u ljetno 
doba, kad ti je najvruće ideš u tople kupke, slabo bi 
se bome ohladio. Tko hoće imati dobru rakiju, ne 
smije biti lijen, već mora vodu marljivo mijenjati. 
Što hladnija voda, to bolja rakija. 

Kad kazan pristaviš, naloži dobru vatru, a čim se 
kom ugrije, umanji vatru, da ti kom ne predje u cijev. 

Kod ovoga našega kazama možemo lahko za 24 
sata istjerati osam kazana, a pri tomu će nam rakija 
biti jaka i dobra. 

Tko naglije tjera, tomu se kvari rakija, tko sla¬ 
bije tjera, taj dangubi. Naš narod obično pretjera, pa 
hoće u malom terminu cijelo čudo istjerati. To ne 
valja. Bolje je malo pa dobro, nego puno pa nevaljavo. 

— To je istina, reče Miko, čudeć se, odakle uči¬ 
telj zna, kako se rakija peče. A kako ćemo sdrvima? 

— Eno si tamo izbiraj drva i odmah sve pripravi, 
jer kad se jednom kotao nastavi, nema više kubure. 
Da! Da ne zaboravim! Da nam kazan ne zagori, metni 
na dno malo čiste slame, al ne toliko da bi rakija po 
njoj dobila miris. 

— A hoćete Ii rakiju prepeći? upita Mika. 

— Da. Rakiju, koju čovjek prepeca jača je, pa se 
može bolje prodati, dok paurska rakija nema nikakovu 
cijenu. A sada na posao. Kazan ćemo smjestiti u za¬ 
klonjeno mjesto, kud neinože kiša ni vjetar, Jer pri 
vjetru kazan Iahko zagori, a i drva se preveć troše. 

— Mika posluša učitelja’ te učini sve, kako mu 
je rekao. Iz čiste čubanje bi lijevao spečenu rakiju 
u čisto i dobro bure, a kad se je rakija podpuno 
ohladila, mjerio ju je učitelj. Imala je sedamnajst gradi 
ili stupnjeva. Miko, ma da nije bio rakijaš, ipak ju je 
okusio, pa je moro priznati, da tako dobru rakiju još 
nikada pijo nije. E, reče tako i je. Što je za gospodu, 
to je uvijek dobro, a mi ludi pauri nemamo ništa 
valjana. 

— A tko je seljaku kriv, da on rijetko kada do¬ 
bru rakiju speče? On sam. Bude li pazio na sve, što 
sam do sada spomenuo, imat će i on dobru rakiju. 
Tko razumno radi, ima svega, a tko si neda ništa 
dokazati taj i nezaslužuje, da što čestita ima. Samo 
napredno čeljade ima budućnost, dok će nemarni i neuki 
ljudi svi propasti. Samo u razumnom radu leži spasenje. 

* 

* * 

3. Zadnji časovi i posljednji poslovi. 

Kod Ignje je zlo. Bolest staroga mu oca krenula 
je na gorje, a liječnik već nije imao nikave nade. Sam 


je starac osjetio, da su mu časovi odbrojeni, pa pozove 
svu družinu oko svoga kreveta te im probesjedi: Djeco 
draga! Osjećam, da ću skoro pod ledinu. Star sam, 
slab sam, pa je već i vrijeme, da zamienim ovaj život 
s drugim, ljepšim. Ja sam za cijeli svoj vijek bio uvijek 
čestit, a u poštenju sam osjedio. Zato se i nebojim 
stupiti pred vječnoga sudca. Ali prije, neg li se od 
vas dijelim, moram vam se zahvaliti, što ste me do 
zadnjega časa poštivali, ljubili i uvjek samnom kao sa 
vašim qcem postupali. Osobito ti sinko Ignjo, ti si 
mi bio uvijek dobar sin, pa nek te Bog zato nagradi, 
a od mene ti otčinski blagoslov. Jedno mi samo muti 
moj zadnji čas, koji ovdje medju vama probavljam, 
a to je nesretni moj izgubljeni sin Tomo. Bog zna 
jeli još živi, gdje je, kako mu je i što radi? Istina, on 
si je sam kriv svojoj nesreći, ali mi ga je opet žao, 
jer on svu svoju nesreću može pripisati samo svome 
neznanju i zločestom društvu. Vrati li se ikada doma, 
a vi mu recite, da sam mu sve oprostio. 

Sinko! Tebi ne trebam dati savjet, kako da 
živiš. Da svi hrvatski seljaci žive ko ti, ne bi bilo 
sretnije zemlje od Hrvatske. Ja te mogu samo moliti, 
da na tom tvome putu ustraješ, jer je to jedini, koji 
vodi do sreće na ovom, a blaženstva na drugom svijetu. 
Ali vas druge sve molim: slušajte i dalje Ignju i bu¬ 
dite kao on. A bude li i on jednom omatorio ko i ja, 
pa ako nebude više mogao raditi, sjetiti se, kako je 
on samnom postupao do zadnjeg mog časa, pa mu 
budite i vi tako dobri, kao što je on meni bio. 

Svi udare u plač, uvjeravajuć starca, da još neće 
umrijeti. 

— Nemojte plakati, reče ganuti starac, ta znate, 
<la mladi može, a stari mora umrijeti. I za Vas će je- 

dnom doci čas, gdje ćete se morati oprostiti od vaših 
milih i dragih, te mene slijediti. Onda ćemo se opet 
viditi, pa zato ne plačite molim vas, jer mi je lakše 
umrijeti videć vas sabrane i pripravne. 

Svi su si silom gušili plač, a starac nakon 
par časova nastavi: Bog zna, hoću li još sutra biti 
živ? Dok sam još mlad bio, naučio me je jedan Srbin 
ovu pjesmu: 


Koliko je od zore, 

Do crnoga mraka, 
Toliko je do groba 
Od prvoga zraka. 

Danas dijete igralo, 

Po proljetnom cvijeću, 
Sutra vidiš goruću 
Samrtnu mu svijeću. 


Rano vijenac djevojka, 
Ljubljeniku vije, 

Pri večernjoj rosi je 
Crna zemlja krije. 

Čim se čovjek obazre, 
Sunce je već sjelo; 

Već je vrijeme vječnoga 
Spavanja prospjelo. 


Vidite onda sam ju pjevao, al ju nisam razumio, 
al danas ju razumijem. Ne bi rada, da me smrt zateče 
nepripravna, pa zato je moja želja, da napravim smrtov¬ 
nicu (oporuka , testamencit). Vi znate, da imam osim 
družinskoga imetka, koji sam vam već i onako predao 
i nješto svoga imetka. Imam hiljadu kruna u štedioni, 
što sam si za crne dana spremio. Ta čovjek nikada 
nezna, što ga može zadesiti. Hvala Bogu, da te novce 
nisam trebao načeti, pa bi sada rada to vama ostavio 
tako, da nitko nemože prigovarati. 

— Mislio sam, da vam pred tri svjedoka ostavim 
ustmenu oporuku, kako to zakon traži. No kako je 
čovjek zaboravan, mogli bi s vremenom svjedoci opo¬ 
ruku zaboraviti, a napokon bi mogli i umrijeti. Zato 
je i bolje, da napravim pismenu oporuku. Deder sinko 
Ignjo, idi brzo do gospodina učitelja, pa ga zovi, da 
se s njim dogovorimo što ćemo, i kako ćemo. 

Ignjo posluša oca i za kratko se vrijeme vratio 
s’ učiteljem. [Kad je ovaj razabrao o čemu se radi, 
reče: Dobro radite. Vidite ja sam još mlad, al sam 
već prije dvije godine napravio javnu oporuku. 

— Kaka je to oporuka? upita Ignjo. 

— Javna oporuka zove se ona, koju čeljade na¬ 
pravi pred sudom ili kr. javnim bilježnikom. Take su 
oporuke najsigurnije, jer sudac ili javni bilježnik, znade 
točno zakon, pa je taka oporuka uvijek zakonita i 
sigurna. Za vas ali dosta je i ako napravite sukromnu 
oporuku. Kod take oporuke ne trebate suda i javnog 
bilježnika, već si ju možete i sami napisati. 

— A kako? 

• - Ako oporuku sami napišete, ne trebate ni je¬ 
dnoga svijedoka, ali ako bi vam ju od prilike ja ili tko 
drugi napravio, morate ju vi sami podpisati, i pred 
tri svjedoka izjaviti i kazati, da je u toj oporuci unutri 
vaša zadnja volja. Ti svjedoci nemoraju znati, šta je 
u oporuci, al se na njoj makar i na zadnjoj strani 
moraju podpisati i dodati: »Kao svjedoci posljednje 
volje«. 

— Je, ali ja neznam pisati. Kako ću podpisati 
oporuku? upita djed. 

— Ja ću vam oporuku napisati, te vam pred tri 
svjedoka pročitati, a vi metnite vaš krst. Ja ću onda 
pred ona tri svjedoka dodati vaše ime i napisati, da 
sam ja vaše ime mjesto vas potpisao. I ona će se 
tri svjedoka podpisati, a oporuka je u redu. 

— A tko sve može biti svjedok. Može li Janja? 

— Ne može. Žene, onda lude, slijepci, gluhi i 
nijemi kao ni ljudi, koji su radi prevare, kradje ili pro- 
nevjerenja bili kadgod odsudjeni, ne mogu biti svje¬ 
doci. Ni momci ispod 18 godina ne mogu biti svjedoci. 



















— A bil Švabo Johan mogao biti svjedok. 

— Kod tebe ne, jer ne razumije hrvatski. Tko 
hoće da bude svjedok, mora razumiti jezik onoga, 
koji pravi oporuku. 

— A ja? upita Ignjo. 

— Ni ti nemožeš biti svjedok, jer onaj kome' 
uporučitelj što ostavlja, ne može kod te oporuke biti 
svjedok. A1 da ti stari apa i ništa ne ostavlja, opet 
nebi mogao biti svijedok, već radi toga, što si u rod- 
stvu sa apom. Rodbina nemože, kao ni plaćeni sluga 
biti svjedok, 

— A jeli se može oporuka kasnije promjeniti ? 
upita stari apa. 

— Da. Svaka se opuka može zamijeniti, uništiti, 
ili nadopuniti. Ako napraviš novu oporuku, ne vrijedi 
više stara. A da se zna, koja je najnovija, treba točno 
zapisati dan, mjesec, godinu, kad je oporuka napravljena. 

— E pa onda Vas gospodine molim, da bi bili 
tako dobri, te mi sastavili sukromnu oporuku, umoli 
starac. 

— Drage volje, samo šaljite po tri svjedoka, reče 
učitelj. 

Kad su svjedoci došli, 'sastavi ] učitelj po uputi 
starog ape slijedeću oporuku: 

SUKROMNA OPORUKA. 

Da poslije moje smrti ne bude svadje 
i pravde, odredjujem sada, pri podpunoj 
svijesti, pred tri svjedoka, moju posljednu 
volju. 

— 1. Preporučam Bogu dušu a zemlji 
tijelo svoje. 

— 2. Molim, da me pokopaju djeca 
moja bez velikog [troška, skromno i krš¬ 
ćanski. 

3. Svoj imetak ostavljam djeci svojoj 
Ignji i Tomi. Ignji ostavljam 400 kruna, koje 
novce može odmah poslije moje smrti pri¬ 
miti, dok se Tomini 400 kruna ima metnuti 
u štedionu. Sazna li se za godinu dana, 
gdje je Tomo, ima mu se novac uručiti. 

— Nesazna li se zanj, ima se ta svota 
uručiti godinu dana od danas kćeri mu 
Franjki. 

— 4. Odredjujem, da se za ostalih 
200 kruna osnuje zaklada za darovitu i 
dobru školsku mladež brezovačku, te da se 
kamati, od te svote upotrebe zato, da se 
svake godine jedno vrijedno školsko dijete 
upiše za doživotnog člana svetojeronim- 
skoga družtva u Zagrebu. Koje će se dijete 
upisati, odlučuje mjestni učitelj. 

U Brezovcu, 16. listopada 190 .. . 

f Vladoje Gvozdić, kao svjedok, 
f Hugo Saherić, kao svjedok 
f Pajo Dvorić, kao svjedok, 

f Luka Naprednjaković, po meni: 
f Stjepan Prosvijetić, kao podpisatelj 
oporučiteljevog imena. 

Svršiv tako oporuku, oproste se svi od djede ili 
»starog ape«, kako su ga svi zvali i odoše doma. 

— Drugi dan zazvoniše sva zvona. Luka Napred¬ 
njaković ode pred vječnog svog sudca. 

* 

* * 

4. U slobodnoj Americi. 

Prebrodimo u duhu široko more, da vidimo, kako 
su se Tomo i Stevan u Americi snašli. Obojica su si 
predstavili Ameriku kao zemlju, gdje ne treba raditi, 
gdje nema oružnika ni oblasti, gdje se ne plaća po¬ 
rez i gdje čovjek može raditi što hoće. A1 su s e 
skoro o protivnom osvijedočili. 

Jedva što stupiše na amerikansko zemljište, mo- 
radoše svaki platiti po dva dolara u ime glavarine. 

— Gle ti te gadove, reče ljutito Tomo, još nismo 
Ameriku ni vidili, a već moramo plaćati porciju. Ta 
to je gorje nego kod nas. 

Još Tomo u riječi, kad na jednom opazi da su 
obkoljeni od kojih deset, petnajst skitnica, koji su im htjeli 
kovčege nositi. Svi su se nudili i stali trgati sa kov¬ 
čege, a u gonguli stadoše se i tući. Stevan koji je 
mislio, da ga ti ljudi žele orobiti, čušne jednoga, da 
se je odmah srušio, i baš htjede drugoga da lupi, 
kad ga zaustavi redar i odvede pred sudca. Ovaj se 
izdere na Stevana: »Šta ti lopove, ti si se usudio 
čušnuti slobodnoga Amerikanca? Odsudjujem te na 
100 dolara (od prilike 400 kruna), i osam dana 
rešta. Stevo ljutit stane grdit Amerikansku pravdu, a 
sudac ga odsudi još na osam dana. Kad je Stevan 
vidio, da tu nema šale, ode pokorno u rešt, gdje je 
odsjedio 14 dana. 

Za to vrijeme bio je Toma bez jednoga filira. 
Znamo, da Toma nije imao novaca, već da je sav no¬ 
vac imao Stevan. Ovoga su bili zatvorili, a Tomo 
ostade u tom velikom gradu gladan i žedan. Molio 
je do duše, da ga puste Stevanu, al ga oblasti odbijali. 
Molio je i molio, a kad su mu napokon dozvolili, da 

posjeti Stevana, morade na svoj užas čuti, da su 
oblasti sav novac Stevin dotle zaplijenili, dok ga ne 
budu pustili na slobodu. Koliko god je Tomo i 
molio, da mu se dade nješto novaca, sve badava. On 
ode sav zdvojan iz sudbene palače u čvrstoj nakani, 
da što ukrade, jer nije više mogao bez jela biti. O 
kako je prokleo tu »slobodnu Ameriku«, kako si je 
želio, da mu je iopet biti u rodnom kraju. Vidio je 
pred svojima očima Janjinu kuću. Vidio je Ignju kako 
konje gladi, kako zadovoljno gospodarstvo prigleda, 
a on ? Evo tu kao najzadnji čovjek, kojemu niti 
mlado plače, niti staro kašlje, kao najzadnji brezo- 
vački cigan mora da krade, da ne umre od gladi. 
Htio je u nadnicu da ide, al ga ne htjede nitko da 
primi, jedno što nije znao engleski govoriti, pa se 
nisu Amerikanci mogli snjim sporazumiti, a drugo što 
Amerikanac mrzi [sve strance, te ih uzima samo 
onda, kad nema ili ne dobije Amerikance. Osim toga 
bio je Tomo i vrlo slab. Silna špira u domovini i 
morska bolest na putu, podkopala mu je sazvim 
tijelo, a bolesnoga ili slaboga radnika, dan danas 
u Americi nitko ne prima. E što će dakle? Jesti se 
mora, a novaca od nikuda. Ajde dakle krasti. Uhvatiše 
ga i zatvoriše. Dobio je nedjelju dana rešta. Donekle 
mu je to bilo sasvim pravo. Bar je imao nješto malo 
jesti. U reštu je imao dosta vremena, da razmišlja o 
cijelom svom životu. Zar sam imao nuždno dotle do¬ 
tjerati, da sam danas amerikanska skitnica ? pitao se 
je Tomo. Da nisam bio tako svojeglav, da sam se 
s bratom slagao, sad bi bio u Brezovcu imućan gazda, 
koji nebi znao za grižnju savjesti, ni za glad i sramotu. 
Hahaha! Zlatna Ameriko, ti željo svih, koji neće da 
rade, već koji misle preko noć obogatiti, ti si nas 

lijepo primila! Porez, globa, rešt, tim si nas dočekala, 
a da li mi tu od gladi umiremo, za to ti nije stalo! 
Doma su me molili, da radim, a ja nisam htio. Tu ja 
prosjačim za najteži posao, pa me neće primiti. Onih 
je dana slučajno našao jednog Hrvata, koji mu je 
dao komadić kruha. Taj mu seje zakleo i rekao: »Da 
sam ja doma samo polovinu od toga radio, što tu 
radim, obogatio bi, dok ću ovdje kukavno uginuti. 
Dok mogu raditi živit ću, a dok budem iznemogo, 
nitko za mene mariti neće. Ta nisam u domovini svojoj, 
gdje me je svako dijete poznalo, gdje bi mi svaki u 
nuždi priskočio. Ne! Nisam, već sam daleko u tudjini, 
gdje nitko za mene ne mari«: f. 

Za tudjinca, ništa nemaš, 

Tud ja majko, kad Te moli 
j Tud je dijete Tvoje nije. 

(Preradović : ,,Putnik"). 

— A zar ne zaslužuješ lijepo? pitao je Tomo 
zemljaka. 

— Da zaslužujem dvostruko, nego što bi doma, 
al što mi to koristi, kad zaslužim u našem novcu na 
dan tri forinta, kad me život i hrana, stan i odijelo 
upravo toliko stoji. 

— Tomo jc o svemu tomu razmišljao, pa se je 
počeo kajati, što je došao u tu »slobodnu Ameriku«. 
Kad su ga pustili iz rešta, lunjao je opet po gradu, 
te nudio svoje usluge. Jedva je toliko zaslužio, da nije 
od gladi umro. Napokon pustiše Stevana iz rešta. 
Odbiv globu, vratili su mu ostale novce, te ga pustiše 
na slobodu. 

— Sad su počeli opet veseli život. Cijele bi dane 
razgledali grad i trošili silan novac. Kojekake skitalice 
pridružiše im se, te su ih — kako su bili neiskusni, — 

na razne načine globili i robili Stevan se je dao na 
kartanje i na špekulacije pa je gubio silan novac. 
Spočetka im se taj život dopao, ali im to brzo dozlo¬ 
grdi. Jednoga su jutra opazili, da su orobljeni. 

Teško je opisati, kako je sad išlo obojici. Teški 
su to bili dani, dani, puni jada, briga i zdvajanja. Čim 
su se makli, ajd u rešt; kad su molili milostinju, ajd 
u rešt; kad su od glada tjerani, štogod ukrali, ajd u 
rešt. Posla tek kadkada, a i onda dobiše tek posao, 
kojega drugi nisu htjeli raditi. Stevan je tu naišao na 
puno prefriganije ljude, nego što je i on sam bio. 
Sada je vidio, kako je bolno biti prevaren. Kadkad im 
je bilo obojici, da zdvoje. Vidik su, da će u Americi 
žalostno uginuti, a ovamo su opet znali, da se ne- 
smiju u domovinu vratiti. Obojica su osjetila, da ih 
je već ruka vječne pravde ugrabila, te da ih proganja 
i kazni za učinjena nedjela. 

Bog je spor, ali dostižan ! 


XI. DIO. 


1. Na groblju. 

Rod bo samo, 

Koj si mrtve štuje; 
Na prošlosti 
Budućnost si snuje. 

(Preradović). 

Danas je crkva dubkom puna. Sve je u djasnom 
ruhu, a pred svima gore male sviječice. Zvona tužno 
zvone, glas orgulja muklo se po hramu razliježe, a 
svećenik u crnom ruhu dubokim glasom moli litaniju 
svih svetih. Večernja je za mrtve, »Svi sveti« su! U sred 
crkve stoji crna grobnica, a naokolo gore velike vo¬ 
štane svijeće, čiji te miris omamljuje. Ozbiljna lica 

bezbroj vijenci i neobična tajinstvena tišina djeluje 
neopisivo na svakoga čovjeka. Svi ti ljudi u crkvi 
skupljeni oplakuju po kojega svog milog. 

Majka dijete, dijete majku svoju. Rodbina rod¬ 
binu, znanac znanca. Svi se sjećaju prošlosti, sjećaju 
se svojih umrlih a njeki unutarnji glas šapće im: i ti 
ćeš jednom biti u carstvu mrtvih, i tebe će oboriti 
smrtnog leda mraz i nad tvojim će grobom andjeo 

smrti razastrti krila svoja. 

Sve se skrušeno moli, sve je zadubljeno u oz¬ 
biljne misli. — — — — — , 

Večernja za mrtve svršena je, a pobožni narod 

ide hrpimice na groblje. 1 Franjica nosi vijenac. Oh 
kako bi sretna bila, da joj je još mila majčica živa. 
Kako bi joj lijepo bilo nuz dobru tu dušu, kako bi 
bila blažena? Ali nema je više medju živim. U zem¬ 
ljici leži, da se naužije mira, kojeg na zemlji okusila 
nije. Eno već iz daleka vidi humak, koji pokriva stan 
majčice njezine, a na njem jorgovan, kojeg je na maj¬ 
činom grobu zasadila. Kad ga opazi, i zaplače i prošapće. 

Jorgovane, jorgovane, 

Kada vidim tvoje grane; 

Kada vidim grane tvoje, 

Tad se sjećam majke svoje. 

Došav na grob premile majčice zaplače tužno, 
gorko Majko majčice! Gle kćerka te je posjetila, tvoja 
Franjica je došla, da se s tobom razgovara. Kako ti 
je u toj studenoj zemlji ? jel ti hladno? Možda ce te 
kćerine suze malo ugrijati. Jorgovane, ti cvijete, koji 
dobivaš hrane od majke moje, kazuj, kako joj je . 
Jeli sada spokojna? O majčice draga! Umorno ti 
tijelo doduše zemlja pokriva, al tvoja spomen živi u 
srcu tvoje kćerke, tvoje Franjice ~ 

Dobro to djevojče plakaše i jadikovaše još dugo, 

a onda se spremi, pomoli još jednom i ode turobno 
doma. 

Hajdemo dalje do drugog groba. 1 tu kleći 
jedan čovjek, te se vruće moli za pokoj duše premi¬ 
nulog. Humak je još, kako se vidi nov, a na križu 
piše Gjuko Naprednjaković. Čovjek, koji se je na tom 
grobu molio, bijaše Ignjo. Ignjo oplakuje dobra oca svoga, 
sjeća se svoga djetinstva i svih briga, koje je otac s 
njim imao, dok ga je stavio na vlastite noge. Sjećao 
se je poslijednjih riječi oca svoga, pa je mislio i na svoje 
zadnje časove. Kako brzo dolazi čas rastanka sjovoga 
svijeta, pa što je čovjek onda, ako nije na svijetu bio 
pošten? Kako može čovjek mirno umrijeti, ako nije 
čestito živio? Misleć tako, zavjetovao se je na grobu 
svoga oca, da će uvijek ostati valjan i čestit. 

Malo dalje nariče majka za jedincem sinom, ko¬ 
jega je izgubila baš u onom času, kada bi joj mogao 
biti potpora u starosti. I tako to ide dalje, dalje. Svaki 
humak krije povijest ne jednoga, već više ljudskih ži¬ 
vota. Debele bi se knjige o tome dale napisati, knjige 
looučne i prejDoučne, ali sve sa istim svršetkom, na¬ 
ime sa upitom: a što je svršetak svega? — 

O umrli u mrt ćete, 

Smrti roblje postat ćete. 

Ter grijehote oplačite, 

Evo časak poslijednji. 

Ništa tako nije stalno, 

Šio neb’ prošlo nestalno. 

* * 

* 

2. Uredjenje groblja. 

Brezovčani su poštivali svoje mrtve, te su si 
groblje vrlo lijepo uredili. Osnovali su si grobljansku 
zakladu iz prihoda, što su ljudi platili za groblje, a 

tim su novcem namirivali sve troškove oko uzdrža¬ 
vanja groblja. Cijelo groblje dali su obšančevati i 
ograditi gustim živim plotom, koga su uvijek u uzor¬ 
nom redu uzdržavali. Jedan dio groblja opredijelili su 
za druge vjeroispovjesti, pa su u tom dijelu poseban 
ulaz uredili. Groblje bijaše nasadjenim drvoredom raz¬ 
dijeljeno na četiri grobna polja. Na prvo su polje sa¬ 
hranjivali mrtvorodjenu i nekrštenu djecu, na drugo 
djecu ispod 8 godina, na treće odrasle mrtvace, a na 
četvrto inovjerce. Usred groblja stajaše lijepa kapelica 
a na kraju groblja mrtvačnica, u kojoj je stajao stalak 
za lijes i bila posebna sobica za čuvara. Sami grobovi 
bili su uzožno uredjeni. Obiteljskih grobnica doduše 
nije bilo, al je bilo dosta zidanih grobova medju ne- 
zidanima. Grobnice su sve bile 2 metra duboke, a 
izmedju dva groba ostavili bi prostora od četvrt metra. 

Grobovi svi stajali su u lijepim redovima, te su 
svi bili jednako veliki i imali jednake humke, te su 
svi stajali u istoj ravnoj crti, a medju redovima bi e 
su lijepe čiste staze. Eto tako je bilo brezovačko 
groblje, pa koje čudo, kad su svi susjedi morah reci: 
Brezovčani su ljudi! Oni poštivaju svoje mrtvace, te 
se brinu, da im vječni stan bude dostojan. 

* * 

* 

3. Mrtvac. 

Čim bi tko u mjestu umro, pobrinuo bi se rod 
za ukop. Gdje ne bi bilo roda, pokopala bi općina 
mrtvaca. Smrt su odmah išli rodjaci prijaviti župniku . 
mrtvozorniku, a mrtvaca bi samoga ostavili na onom 
mjestu, gdje je umro sve dotle, dok ga ne bi mrtvo- 
zornik pregledao. Kad je onomadne Tomo ubio lih¬ 
vara, odredio je odmah knez stražu, koja je izmjemce 


stražu stražila, da se ne zametnu tragovi. Straža je 
ostala sve dotle, dok knez ne bi podnio prijavu. Kad 
je došla komisija, pohvalila bi mudroga kneza, jer 
im je bilo puno lakše ustanoviti, od čega i kako je 
Marko dokončao. Često se puta iz samoga položaja 
mrtvaca i stotinu drugih sitnica dade zaključiti o na¬ 
činu umorstva ili ubojstva, a često se odaje i sam 
počinitelj. Zato treba u slučaju, ako je sumnje, da je 
možda pokojnik prisilnom smrti umro, raditi upravo 
onako kao knez. Stražu odrediti, mrtvaca ostaviti 
onako, kako je nadjen i sve odmah na općini prijaviti. 

Kada bi u selu tko umro od pošasne bolesti, za¬ 
motali bi ga u plahtu, namočenu u vodu, u kojoj je 
bila karbolna kiselina, pa bi lijes odmah zatvorili. Nu 
ako je čeljade umrlo od obične bolesti, ostavili bi 
lijes otvoren do opijela. Tada bi lijes zatvorili, a sve¬ 
ćenik i učitelj bi mrtvaca opjevali. Četrdeset i osam sati 
poslije časa smrti zakapali bi mrtvace svoje na svom 
groblju. Jednom je u selu umro tudji čovjek.Njegova ga 
je rodbina htjela prenijeti u drugo groblje,a to je smjela, 
ali je prije morala zatražiti dozvolu od kr. kot. oblasti. 

Prije je u tom mjestu bio običaj, da su na lijesu 
sjedila djeca, kad je sprovod selom išao, te da su ro¬ 
djaci na groblju još jedan put otvorili lijes. Nu otkada 
je učitelj upozorio ljude na silnu pogibelj, kojoj se 
čovjek izvrgava i otkad sa svakim pokopom ide redar, 
nema više ni tih proturednosti. 

Poslije pokopa na pošasti umrlog, došao je revni 
općinski liječnik, te je pod njegovim nadzorom sav 
stan dobro razkužen. Inače bi ljudi sami posteljinu iz¬ 
nijeli, rubine i odijela ispirali, podove ribali i zidove 
okrečili. Karmine su već sasvim prestale, pa tako ljudi 
mjesta Brezovca baš kršćanski svoje mrtvace sahranjuje. 


lsi — 



















4. Pogrebno društvo. 

Brezovčani imadu i svoje pogrebno društvo. Čim 
je učitelj razložio Brezovčanom korist pogrebnoga 
društva, odmah su svi prionuli i osnovali društvo. 
Sada, kada koji član umre, plati svaki član 20 filira. 
Pošto se je u društvo upisalo 600 članova, skupilo 
se je tako 600X 20 «!• = 12.000 fil., a to je 120 K. 
Od toga je društvo dalo rodbini 100 kruna, a ostalih 
20 kruna je upotriebilo za društvene svrhe. Društvo 
si je kupilo liepa mrtvačka kola, pa je tako članove 
svoje lijepo i kršćanski sahranilo. Koliko puta se je 
strefilo, da je u kojoj siromašnoj kolibici tko umro. 
U kući ni filit, a ovamo silan trošak. Plati pokop, 
kupi lijes, odijelo, križ, plati zvoniti i grob itd. a 
odakle? Prije je i radi pokopa morao siromah paur 
posudjivati novce na velike intereše. A sada? Član 
je pogrebnoga društva, pa dobije odmah nakon smrti 
100 kruna na ruku. Kako je to dobro, kako to po¬ 
maže! Onaj sekser čeljade ni ne osjeti, a strefi li se 
nesreća, evo pomoći ko iz neba. Danas ne bi u našoj 
domovini smjelo ni jedno selo biti , koje ne bi imalo 

svoje pogrebno društvo. 

* * 

* 


5. Zasitili se Amerike. 




Tomo i Stevan bili su opet zatvoreni. Opili su 
se, pa ih je amerikansko redarstvo odmah zatvorlio. 
Amerikanci ne trpe pijance, pa ih zato vrlo strogo 
kazne. Amerikanci si urediše zakon o nedjelji i zakon 
o umjerenosti. Po nedjeljama nema po svoj Americi 
nigdje nikakve igre, a sve krčme i birtije moraju 
biti zatvorene. Nema tu kuglanja ni kartanja, ništa, 

ništa. Kad su se ipak jednom Tomo i Stevan napili, 
platili su globe baš toliko, koliko su kod sebe novaca 
imali i još su ih zatvorili. 

— Šta! rekli bi, zar za krvavo zaslužene svoje 
novce ne smijemo u nedjelju ni piti ni veseliti se? No 
to je ipak odveć. Pa takovu zemlju nazivlju Hrvati 
zemlju »slobode«? Ne! Stevane ja tu više ne ću da 
živim. Hajdemo natrag u domovinu našu, hajdemo, 
pa makar živili u šumi, pa makar nas i zatvorili, znat 
ćemo bar, da smo nastradali doma; znat ćemo, zašto 
smo kažnjeni, ali tu više ne ću ostati. Uh! Ubit bi se 
mogao, što sam pošo takom stranputicom. Zar je meni 
bilo sila, taki život voditi? Zar nisam mogo doma 
mirno, sretno živiti ? Zar sam morao sve razstepsti, 
ženu si u grob tjerati, brata žalostiti a lihvara ubiti ? 
Postao sam nevjernik, psovač, prkonjica, pijanac, ra¬ 
sipnik, kradljivica, kartaš, lopov ubojica i palikuća a 
za rad šta? Šta mi je sve to hasnilo? Ja idem doma, 
pa puklo kud puklo. 

— E, išo bi i ja, priznade Stevan, ali čime? 
Novac, što sam imao, prošao je, kako je i došao, pa 
sad nemamo ni probijene pare. 

— Nudit ćemo še ko sluge na kojem parobrodu, 
smisli se Tomo, pa će nas možda kapetan povesti 
bez novaca. 

— Pa ajde da probamo. Više je dana prošlo, dok 
su našli jednu ladju, koja ih je htjela besplatno po¬ 
vesti, ali i ta će tek nakon osam dana odbroditi. Tomo 
se i Stevan radovali, što će opet viditi svoju domo¬ 
vinu, pa tko bi ih taj par vidio, ne bi vjerovao, da 
se tako pokvareni ljudi mogu tako radovati, što će 
opet viditi svoju domaju, makar samo i iz daleka, ta 
doma nisu ni smjeli! Cijelo vrijeme do odlaska ladje 

vladali su se upravo uzorno. E bojali su se, da će 
opet što skriviti, pa da bi ih Amerikanci mogli zatvo¬ 
riti. Onda zbogom domovino, a Bog zna, bil opet 
taku priliku našli! Siti su već bili Amerike, ma da su 
tek malo vremena u njoj bili. Teški rad, velike magle 
i veliki troškovi već su im dozlogrdili. 

I dodje vrijeme odlazka. Ladja otisne u debelo 
more, a Tomo i Stevan zaplaću od veselja i uzbu- 
djenosti. Ko bi rekao, da će ti ljudi u to vrijeme ra¬ 
dosnije ostaviti Ameriku, nego li što su ju pozdravili? 
Težak je to bio p,ut. Preko mora došli su doduše 
sretno, ali odavle dalje do domovine bio još dug put. 
Puno su prepatili te se od mjesta do mjesta tepli, 
proseći i kradeći. Puno su dana bez kruha putovali, 
samo da si prištede toliko, da mogu opet željeznicom 
komadić dalje. Kud su došli, svuda su bili tudji, 
nigdje doma. Sada su tek uvidili, kako su ludo radili, 
stupajuć po stazi zloća i opačina. Od dana do dana, 
od časa do časa, primicali su se sve više onoj maloj 
grudi zemlje, na kojoj su ugledali svjetlo božje, na 
kojoj su uživali sretne dane nevine mladosti i koju su 
grudu zemlje osramotili i obezčastili gadnim svojim 
griješnim životom. 


XII. DIO. 


1. Božić. 

Osvanuli lijepi dnevi Božića, dječje najveće i naj¬ 
ljepše veselje. Na sam badnjak na veće, nanašaju djeca 
punu sobu slame, te trče po selu, da kod kojega pče¬ 
lara izmole malo meda. Ta nema kod paura božića bez 

meda! Svuda je bilo veselo, sve se je radovalo Božiću. 
I u Ignjinoj kući nanešena je slama, koju su poraz- 
bacali po sobi i metali na stol pod stolnjak. Pod sto¬ 
lom u mjerici, metnuli su žita, kukuruza i ječma; te 
lemeš i crtalo od pluga. Na stolu zapalili svijeću, 
a u pripravljeni tanjur metali su žar i tamjan. S tim 
je tanjurom Ivoš išao tri puta oko stola, veleć na 
svakom ćošku: Hvaljem Isus! Čestit vam Božić i 
Isusovo porodjenje! Poslije toga kleknuo je Ivoš, a 
otac progovori držeć svijeću nad njegovom glavom: 
»Čestit vam Božić i Isusovo porodjenje« Ivoš se je 
dotle tiho molio. Poslije toga lijepoga narodnoga obi¬ 
čaja sjeli svi večerati. Najprije, kako se već u svakoj 
paurskoj kući na badnjak jede: luka, zatim jabuke, sa 
medom, žuti grah, sušene šljive, skukane kalotine i 
turkinje. Onda:, pirage s’ makom, orahom i grizom, 
svakoje za sebe, a poslije toga bijeli grah. E treba od 
svega po malo jesti, da čeljad ne ošugavi! Na stolu 
stoji medena rakija, pa svaki pije koliko mu se hoće. 
Poslije večere stane sva družina čupati slamu. Franjka 
izvuče najdulju slamku, pa progovori: »Tolika bila 
konopljina«! a Ivoš koji je izvuko najkraću slamku 
rere: »Toliki bio lan!« 

Drugi su seljaci i pucali prije večere, ali Ignja 
kao razuman čovjek ne htjede to da čini. 

Isto tako nije pazio na to, tko prvi kihne. Narod 
veli: Ako prvi kihne mužko, bit će telad i ždrijebad 
muška, a ako ženska kine, bit će ženska. Seljaci tu 
večer obuku naopako kožuh tako, da je dlaka vani, 
jer vele, da će onda biti godina rodna. Na sve to 
nije Ignja kao pametan čovjek ništa dao, jer je znao, 
da je to praznovjerje. Tu veče nitko ne spava na kre¬ 
vetu, već svi legnu na zemlju, okrenuti glavama na jednu 

stranu, jer se kaže, đa bi drugać žito bilo iskršteno; 
Ali ni na to nije ništa dao mudri Ignja. 

Sve se je selo te večeri za zabavu kartalo na 
»šilje«. Tko bi igru izgubio morao bi skinuti šešir, 
pa su mu se rugali, da je »sluga«. Ignja se je u to 
vrijeme sa družinom zabavljao pjevajući. 

»Narodi nam se, kralj nebeski!« 

Oko pol noći odu svi osim Franjke, koja je bila 
reduša u crkvu. Tu je razdragani narod iz sve duše 
svoje zapjevao: »Radujte se narodi, kad čujete glas«. 
Sva je crkva ječila, pune* su orgulje veselo prebirale 
pastirske pjesme, sve se je radovalo, što se rodi spas. 
Poslije polnočke razidje se narod kućama svojim, da 
dočeka »Položaj«. Žene za taj posao priprave letice. 
To su izšarani kolači kao kruh, koje žene metnu pred 
položaj. »Položaj« je obično jedan rodjak. laj dolazi 
u kuću, te podrma vrata u kući (kuhinji) sa ogaricom 
te kaže: »Koliko iskrica, toliko pilića, gusaka, pataka, 
konja, telića, ždrebića, prasaca, jagnjića i svakake marve 
i živadi. Odavle ide položaj u sobu, gdje sjedne na 
pripravljeni vankuš (jastuk) sa kojega se više ne smije 
dići ni pomaći — jer bi se inače kvoćka digla s’ jaja. 
Kod lgnje bijaše Živan položaj, ali više iz šale. Franjka 
mu kao položaju donese ladnetinu, mesa, kobasica i 
rakije. Živan izdubi leticu s nožem, te izvadi jedan dio 
kao čep, a u tu je jamicu sipao rakiju i vina, a na 
dno je metnuo dva filira. Za tim je otvor opet začepio, 
a tek sada mu je bilo slobodno ustati. 

Tako su u veselju Brezovčani dočekali Božić. 
Sve je bilo veselo, a i kod lgnje još je oko 1 sat u 
jutro bilo sve na nogama. 


* 

jjs * 

2. Kazna. 

Dok se je sav kršćanski svijet radovao Isusovom 
porodu, dok je i najzadnji seljak u svojoj sirotinji 
proslavio sretno i zadovoljno Božić, lutaju po brezo- 
vačkoj šumi kao ukleti duhovi Tomo i Stevan. Danas 
nisu nigdje našli mira ni spokoja. Njeka ih je slutnja 
obuzela. Sretno su stigli u brezovačku šumu nakon 
dugog napornog puta. Noćom bi se približili selu, jer 
ih je njeka sila vukla, da vide svoju izgubljenu do¬ 
maju. Jednom su se odveć daleko usudili, pa ih je 
njetko opazio. Nisu u tmini vidili tko je, al su opazili, 
da ih ta sijena prati, iz daleka prati. 

Od onoga časa bojali su se, te se više ne usu- 
diše iz šume van. Na sam badnjak lutaju po šumi bez 
odmora, bez prestanka. Obojica su uzrujana. Obojica 
se sjećaju rane mladosti i cijelog svog života. 

— Gle Stevane, reče Tomo, danas svaki kršćanin 
slavi Božić, danas se svatko raduje, samo se mi kao 
divlja zvjerad sakrivamo po šumama, uvijek u strahu, 
da nas tko ne opazi i uništi. 

— Istina, reče Stevan, Bog nas je pravedno ka¬ 
znio za naša nedjela. Pravedno ali teško, I meni je 
danas teško, vrlo teško pri duši, pa bi mogao plakati, 
gorko plakati. A jel ti znaš što to znaći, kad jedan 
Stevan plaće? To znaći, da taj Stevan nije više onaj, 
koji je bio. To znaći, da sam uvidio svoje grijehe i da 
se kajem. 

Čuj! Sada baš zvone sva zvona u Brezovcu na 
polnočku. Pobožni će dobri ljudi pjevati: »Slava Bogu 
na visini, a mir ljudem na zemlji«, a mi se u toj šumi 
ni ne smijemo ubrajati medju kršćane, ne smijemo se 
radovati porodu Spasa svijeta, jer nismo zaslužili, da 
nas svijet nazove ljudma. 





















— A što misliš Stevane, upita bojažljivo Totno, 
mogu li nam ljudi oprostiti, što smo tu na svijetu 
skrivili? 

— Ne mogu, odvrati Stevan. Mi smo se jako 
ogriješili o ljudske zakone, pa nam ljudi nikada opro¬ 
stiti ne će. 

— A Bog? upita opet tiho Tomo? 

— Bog svakomu prašta, koji se skrušeno pokaje, 
odvrati ozbiljno Stevan. 

— Kajmo se dakle, reče Tomo. Kleknimo ovdje 
usred ove šume, pa molimo maloga Isusa, koj se je 
danas rodio, da otkupi ovaj griješni svijet, da nam 
oprosti grijehe naše. , 

Upravo u taj čas zazvone opet sva zvona u bre- 
zovačkoj crkvi, a snažni udarci dopriješe do srca okor¬ 
jelih griješnika, ogrijevajuć im griješno srce, topeć 
ga zrakama božje dobrote. 

Dok je uz zvonjavu zvona digao svećenik sveto 
tijelo Isusovo, da ponovi nekrvnim načinom onu žrtvu, 
koju je Isus trpio krvnim načinom, dotle su se u toj 
šumi obratile dvije žrtve ljudske pokvarenosti. — — 

S drugoga kraja šume idu dvije sjene. Idu polako 
i oprezno. — U ruci drže spremno puške. — — 

— Tu negdje moraju biti, reče jedan od njih tiho. 

— Možda si se prevario, reče drugi šapćući. 

— Nisam. Prepoznao sam ih po hodu. Glavu 
bi dao, da su to Tomo i Stevan. Pratio sam ih do 
šume. 

— Baš je danas noć zgodna. Nagrada je lijepa, 
a zgoda dobra, reče prvi, u kojem sada prepoznajemo 
lugara Breneka. 

— Dobit ćemo ih ili žive ili mrtve, odvrati drugi 
lugar Marjan. 

i± 

— Samo tiho, upozori Brenek Marjana. 

— Eno ih, prošapće Marijan, Oprez! 

— Pst! šuti. Vidim. 

Sve bliže i bliže dodjoše k traženim zvjerokradi- 
cama, koji nisu ni slutili, da će ih tako brzo i baš 
danas stići ruka Božja. — Došav lugari dosta blizu 
napere puške. Marijan na Tomu a Brenek na Stevana. 

— Stoj! zagrme obojica iznenada. 

Uplašeni Tomo i Stevan skočiše, te digoše svoje 
puške na čuvare lova. 

Jedva što to ovi opaziše, pukoše, a Tomo i Ste¬ 
van se sruše, pogodjeni tanetom u sred grudi. 

Marijan ostade kod ranjenih, dok je Brenek od- 
brzao u selo, da dobavi ljude, koji će ranjene iz šume 
iznijeti. 

* 

* * 

3. Kajanje. 

Oko jedan sat poslije ponoći na prvi dan Božića 
htjede baš da Ignjina družina legne, kad na jednom 
njetko na vrata pokuca. 

-- Tko je božji? upita Ignja. 

— Ja, lugar Brenek. Otvori! 

Ignja otvori pa sav u čudu zapita: 

— A što tebe u to doba nosi k meni ? Ta ti 
dobro znaš, da ja nisam šicar, nit da kradem drva. 

— Znam, znam. Zato nisam ni došao. 

Došao sam Ti nješto javiti, al se nemoj uplašiti. 

— Moja je savjest čista, pa se ne plašim ničesa, 
odvrati Ignja. 

— Nije to, uzvrati Brenek. Mi smo u šumi naišli 
na tvoga brata Tomu. 

— Na Tomu? uskliknu svi u čudu i uplašeno. 

— Moj apa živi ? Vi ste ga vidili ? sva uzrujana 
upita Franjica. 

— Da! Zatekli smo ga sa Stevanom kao krivo¬ 
lovce s puškama u ruci. Pa jer su obojica digli na 
nas svoje puške, pucali smo na nje, te smo ih ranili. 

— Sto? Moj apa ranjen? sva će uplašena Franjka, 
te udari u plač. Zaboravila je na sve muke, koje je 
kraj njega imala, pa je mislila samo na jedno: >Apa 
joj leži ranjen, treba mu pomoći«. 

— Hajdmo brzo k’ api, poviče sva zdvojna. 

Svi se skupe, te noseći općinske nosiljke, odoše 
za Brenekom u šumu. 

Došav u šumu, nadjoše obojicu u nesvjesti. Fra¬ 
njica je plakala, a Ignjo žalio brata svoga. Smjestiše 
napokon Tomu i Stevana u nosiljke, te ih odnesoše 
k’ Ignji, a Ivoš se odveze u drugo mjesto, da do- 
veze liječnika. 

Kad je liječnik obojicu pregledao, izjavi, da se 
Stevan preveze u bolnicu, jer da se još može spasiti, 
ali Tomi da nema spasa. 

Svi zaplaču, jer je svima bilo žao Tome, a naj¬ 
više Franjka. Stevana zbilja prevezoše u bolnicu, dok 
su Tomu doma njegovali. 

Drugi dan bila je sva rodbina oko Tominog kre¬ 
veta skupljena. I učitelj bijaše tu. Tomo se je bio 
osvjestio. Nije vjerovao očima svojima, kad je vidio 
oko sebe brata, kćerku, učitelja i svoje ostale znance. 

— Cidje — sam — ? upita lagano. 

— Doma si brate Toma, kod brata si! Evo ćemo 
te njegovati, da ozdraviš, pa da nam opet budeš 
udrugar. 

-- Brate — oprosti — što — sam — ti — učinio. 
Ja — sam — te — upalio. 

— Nisi ti brate. Znam za sve. Zlo društvo te je 
pokvarilo. Zavist i zloba, koju su ti drugi ucijepili za- 
j palili su itnoju kuću. Ja ti brate praštam, od srca 
praštam. 

— Fra — nji — ce! 

— Oj apo! Šta želiš? 

— Opro — sti mi! 

— O apo zlatni, Bog ti prosti! Ja nemam šta, 
da ti praštam. 

— Opro — sti — te — i — Vi — gospo — dine! 

— Oprošteno je sve, reče učitelj. Tko se kaje, 
tomu se rado prašta. Ja sam Vama i svima drugima 
uvijek samo dobro želio. Tko je poslušao moje sa¬ 
vjete, nije se kajao. Ti Tomo nisi poslušao, pa te je 
zato Bog i kaznio. A! sad, gdje se kaješ imat će 
■ s tobom i Bog milosrdja. 

— Mnogo — sam patio! Sada — umirem. — 
Kažite —svemu — hrvatskom — narodu — da — će 

— propasti — kao ja, — ako — bude — živio — kao — ja. 
— Nek — živi — kao — Ignjo — jer — je — samo 

— u — radu — spasenje! — 

* * 

* 

4. Kako se je sve svršilo? 

Što da ti dragi čitatelju još duljim? Stevan je, 
kad je ozdravio, došao u Mitrovicu, gdje je naučio 
kovački zanat. Stevo je vidio, da bez poštenja nema 
zadovoljstva, pa se je pokajao i popravio, te je bio 
najčestitiji kažnjenik u cijeloj kaznioni. Sve ga je vo- 
lilo, a ravnatelj mu je izhodio, da su ga prije reda 
pustili. Došav doma u rodnu si kuću, otvori viganj. 
S početka su ga ljudi izbjegavali, ali kad su vidili, da je 
Stevan zbilja postao valjan i čestit, zavoli ga sve selo. 























Često bi išao u crkvu, al najradje na badnjak. 
Onda bi se vruće molio, i mislio na onaj badnjak, 
kad se je u duši obratio opet na pravi put. 

Ivoša su primili u vojnike. Kad je odslužio sol- 
dačiju, vratio se je doma i sretno se oženio. Mareta i 
Franjka su se već odavna uzeli, pa su se pristanili u 
Ignjinu kuću, gdje svi sretno pod jednim krovom žive. 
Ignjo je postao u selu i naokolo najugledniji i najbo¬ 
gatiji čovjek. 

Knez ljulja, ziba i uzgaja Aničinu djecu, kojih 
ima već četvero, jedno drugom do ušiju. 

— A što je s učiteljem? pitat ćete možda. Gdje 
je on ? 

Pet godina nakon Tomine smrti, *shrva ga uči¬ 
teljska bolest -- sušica. 

Ostavio je udovicu sa troje neobskrbljene djece. 

Udovica često ide na groblje nezaboravnog si 
plemenitog muža, vodeć svoju dječicu na grob oca 
njihovog. 

— Što je bio mamice naš otac? upita jednom 
trogodišnji sinčić. 

— Narodni učitelj, odvrati majka. 

— A zašto naš tatica ima samo mali drveni križić, 
dok tamo dalje ima velikih, velikih spomenika? upitati 
će bezazleno četirigodišnja kćerkica. 

— Čestitom učitelju ne treba milo dijete moje, 
mramornih spomenika. On si ostavlja vječni spomenik 
u narodu. 

Djeca nisu razumila riječi majke svoje 


(KONAC). 

